
CARIEA a l-a 


1. De la bunicul Verus! am moştenit caracterul frumos 
paşnic. 

2. Din reputaţia şi din amintirea ce s-a păstrat celui ce 
m-a zămislit? mi-a rămas felul de a fi rezervat şi bărbătesc. 

3. De la mama am deprins pietatea şi mărinimia, 
puterea de a mă opri nu numai de la făptuirea răului ci 
chiar de la încolţirea în minte a unui asemenea gînd. De la 
mama am deprins şi modul de viaţă simplu, mult 
îndepărtat de un trai îmbuibat şi risipitor. 

4. De la străbunicul meut am învăţat să nu frecventez 
şcoli publice ci să mă folosesc în propriul cămin de 
educatori destoinici. De la el am înţeles că nu trebuie să 
cruţ nici-o cheltuială pentru atingerea unui astfel de scop. 

3. De la cel care m-a crescut” m-am obişnuit să nu ţin 
nici cu Verzii, nici cu Albaştrii€, nici cu cei cu scuturi mici, 
nici cu cei cu scuturi mari”, să îndur greutăţile cu bărbăţie, 
să fiu cumpătat, să fac totul prin mine însumi, să nu mă 
ocup în acelaşi timp de mai multe treburi, să nu dau 
ascultare cu uşurinţă defăimărilor. 

6. De la Diognetost am învăţat să nu-mi fac griji za 
darnice, să nu dau crezare celor spuse de înşelători sau de 
vrăjitori despre descîntece sau despre izgonirea demonilor, 


1 Annius Verus, bunic din partea tatălui, de trei ori consul, prefect al Romei. 

2 Annius Verus, tatăl, de asemenea, de mai multe ori magistrat curul. 

3 Domitia Lucilla, soţia lui Annius Verus, ea însăşi fiică de consul. 

4 L. Catilius Severus, tatăl tatălui mamei sale, prefect al Romei şi de două ori consul, 
literat din grupul lui Plinius cel Tînăr. 

55 Probabil un sclav care avea această funcţie (lat. nutritor). 

ê Tabere constituite în circ între suporterii curselor de care. 

7 Categorii de gladiatori. 

8 Filozof stoic şi pictor remarcabil, originar din Babilon. 

să nu cresc păsări, nici gîndul măcar să nu mă poarte către 
asemenea treburi, să nu resping părerea rostită răspicat şi 
sincer”. Datorită lui mi-a devenit familiară filozofia, prin el 
mi s-a oferit prilejul să audiez mai întîi pe Banchius, apoi 
pe Tandasis şi pe Marcianus şi tot după îndrumarea lui 
alcătuiam dialoguri în copilărie; el m-a obişnuit să-mi 
doresc pentru odihnă doar un pat simplu!” şi cu multe 
altele de felul acesta, ce fac parte din felul de viaţă 
grecescil. 

7. Pe lîngă Rusţicus!? mi-am format o statornică 
înclinație! de îndreptare şi de continuă îngrijire a 
caracterului; am învăţat să nu mă las ispitit de vorbirea 
pasionată şi meşteşugită a sofişţilor, să nu mă irosesc în 
compunerii şi speculaţii teoretice, să nu rostesc cuvîntări 
sentenţioase pentru a determina convingeri, să nu mă arăt 
bărbat activ şi dispus să fac servicii, pentru a stîrni iluzii 
deşarte; m-a sfătuit să nu-mi apropii un fel de a vorbi 
retoric, poetic sau cu vorbe de duh căutate, să nu umblu 
prin casă în togă senatorială!“, nici altele asemenea să nu 
făptuiesc; tot el m-a îndrumat să-mi compun scrisorile într- 
un stil curgător şi simplu în felul celor scrise de el, din 
Sinuessa!5, mamei mele, să mă aplec îngăduitor şi dispus 
spre împăcare către cei ce mi-au greşit sau m-au 
nemulţumit. în vreun fel, îndată ce ei se arată dornici să se 
căiască; lingă el m-am deprins să cercetez totul cu 
rigurozitate, să nu mă mulţumească o cunoaştere generală, 


9 La început, cuvîntul definea dreptul atenienilor de a-şi spune deschis părerea în 
adunare, devine apoi termen curent, sinonim cu un mod de exprimare răspicat şi sincer. 
1010 După părerea lexicografului Hesychius, cuvîntul din originalul grecesc, indică un pat 
rudimentar, fără podoabe, cf. Viața lui Licurg § 24. 

11 A se înţelege modul de viaţă stoic. 

12 Quintus Junius Rusticus mai puţin teoretician şi mai mult practician al stoicismului, 
prieten şi sfătuitor al lui Marcus Aurelius mai ales în perioada maturității. Împăratul l-a 
făcut consul în anul 162 e.n. şi prefect al Romei, în anul 163. 

13 Sensul cuvintului grec folosit ca termen filozofic este acela de concept fundamental 
care determină un anumit comportament. 

14 Termen folosit în originalul grec înseamnă „haină de ceremonie". Poate fi şi o 
exprimare figurata, a atitudinii în relaţiile familiare. 

15 Oraş în Campania. 

superficială, să nu mă pripesc şi să dau prea grabnic 
crezămînt flecarilor. Tot el mi-a oferit prilejul să cunosc 
învăţăturile lui Epictet!€, fiindcă mi-a dăruit un exemplar 
din propria, sa bibliotecă. 

8. De la Apollonios!”, mi-a rămas spiritul independent, 
tăria de a lua hotărâri bine chibzuite, neşovăitoare, la 
cheremul întîimplării; de asemenea, să nu iau în seamă 
nimic altceva, nici chiar cu privire la, lucrurile de o mică 
importanţă, decit îndemnul raţiunii, să rămân mereu 
acelaşi şi în suferinţele crîncene şi la pierderea unui copil 
şi în bolile mai îndelungate. Tot lingă el mi-a fost dat să 
văd, dintr-o pildă vie, în mod limpede, că acelaşi om poate 
să fie aspru şi îngăduitor, să nu se lase stâpînit de mînie în 
timpul explicaţiilor; am putut să-mi dau seama, fără 
putinţă de îndoială, că un om socoteşte drept cele mai 
mărunte daruri ale sale experienţa şi dibăcia cu care-şi 
împărtăşea cugetările; de la el am învăţat şi cum trebuie 
primite aşa-zisele favoruri ale prietenilor: nici lăsîndu-te 
copleşit de ele, nici tratându-le cu indiferenţă. 

9. Lîngă Sextus!* am deprins omenia, am luat 
exemplul unei îndrumări părinteşti a familiei, mi-am format 
un ideal de viaţă potrivit cu cerinţele naturii, o gravitate 
neprefăcută,  obişnuinţa  observării pătrunzătoare dar 
binevoitoare a prietenilor, precum şi îngăduinţa faţă de 
oamenii simpli şi de sfătuitorii lipsiţi de experienţă. Am 
văzut că avea în raport cu toţi o atitudine bine cumpănită, 
aşa încît o discuţie prietenească cu acesta era mai plăcută 
decîţ orice linguşire, el însă se bucura de cel mai mare 
respect, chiar din partea aceluia faţă de care se arăta mai 
îndatoritor. L-am simţit înzestrat cu putere de înţelegere 
clarvăzătoare, plin de inventivitate şi spirit metodic, în 
aplicarea normelor obligatorii, pe drumul către o viaţă 
raţională; ma-am obişnuit lîngă el să nu arăt nici o 
t Menţionarea operei lui Epictet: 4 Diatribe, Manualul şi Fragmente. 


HI, Filozof stoic chemat de Antoninus Pius, pentru, educarea tînarului Marcus. 


18 Sextus din Cheroneea, nepot al lui Plutarch, contemporan cu Marcus Aurelius, filozof 
stoic, prieten şi sfătuitor al împăratului. 

exteriorizare a mîniei, sau a oricărei alte patimi, să mă 
păstrez calm întotdeauna, dar, în acelaşi timp, să fiu 
însufleţit de cea mai mare dragoste faţă de prieteni, iar 
dacă laud, să o fac cu discreţie, fără zgomot. Lîngă el am 
învăţat să ştiu mult, fără să mă arăt însă atotştiutor. 

10. De la Alexandru!” gramaticul am învăţat să nu 
aduc învinuiri neîntemeiate, să nu întîmpin cu critici 
supărătoare, pe cei care fac vreo expunere într-un limbaj 
grosolan sau nepotrivit cu felul ele exprimare curent; căci, 
cu iscusinţă, el însuşi pronunţa ceea ce trebuia spus, 
propunîndu-l fie ca răspuns, fie ca o completare de 
susţinere, fie ca o participare la dezbatere asupra 
problemei nu asupra cuvîntului, fie printr-o altă 
intervenţie, aparent întimplătoare, dar totuşi reclamată de 
discuţie. 

11. De la Fronto”, am învăţat să cunosc răutatea, 
perversitatea şi făţărnicia tiranilor, să-mi dau seama că, 
priviţi în general, cei numiţi de noi patricieni devin din ce 
în ce mai lipsiţi de suflet. 

12. De la Alexandru Platonicul?!, am învăţat să nu 
răspund niciodată nimănui, prin vorbă sau scrisoare că sînt 
ocupat, dacă nu mă împiedică cu adevărat o altă 
preocupare; să nu resping astfel, pretextind treburi 
urgente, obligaţiile izvorite din legătura cu aceia cu care 
convieţuiesc. 

13. De la Catullus? am deprins să nu fiu nepăsător 
faţă de acuzaţiile unui prieten, chiar dacă se întîmplă să fiu 
învinuit fără temei, ci să încerc să refac raporturile 
obişnuite. El m-a povăţuit, de asemenea, să rostesc din 


19 Unul din cei. mai cunoscuţi gramatici din epoca lui Marcus Aurelius, de origine 
frigiană. Este şi autorul unui comentariu al operei lui Homer. Retorul Aristides i-a 
dedicat un panegiric. 

20 Cornelius Fronto, retor prețuit de Marcus Aurelius, mai ales, în adolescență. Aullus 
Gellius îi laudă erudiţia şi expresia urbană. Hieronymus îl numeşte ilustru. Secretarul lui 
Constantin Chlinos, Eumenos îl compară cu Cicero. Corespondenţa dintre el şi Marcus 
Aurelius, atîta cîtă s-a păstrat, nu indică o personalitate deosebită. 


Za Filozof peripatetic, retor clin Seleucia, secretar al lui Marcus în expediţia din Panonia. 


2g Cinna Catullus, filozof stoic, prieten al lui Marcus. 

suflet cuvinte frumoase despre educatori, în felul celor 
spuse cu privire la Domitius şi Athenodotus şi să fiu 
însufleţit de dragostea cea mai sinceră faţă de copii. 


14. De la fratele meu Severus”, am învăţat iubirea 
faţă de cei mai apropiaţi, dragostea pentru adevăr şi 
dreptate. 


Datorită lui am aflat despre Thrasea”, Helvidius”, 
Cato, Brutus”, Dion%; de la el am primit imboldul unei 
guvernări democratice, a unei cîrmuiri întemeiată pe 
egalitate în faţa legii, pe echitate şi pe libertatea de 
exprimare, a unui imperiu în care să aibă cea mai mare 
importanţă libertatea celor conduşi; de la el mi-am însuşit 
dorinţa statornică de preţuire a filozofiei, speranţa, 
încrederea continuă în sentimentele nutrite de prieteni; el 
m-a îndemnat să nu fiu ascuns faţă de cei care-şi arată 
nemulţumirea împotriva mea, să nu pricinuiesc prietenilor 
preocupări cu privire la ceea ce vreau sau nu vreau, ci 
dimpotrivă să fiu totdeauna deschis şi sincer. 

15. Sînt îndatorat lui Maximus” pentru stăpînirea 
asupra mea însumi, pentru îndemnul de a nu mă risipi în 
prea multe activităţi, de a avea bună dispoziţie în toate 
împrejurările, chiar la vreme de boală, de a avea o purtare 


za Marcus Aurelius n-a avut fraţi. Este probabil o referire la Claudius Severus, filozof 
peripatetic, al cărui fiu a luat în căsătorie o fiică a lui Marcus. 

ii Senator roman, stoic cunoscut, contemporan cu Nero, condamnă apologia morţii 
Agrippinei, făcută de Seneca, din care cauză, la cererea lui Nero, este condamnat de 
senat. Se sinucide în faţa lui Demetrios Cinicul, prietenul său, oferindu-şi sîngele libaţie 
lui Jupiter. 

i Ginerele lui Paetus Thrasea, exilat după moartea socrului său, este rechemat din exil 
de Galba, dar este executat de Flavius Vespasianus (secolul I e.n.). 


28 Filozof stoic, supranumit Cato din Utica. 
ai Conducătorul mişcării care a instaurat republica în Roma (509 î.e.n.); şeful 
conspirației împotriva lui Iulius Caesar. 


28 Dion din Prusa, retor, convertit la stoicism după ce Domițian l-a proscris (82 e.n.), 
pentru simpatia arătată ginerelui lui Titus, Flavius. S-a născut în oraşul Prusa din 
Bithynia, este autorul unor discursuri de etică socială şi politică cunoscute şi apreciate 
de contemporanii săi. 

2914 Claudius Maximus, filozof stoic, unul dintre intimii lui Marcus, se bucura de multă 
considerație, din partea gînditorului imperial. 

echilibrată, deopotrivă fermecătoare şi vrednică de 
respect, de a înfăptui totdeauna cele propuse, trecînd 
peste orice dificultate; am văzut că toţi aveau încredere în 
el, atit în ceea ce spunea, fiind convinşi că astfel gîndeşte, 
cît şi în ceea ce făcea, deoarece înțelegeau că nu era nimic 
cu intenţie rea; din exemplul lui am dobîndit puterea să nu 
mă mir, să nu mă pripesc, să nu mă îngrozesc, să nu şovăi, 
să nu mă simt împovărat, să nu mă arăt încurcat, să nu fiu 
posomorit sau prefăcut, să nu mă las tîrît de miînie, să nu 
fiu bănuitor ci omenos, lesne iertător şi sincer; el m-a 
învăţat, de asemenea, că trebuie să arăt că am caracter 
drept prin natura lui, mai degrabă decît unul dobîndit prin 
educaţie. Acesta n-a lăsat nimănui impresia că s-ar putea 
crede disprețuit de el sau să-şi închipuie că el se consideră 
mai bun decît cineva. În plus, ştia să facă glume pline de 
spirit şi de bun simţ. 

16. De la tatăl meu“, mi-a rămas atitudinea blîndă 
faţă de oameni, calmul şi răbdarea în luarea hotăririlor 
bine chibzuite, lipsa de preocupare pentru aşa-zisele 
onoruri; lîngă el am deprins dragostea de muncă, 
perseverenţa, obişnuinţa de a asculta propuneri privitoare 
la bunul mers al treburilor publice, precum şi hotărîrea de 
nezdruncinat de a împărţi recompensele potrivit cu 
vrednicia fiecăruia; cu ajutorul lui am dobîndit experienţă 
asupra împrejurărilor în care este necesar un efort 
încordat sau cînd, din contra, foloseşte îngăduitoare 
destinderea; datorită lui am reuşit să-mi înfrînez pornirile 
pătimaşe pentru adolescenţi şi mi-am format simţămîntul 
egalităţii sociale; i-am prețuit tactul de a nu impune 
prietenilor să cineze totdeauna cu el, sau să-l însoţească în 
călătorii, din obligaţie, precum şi de a oferi aceeaşi bună 
primire chiar şi acelora care, siliţi de anumite treburi, 
lipseau de la Curte o vreme; am deprins, de asemenea, 


39 A se înțelege tatăl adoptiv. Autorul se referă la Împăratul Antoninus Pius inițial la 
tatăl său Annius Verus. Antoninus Pius a căsătorit pe fiica sa Faustina cu Marcus, în anul 
140 e.n. deşi erau veri primari. Apoi, în acelaşi an l-a adoptat dîndu-i numele Marcus 
Aurelius Antoninus, titlu de Augustus şi prerogativele. 

datorită lui, pasiunea de a examina în amănunţime şi cu 
tenacitate, dar fără a căuta nod în papură, părerile expuse 
la dezbaterile problemelor de interes public, respingind 
soluţiile uşoare, la îndemiîna oricui. Am învăţat de la el, 
cum se pot păstra prietenii, fără să-i tratez cu răceală 
rafinată, dar nici cu interes prea arzător, era în toate 
împrejurările împăcat cu sine, dăruit cu o statornică 
limpezime de spirit. L-am avut model pentru desăvîrşita sa 
capacitate de prevedere a lucrurilor, de amănunţita lor 
punere în ordine, fără a face nimic dramatic din aceasta; l- 
am văzut micşorind, pe cît era cu putinţă, aclamaţiile şi 
toate linguşirile faţă de el, veghind în continuu, atît la 
îndeplinirea datoriilor impuse de conducerea statului cît şi 
la reducerea cheltuielilor pentru spectacolele publice, 
răbdînd chiar nemulţumirile provocate de oricare din 
atitudinile sale. La exemplul său, m-am obişnuit să-mi 
alung teama superstiţioasă de zei, iar în ceea ce priveşte 
pe oameni, să nu mă preocupe grija de a cîştiga 
popularitatea cu orice preţ, fie prin  amabilităţi 
linguşitoare, fie arătîndu-mă prieten al poporului de formă, 
ci să fiu sobru în orice împrejurare şi ferm, dar nicidecum 
grosolan sau amator de ciudăţenii cu tot dinadinsul. Dc 
cele oferite pentru înlesnirea vieţii, care mi s-au oferit din 
belşug de către soartă, m-a povăţuit să mă folosesc fără 
îngîmfare, dar şi fără ezitări, aşa încît să mă înfrupt din 
ele, fără a-mi face din ele o deosebită grijă, atunci cînd le 
am, dar să nu le duc dorul, cînd nu le am; amintesc că 
nimeni n-a spus despre el că a fost sofist, sau măscărici, 
sau pedant, ci bărbat matur, desăvârşit, indiferent la 
linguşiri, în stare să reziste şi pornirilor sale şi împotriva 
celor ale altora. în afară de acestea, nutrea o venerație 
deosebită faţă de cei care vădeau o adevărată înclinaţie 
pentru meditaţie şi studiu, fără să fie jignitor Însă în raport 
cu ceilalţi, dar şi fără să se lase atras de aceştia. întreținea 
conversații plăcute, fiind atent, dar nu plictisitor. Chiar 
dacă se preocupa cu stăruinţă de propriul său trup, o făcea 

cu moderație, nici ca un îndrăgostit de viaţă, nici din 
dorinţa de a se înfrumuseţa, dar nici nu se neglija, aşa că 
medici, de medicamente sau tratamente exterioare. La el 
impresiona mai ales promptitudinea cu care deschidea 
drum, fără urmă de invidie, tuturor celor cu o capacitate 
deosebită, de pildă, în domeniul elocinţei, sau al 
cunoaşterii legilor, sau al însuşirii moravurilor, ori în alte 
domenii de activitate; se străduia împreună cu aceştia, 
pentru ca fiecare să fie prețuit după deprinderile sale. 
Săvirşea toate potrivit cu obiceiurile strămoşeşti, dar nu se 
străduia s-o arate cu tot dinadinsul, ci păzea cu sfinţenie 
cele pomenite din străbuni. Nu se arăta nestatoric în 
păreri nici nu se agita cu uşurinţă, ci îşi petrecea timpul la 
fel, ocupîndu-se cu aceleaşi treburi pînă la sfîrşit. După 
crizele cele mai grele de dureri de cap, revenea la 
ocupatiunile obişnuite, cu mintea proaspătă şi 
pătrunzătoare. Şi nu avea multe secrete, ci foarte puţine şi 
de obicei foarte rar şi acestea toate numai cu privire la 
treburile statului. Era chibzuit şi cu măsură în organizarea 
spectacolelor publice, în construirea edificiilor, în dărnicia 
către popor, precum şi în alte activităţi asemănătoare, 
deoarece îşi îndrepta atenţia asupra acelora a căror 
înfăptuire era necesară, nu la renumele ce şi-ar fi făcut 
datorită celor săvirşite. Nu-i plăcea să. se îmbăieze la ore 
nepotrivite, nu avea mania construcţiilor, nu era prea 
grijuliu cu privire la felurile de mîncare, la țesătura şi 
culoarea veşmintelor ori la înfăţişarea frumoasă a 
sclavilor; toga sa era adusă din Loriums!, de la ferma sa de 
pe coastă, iar multe veşminte erau din cele ţesute la 
Lantivium*?. De cîte ori avea nevoie îşi procura cele 


id Lorium, orăşel de coastă, le nord-vest de Roma, situat la distanţa de 24 kilometri, în 
Etruria, pe via Aurelia. Aici au fost crescuţi Antoninus Pius şi Marcus Aurelius. 
Antoninus Pius îşi construise aici o vilă. 

32 Orăşel în împrejurimile Romei cca. 8-9 kilometri în provincia Latium, locul de naştere 
al lui Antoninus Pius. Azi Cita di Lavigna. 

necesare prin administratorul său din Tusculum®’, astfel se 
desfăşura, în general, modul său de viaţă. Nu era deloc 
aspru, lipsit de buna-cuviinţă sau violent, nu făcea nimic în 
pripă şi cu efort aprig cum s-ar spune de către cineva „a 
muncit pînă a transpirat”, ci, dimpotrivă, cerceta în mod. 
separat, ca şi cum avea destul răgaz, cu bună rinduială, 
fără să se tulbure şi, în acelaşi timp, cu agerime, chibzuind 
atent asupra fiecăreia din ele. Aşa că i s-ar fi potrivit de 
minune cele spuse despre Socrates, cîndva „că putea să se 
abţină sau să se înfrupte, după voie, din bunuri de care 
unii nu au tăria să se lipsească sau de care se bucură peste 
măsură, dacă le au.” Dar tăria, stăpînirea de sine, puterea 
de cumpătare, în oricare din cele două situaţii sînt 
însuşirile unui bărbat cu sufletul echilibrat, dar de 
neînfrînt, aşa cum tatăl meu“ a dovedit cu prilejul boalei 
lui Maximus. 

17. Prin voia zeilor, am avut înaintaşi cinstiţi, urmaşi 
destoinici, soră bună“, îndrumători conştiincioşi, sclavi 
buni, rude credincioase, prieteni adevăraţi, deci aproape 
tot ce se poate avea bun. Datorez zeilor că nu m-am lăsat 
tirit în greşeală faţă de nici unul dintre cei pomeniţi, cu 
toate că, avînd un astfel de rang, datorită poziţiei mele, 
dacă întimplarea mi-ar fi dat prilej, aş fi putut săvirşi o 
astfel de greşeală. Zeii binefăcători, însă, n-au creat 
prilejul unor asemenea fapte, pentru care oricine m-ar fi 
putut învinui. Datorită puterii divine, nu am fost crescut 
prea multă vreme în preajma concubinei bunicului meu“, 
mi-am păstrat vigoarea tinereţii, n-am devenit bărbat 
înainte de virsta cuvenită, ba chiar am depăşit această 
vîrstă. Tot ei mi-au dat prilejul să fiu supusul unui împărat 


33 Oras în provincia Latium, azi în ruine, aproape de Frascati. 
34 Cf. Xenofon, Memorabilia, I, 3, 15. 

35 Se referă la tatăl adoptiv, Antoninus Pius. 

36 Ania Cornificia Faustina, căsătorită cu Ummidius Quadratus. 


37 Aceasta concubină a fost însărcinată de Marcus Annius Verus, bunicul din partea 
tatălui, cu educaţia adolescentului Marcus Aurelius, după încetarea din viaţă a tatălui 
său. 

şi părinte care a reuşit să smulgă din mine orice urma de 
îngîmfare şi să-mi formeze convingerea, că şi vieţuind la 
Curte, este posibil să nu te foloseşti de paznici purtători de 
lăncii, nici de veşminte deosebit de somptuoase, nici de 
candelabre, ori statui, sau de vreo altă întruchipare a 
bogăției şi măririi, ci dimpotrivă, stă în puterea fiecăruia 
să-şi aducă felul de viaţă cît mai aproape de acela al 
omului simplu, fără ca din această pricină sâ fie socotit mai 
umil sau mai nepăsător faţă de cum ar trebui să se 
comporte în situaţia de conducător, în interesul obştesc. 
Mulţumesc zeilor pentru că am un astfel de frate’? care, 
prin felul său de a fi, e în stare deopotrivă să-mi stiîrnească 
o permanentă preocupare pentru caracterul meu, cît şi să 
mă bucure prin respectul şi dragostea sa, că nu mi s-au 
născut pruncii? lipsiţi de daruri naturale sau cu trupuri 
strimbe, răsucite; de asemenea, că n-am înaintat prea mult 
în studiul retoricii, în poezie şi în alte preocupări, în care 
probabil m-aş fi cufundat cu totul, dacă mi-aş fi dat seama 
că merg pe o cale uşoară. Datorez zeilor, că m-am grăbit 
să rînduiesc în ranguri înalte pe cei ce m-au crescut, chiar 
în acelea care-mi părea că şi le doresc, că nu am zăbovit cu 
nădejdea de a putea s-o fac mai tîrziu, ei fiind încă 
viguroşi. Sînt dator providenţei divine că am cunoscut pe 
Apollonios, pe Rusticus, pe Maximus. De asemenea, că mi 
s-a arătat cu claritate şi de foarte multe ori, imaginea unei 
vieţi trăite potrivit cu normele naturii şi în ce constă o 
asemenea viaţă, astfel încît să înţeleg că atît cît este în 
puterea zeilor, în funcţie de darurile hărăzite, de ajutorul 
şi de imboldul primit de la ei, nimic nu mă împiedică să 
trăiesc în conformitate cu legile naturii şi că din propria-mi 
vină mă îndepărtez de o astfel de viaţă, fiindcă nu respect 


38 Se referă la Lucius Aurelius Verus, care a fost adoptat de Antoninus Pius. Marcus 
Aurelius a acordat acestuia numele de Augustus, prerogativele de Cezar şi l-a asociat la 
conducerea Imperiului, în anul 161 e.n. L-a căsătorit cu fiica sa Annia Lucilla. Mai tînăr 
cu zece ani decît împăratul, a murit în anul 169 e.n. 

39 Faustina, soţia lui Marcus, a născut 13 copii. În anul 161 e.n. o pereche de gemeni, 
Commodus şi. Antoninus, care a murit la vîrsta de 4 ani. Au murit apoi alţi cinci, la vîrste 
fragede, iar Commodus rămine singurul moştenitor masculin. 

prevenirile zeilor, ba chiar s-ar putea spune, îndrumării 
lor. Datorez zeilor că am un trup rezistent, orice fel de 
viaţă aş duce, că n-am avut legături intime nici cu 
Benedicta, nici cu Theodotus, că mai tîrziu chiar, cînd am 
căzut în mrejile dragostei, m-am vindecat grabnic, că în 
numeroasele neînţelegeri avute cu Rusticus“%, niciodată n- 
am depăşit măsura, astfel încît să fiu obligat să mă căiesc 
mai tirziu. Tot prin ajutorul voinţei divine, mama mea, deşi 
a fost sortită să moară, fiind încă tînără, a locuit totuşi 
împreună cu mine, în ultimii ani ai vieţii sale; ei m-au 
sprijinit, deasemenea, ca ori de cîte ori mi-am propus să 
ajut un om sărac, sau pe oricine-aflat în vreo altă nevoie, 
să nu fiu auzit văitindu-mă că n-aş avea mijloace s-o fac şi 
că eu însumi n-am căzut într-o atare lipsă, încît să primesc 
ajutor de la altul. Sînt mulţumit că am avut o astfel de 
soţie“!, atît de ascultătoare, de iubitoare în raport cu ai săi, 
de sinceră şi că am avut educatori vrednici pentru copii. 
Mulţumesc zeilor că mi-au dăruit ajutor şi prin bunele 
îndrumări pe care mi le-au dat prin vise, sau că m-au ajutat 
să nu mai scuip sînge şi să-mi vindec ameţeala, aşa cum au 
făcut cînd eram bolnav în Kaieta, ori că nu m-am lăsat 
prins în mrejele sofiştilor, atunci cînd am nutrit o rivnă 
deosebită pentru filozofie, că nu mi-am irosit vremea cu 
compuneri sau cu interpretarea silogismelor, că nu m-am 
ocupat cu explicarea fenomenelor cereşti. 

Toate se datoresc ajutorului divin şi soartei. 

Acestea s-au scris în ţara Quazilort, pe malul rîului 
Granua“. 


40 Mai ales în adolescenţa împăratului, neînțelegerile iscate de gelozia între Fronto şi 
Rusticus, pentru captarea simpatiei augustului discipol, îl puneau adesea pe Marcus în 
conflict cu Rusticus. 


^l Annia Galeria Faustina cea tînara, fiica lui Antoninus Pius. 
42 Quazii, trib germanic, stabilit în Boemia de sud şi în Moravia, la vest 
de rîul Granua. 


43 Astăzi rîul Gran care se varsă în Dunăre, pe malul sting, după ce izvorăşte din Carpaţi 
şi scaldă Ungaria pe o lungime de cca. 260 kilometri. 

CARTEA a Il-a 


1. Odată cu revărsarea zorilor, obişnuieşte-te să-ti 
spui: "Urmează să întilnesc unul care-şi vâra nasul peste 
tot, ori un nerecunoscător, un îngânfat peste măsură, un 
înşelator, ori unul care fuge de societate”. 

Toate aceste feluri de a fi s-au ivit la fiecare din ei, ca 
urmare a necunoasterii binelui şi răului. Eu însă, fiindcă 
mi-am dat seama, că binele prin natura lui este frumos, 
că răul prin natura lui este neplăcut şi ruşinos şi că însăşi 
structura celui ce se află în greşeală este înrudită cu mine, 
nu numai prin sînge şi prin sămînţa care l-a zămislit, ci 
prin spirit, partea de esenţă divină comună tuturor, nu pot 
fi păgubit de vreunul din ei; căci nimeni nu mă poate 
împroşca cu ruşine, iar eu nu sînt în stare să mă miînii 
împotriva unuia de aceeaşi natură cu mine, nici nu pot să-l 
urăsc. Întrucît ne-am născut pentru a ne ajuta în muncă, ca 
şi picioarele, mîinile, pleoapele, întocmai ca şirurile de sus 
şi de jos ale dinţilor. Prin urmare, a fi potrivnici unii altora 
este contra naturii, iar a te mînia şi a te îndepărta de un 
semen înseamnă, de fapt, a fi împotriva omeniei.” 

2; Deci, aceasta sînt eu: o bucată de carne, o 
biată răsuflare şi rațiune conducătoare“. Înlătură cărţile“? 


14 Referire la idealul moral al antichitatii: kalocagatia - binele si frumosul - cele doua 
laturi ale actului moral. 

43 Tripla alcătuire a ființei umane, exprimată în rîndurile următoare este una din cele 
mai originale trăsături ale stoicismului lui Marcus. Al treilea element, tradus, „rațiunea 
conducătoare”, literal, trebuia tradus „puterea conducătoare". Semnalăm că Platon 
{Protagoras, 352 b. şi Timaios,70 b,) ca şi Aristotel (Etica pentru Nicomah, 1, 2) 
conferiseră, înaintea stoicilor, rațiunii umane, funcția conducătoare. Stoicismul are 
totuşi următoarele trăsături originale: a) rațiunea este principiul care termină 
reprezentările şi impulsurile din care emană logos-ul (Zenon clin Cit-tium, citat de 
Diogenes Laertios, op. cit., VII, 159); b) celelalte capacităţi ale sufletului nu sînt părți 
componente, ci numai emanaţii ale rațiunii. Ele se prelungesc în celelalte organe, le 
modifică comportamentul, dar nu esența. 


46 : BEN f I: 4 P 
Nu este o interdicție a studiului ci o recomandare pentru coroborarea studiului 


teoretic cu exerciţiul practic, care trebuie să înceapă în momentul cînd omul, cunoscînd 
idealul de viaţă al înţeleptului, decide: „Eu însumi vreau să fiu un astfel de om." (cf. 

nu te lăsa hărțuit de griji. Nu ti-a- fost dat, ci din moment 
ce eşti deja hărăzit morţii, dispreţuieşte cele ale cărnii: 
sînge îmbibat cu ţărină, oase, o țesătură de nervi, o 
împletitură de artere şi vene. Observă acum suflul tău 
vital: aer, dar nu totdeauna acelaşi, ci dat afară şi absorbit 
din nou, clipă de clipă. În al treilea rînd, ai în vedere că 
este raţiunea conducătoare; chibzuieşte acum la ea: eşti un 
om bătrîn, nu îngădui să-ţi fie robită raţiunea, nici să fie 
pradă pornirilor contrare vieţii sociale, nici să cîrtească 
împotriva a ceea ce ţi-a fost hărăzit, contra celor ce se 
întîmplă în prezent, sau să se teamă de ce va fi în viitor. 

3, Tot ce se petrece în univers este o dovadă că 
exista o providenţă divină. Tot ceea ce aparent vine de la 
soarta sau de la întîmplare“ nu se petrece în afara naturii, 
ci este urmarea unei urzeli şi a unei înlănţuiri de cauze, 
rin-duită de providenţă. Toate curg dintr-un astfel de izvor, 
tn afară de aceasta, există o forţă a necesităţii folositoare 
întregului univers, din care tu însuţi eşti o parte!. Prin 
urmare, tot ceea ce produce natura întregului este bun 
pentru fiecare parte şi în acelaşi timp o şi menţine. Căci 
după cum transformările elementelor menţin universul, tot 
astfel îl păstrează şi transformările celor compuse din 
elemente. Acestea să-ţi fie de ajuns, de vreme ce sînt 
principii esenţiale. înlătură deci setea de cărţi, ca să nu 
mori cîrtind, ci dimpotrivă, cu adevărat mulţumit, senin şi 
recunoscător din toată inima zeilor. .. 

4. Aminteşte-ţi de cîtă vreme tot amîni de azi pe 
mîine şi deşi te-ai bucurat de înlesnirile zeilor, tu nu te-ai 
folosit de acestea. Este necesar să-ţi dai seama măcar 
acum, din ce fel de univers eşti o parte“? şi care este 


Epictet, Diatribe, II, 17, 30—33). 


47 ; = aaa A 
Termenul tradus de noi soartă, întîmplare, cuprinde cauzele secundare ale 


fenomenelor, care, în ultimă analiză, intră în imperiul providenței, Cleanthe, de 
asemenea, a subordonat destinul providenței (Chalcidius în Plat. Tim. 142), iar 
Chrysippos interpre tează nenorocirile drept consecințe inevitabile ale guvernării 
providenţei divine. Menţionăm că principiul primitiv stoic considera întîmplarea drept o 
cauză imprevizibilă, ascunsă raţiunii umane (Plutarch, De fato, VII, 752 a.). 

48 Zeii n-au creat şi deci nu doresc decît binele. Natura nu săvîrşeşte decît ceea ce este 

principiul călăuzitor al universului de unde te-ai ivit ca 
pilpiire, mai ales că şi răgazul acordat de timp este 
mărginit, iar dacă nu te foloseşti de această împrejurare, 
ca să-ţi redobîindeşti seninătatea, prilejul va dispărea, vei 
pieri tu însuţi şi o altă ocazie nu ţi se va mai oferi altădată. 

5. În fiecare clipă, gîndeşte cu seriozitate, ca 
roman şi bărbat, să faci tot ce-ţi vine la îndemînă cu o 
distincție gravă şi neprefăcută, cu dragoste pentru semeni, 
cu spirit independent şi cu echitate şi înlesneşte-ţi 
uşurarea de toate celelalte gînduri. Îţi vei dărui uşurare, 
dacă vei săvirşi orice activitate, cu gîndul că este cea din 
urmă din viaţa ta şi vei părăsi orice neglijenţă, patimă care 
abate de la rațiune, orice prefăcătorie, iubire de sine şi 
nemulţumire împotriva rînduielilor destinului. Vezi cît de 
puţine sînt cele pe care, dacă le stăpîneşte, cineva poate 
trăi o viaţă prosperă şi divină, căci zeii nu vor pretinde 
nimic în plus celui ce observă aceste norme. 

6. Necinsteşte-te, o suflete,  necinsteşte-te“”, 
îngîmfiîndu-te peste - măsură. Nu ţi se va mai oferi din nou 
prilejul să-ţi recapeţi prețuirea pentru tine însuţi; căci 
viaţa este scurtă pentru fiecare om, iar a ta şi-a depănat 
firul pînă aproape de sfirşit. Totuşi, tu nu-ţi cauţi fericirea 
în respectul pentru tine, ci o aşezi în sufletele altora. 

7. Te hărțuiesc în toate direcțiile nişte întîmplări 
care se năpustesc asupra-ți din afară, dăruieşte-ţi un răgaz 
de o clipă, ca să mai înveţi încă ceva bun şi încetează să te 
zbaţi fără rost. Fereşte-te chiar din ceasul acesta de o nouă 
rătăcire. Sînt neghiobi cei care se simt obosiţi în viaţă 
datorită celor înfăptuite şi nu-şi propun nici un scop către 
care să-şi călăuzească orice năzuinţă, prin urmare, orice 
impuls. 


bun şi necesar. Providența divină şi natura determină soarta, punct de vedere care 
evidenţiază dualismul materialism dinamic — spiritualism, specific stoicismului. De 
aceea, viaţa conformă cu natura şi ca legea divina asigură mulţumirea, împăcarea cu 
sine. 

49 Imperativul ironic este, de fapt, o apostrofă pentru a introduce pe cititori în contextul 
următor, adică la capitolul 16, § 1. în care sînt expuse medalităţile prin care un suflet îşi 
face rău şi se necinsteşte pe sine. 


18 


Ad se ipsum 


8. Nu cu uşurinţă poate să fie socotit cineva 
nefericit, fiindcă nu-şi opreşte atenţia asupra a ceea ce se 
petrece în sufletul altuia. Sînt însă, în mod obligatoriu, 
nefericiţi, cei care nu urmăresc îndeaproape tulburările 
propriului lor suflet. 

9. Totdeauna trebuie să-ţi aduci aminte acestea: care 
este natura universului şi care este a mea, proprie, cum 
este structura mea faţă de cea a universului, ce fel de 
parte sînt, din ce fel de univers şi că nimeni nu mă 
împiedică să mă las călăuzit, atit în ceea ce fac cît şi în 
ceea ce spun, de natura din care sînt o parte. 

10. Theophrast*, făcînd o analiză comparată a 
greşelilor, aşa cum le-ar îi apreciat chiar un om mai 
obişnuit, spune ca un adevărat filozof, că sînt mai grave 
erorile care se săvirşesc din cauza poftelor, decît acelea al 
căror motiv este mînia. Căci cel care se mînie pare că se 
abate din drumul raţiunii după o oarecare suferinţă şi cu o 
tainică strîngere de inimă, pe cînd cel care se înşală aţiţat 
de poftă, fiindcă este înfrînt şi subjugat de plăcere se arată 
mai desfrinat, mai lipsit de caracterul bărbătesc, în 
greşelile sale. Aşadar, pe drept cuvînt şi ca un filozof demn 
de acest nume, afirma că este mult mai vrednic de 
învinuire cel care greşeşte tîrît de plăceri, decît acela care 
săvîrşeşte o eroare dintr-un sentiment de mîhnire, căci, în 
general, acesta seamănă mai mult cu un nedreptăţit, care, 
constrins de durere, s-a lăsat pradă miîniei, pe cînd celălalt 
a fost împins să săvirşească o nedreptate fiindcă a fost 
stîrnit s-o facă de pornirile sale spre plăceri. 

11. Făptuieşte, vorbeşte şi gîndeşte totul, ca şi 
cum s-ar putea să părăseşti viaţa chiar în această clipă. 
Căci, dacă zeii există cu adevărat, nu este deloc primejdios 
să pleci dintre oameni, deoarece, cu siguranţă, ei nu te-ar 


29 Filozof peripatetic, discipol al lui Aristotel, secolul al V-lea î.e.n Doctrina sa, sub acest 
aspect, nu s-a păstrat. Punctul de vedere citat de Marcus este însă în perfect acord cu 
filozofia platonică (Legile, I, 633 e, Republica IV, 439-440) şi cu cea aristotelică (Etica 
pentru Nicomah, VII, 6, 1149, a 24). Stoicismul pur consideră la fel de grave toate 
greşelile. 

arunca într-o nenorocire. Dacă, dimpotrivă, ei nu există 
sau nu poartă grija celor omeneşti, ce-mi foloseşte să 
trăiesc într-un univers lipsit de zei, de providenţa divină ? 

Dar, zeii există totuşi şi se preocupă îndeaproape de 
cele omeneşti. Iar, pentru ca omul să nu se prăbuşească în 
răutăţi, cu adevărat socotite astfel, zeii au sădit în om, tot 
ceea ce îi este necesar pentru ca să atingă un asemenea 
scop. Şi, dacă şi printre celelalte ar fi fost vreun rău, zeii ar 
fi prevăzut şi ar fi orînduit totul, încît, în cele din urmă, 
omul să nu cadă nici în răul acesta. Dar, ceea ce nu face 
mai rău pe om, cum ar putea să facă mai rea viaţa omului ? 
Natura universului nu le-ar fi trecut cu vederea, nici 
datorită necunoaşterii, nici fiindcă i-a fost cu neputinţă să 
le prevină sau să le îndrepte, dacă le-ar fi cunoscut. 
Dealtfel, zeii nici n-ar fi putut să făptuiască o greşeală atît 
de mare, fie din neputinţă, fie din nepricepere, încît binele 
şi răul să se abată şi asupra oamenilor buni şi asupra celor 
răi; moartea însă, viaţa, faima ori lipsa de faimă, suferinţa, 
plăcerea, bogăţia şi sărăcia, toate acestea, deopotrivă, 
întîmpină şi pe cei buni şi pe cei răi dintre oameni, fiindcă 
prin natura lor, ele nu sînt nici frumoase, nici ruşinoase, în 
concluzie, fiindcă ele nu fac parte nici din categoria celor 
bune, nici din categoria celor rele*!. 

12. Cît de repede sînt sortite să dispară toate, 
trupurile, mai întîi, în materia universală, amintirile despre 
oameni, apoi, în nemărginirea timpului. Astfel sînt, de 
pildă, cele care cad sub simţurile noastre şi mai cu seamă 
cele ce  ispitesc prin plăcere, înspăimîntă prin 
ameninţătoarea suferinţă sau cele care, datorită semeţiei 
deşarte, stimesc do-" rinţa de faimăl' Stă în puterea 
spiritelor raţionale să înţeleagă cît sînt de lipsite de 
valoare, de vremelnice, de vrednice de dispreţ, de supuse 
pieirii şi morţii. Ce sînt, acum, aceia ale căror păreri şi ale 
căror glasuri au dat naştere faimei ? Ce înseamnă, de fapt, 


51 Sears : A Si A i 

Stoicii aveau o teorie a evenimentelor, bune, rele sau indiferente, cît şi asupra 
criteriului pe baza căruia făceau această triplă categorisire. Aici Marcus enunţă doar 
principiul, pe care-l va prezenta şi argumenta în textele următoare. 

a muri, de vreme ce, dacă ar cunoaşte cineva specificul 
morţii şi cu puterea de judecată a minţii ar împrăştia toate 
cele născocite de propria-i închipuire, n-ar mai avea altă 
părere, decît că este un produs al naturii. lar clacă cineva 
se îngrozeşte de o lucrare a naturii, săvirşeşte o copilărie, 
cu atît mai mult, cu cît moartea nu este numai un data 
naturii, dar este şi folositoare acestuia. în cele din urmă, ai 
în vedere, în ce fel este legat omul de divinitate, prin care 
parte din el şi cum apare rînduită aceasta ? 

13. Nimic nu este mai bicisnic decît curiozitatea 
aceluia care se învîrte pretutindeni, vrind să afle toate şi 
„scormonind măruntaiele pămîntului", după cum spune 
poetul “2, cercetează, chiar prin presupuneri, cele ce se 
petrec în sufletele din apropierea lui *, dar nu înţelege că 
este îndeajuns să se apropie de geniul ** aflat în sine şi să-l 
cinstească în mod sincer. lar slăvirea acestuia înseamnă 
să-l păstreze neîntinat de patimi, de uşurinţe nesăbuite, 
departe de orice nemulţumire pricinuită de întîmplările 
venite din partea zeilor sau a oamenilor. Cele care vin de 
la zei trebuie să se bucure de cel mai înalt respect," 
datorită virtuţii lor, iar cele care rezultă de la oameni 
trebuie întîm-pinate cu dragoste, datorită originii înrudite. 
Adesea, într-un anumit fel, sînt vrednici de milă, din cauza 
necunoaşterii binelui şi răului; acest beteşug nu este deloc 
mai mic decît neputinţa de a deosebi cele albe de cele 
negre. 

14. Chiar dacă ti-ar fi fost hărăzit să vieţuieşti trei mii 
de ani, sau de tot atitea ori zece mii, aminteşte-ţi totuşică 
nimeni nu pierde altă viaţă decît cea pe care o trăieşte şi, 
de asemenea, că nimeni nu trăieşte altă viaţă, decît cea pe 
care o pierde. Pînă într-atit, deci, cea mai lungă existenţă 


a Vers din Pindar, citat de Platon în Theaitetos, 173, E 


53 : A A i ; ; 

Ironie la adresa filozofiei speculative, din partea lui Marcus Aurelius, care totdeauna 
a urmărit practicarea adevărurilor etice, nu teoretizarea lor. 
54 + A a A : ` 

În concepţia anticilor, cuvîntul nu avea sensul contemporan diformat mai ales de 


creştinul, demon. Sensul mitic cu care-l foloseşte Hesiod indica o divinitate 
intermediară, între zei şi oameni, care regiza toate acțiunile, uneori şansele omului. 

poate fi socotită la fel cu cea mai scurtă, căci prezentul 
este egal pentru toţi, chiar dacă trecutul nu este egal, iar 
ceea ce se pierde apare de cea mai mică importanţă. Căci 
cu adevărat, nimeni nu poate pierde nici trecutul nici 
viitorul. Dealfel, cum ar fi posibil să ia cineva de la vreunul 
ceea ce nu are ? Trebuie deci să-ţi aduci aminte aceste 
două adevăruri: primul, că toate sînt identice din vecie şi 
că se învirt în acelaşi veşnic circuit, deci nu este nici o 
deosebire, dacă un oarecare le-ar privi într-o sută de ani, 
în două sute sau într-un timp nemărginit. Al doilea, că şi 
cel cu o viaţă foarte lungă şi cel, de timpuriu sortit morţii, 
suferă o pierdere egală, deoarece prezentul este singurul 
de care pot fi lipsiţi, fiindcă numai pe acesta îl au şi fiindcă 
nimeni nu pierde ce n-are. 

15, „Căci totul constituie părere”. Se vede 
limpede că sînt adevărate cele rostite de Monimos 
Cinicul56. Este tot atît de limpede şi folosul acestor cuvinte, 
dacă înţelesul care li se dă nu întrece hotarul adevărului. 

16. Sufletul omului, din îndrăzneala nesăbuită, se 
necinsteşte, de cîte ori, atît cît stă în puterea lui, devine o 
bubă, o tumoare a ordinei universale. A se arăta 
nemulţumit împotriva vreunuia.din evenimentele care se 
înlănţuie înseamnă, fără îndoială, o abatere de la natură, în 
care există ca părţi, structurile individuale ale celorlalte 
fiinţe. Se necinsteşte, de asemenea, cînd se îndepărtează 
cu duşmănie de vreun alt om, sau se îndreaptă împotriva 
lui, cu intenţia de a-l vătăma, cum fac, de pildă, sufletele 
celor cuprinşi de mînie. În al treilea rînd, sufletul se 
necinsteşte de cîte ori se lasă depăşit de plăcere sau de 
suferinţă. în alpatrulea rînd, cînd se preface, cînd se 
dovedeşte necinstit şi nesincer în acţiuni şi vorbe. în al 
cincilea rînd, cînd faptele şi înclinațiile sale nu sînt 
îndreptate către un scop, ci se produc la întîmplare, 
anapoda, cu toate că şi cele mai mărunte fapte trebuie să 


55 Citat din Menandru, ediţie Koch, fragm. 249. 
56 Filozof cinic, discipolul lui Diogenes, secolul al III-lea î.e.n. 

se ivească, ridicîndu-se spre o finalitate”. Iar pentru om, 
fiinţă raţională, finalitatea este să se supună raţiunii şi 
legilor celei mai respectate cetăţi, celei mai respectate 
orinduiri. 

17. Durata vieţii omenesti este doar un punct din 
vecie, substanţa vieţii un flux care curge continuu, 
senzațiile, bezne, întreaga alcătuire a trupului sortită unei 
grabnice putrefacţii, sufletul o volbură, soarta greu de 
ghicit, faima, îndoielnică. Cum s-ar spune, într-un cuvînt, 
ale trupului sînt ca o apă curgătoare, iar ale sufletului, 
abur şi vis; viaţa este un război, popasul unui călător în 
ţara străină, iar faima poartă înşine ca roadă uitarea. Cine 
e în stare să călăuzească pe om de-a lungul acestui drum ? 
Una şi singură călăuza: filozofia. Aceasta însă presupune 
îndatorirea de a păstra geniul interior al fiecăruia departe 
dc trufia nesăbuită, nevătămat, mai puternic decît plăcerea 
sau suferinţa, fără să facă nimic întîmplare, nici cu 
nesinceritate sau viclenie, fără să se sinchisească de ceea 
ce face sau nu celălalt. în plus, încă să primească toate 
evenimentele şi tot ce i-a fost sortit, ca venite din aceeaşi 
sursă din care el însuşi s-a ivit, iar mai presus de orice, să 
întîimpine moartea cu sufiet împăcat, nu altfel decît ca pe o 
descompunere în elementele din care este alcătuită fiecare 
vieţuitoare. Şi dacă pentru aceste elemente nu este deloc 
înspăimîntător să se transforme, fără întrerupere, unul în 
celălalt, din ce cauză să se îngrozească cineva datorită 
transformării şi descompunerii tuturor ? Căci este potrivit 
cu rînduielile naturii şi nu este nici un fel de rău în cele ce 
se produc potrivit cu rînduielile naturii. Aceasta a fost 
scrisă în Carnutum*. 


f Asupra distincției dintre scop şi finalitate, cf. şi Cicero, De finibus bonorum et 
malorum, IIl, 6, 22. Orice acțiune comportă un scop, proiectat în viitor şi a cărui părăsire 
nu este îngăduită atîta vreme cît destinul nu pune nici un obstacol, ca să facă realizarea 
imposibilă. Finalitatea unei acțiuni este o atitudine morală: acordul statornic cu voința 
destinului nu implică obligația realizării scopului propus, ci doar subordonarea oricărei 
acțiuni unui scop. 

38 Oraş în Panonia, pe ţăramil sudic al Dunării, la cca. 40 de kilometri de Vindobona 
(Viena). Orosius şi Eutropius ne informează că în timpul războiului cu Quazii şi 

CARTEA a III-a 


1. Nu trebuie să se ţină seamă numai de faptul că pe 
zi ce trece viaţa se consumă, sleindu-se şi piere, că rămîne 
din ea o parte din ce în ce mai mică, ci trebuie avut în 
vedere şi că, deşi cineva ar trăi mai mult, nu este deloc 
sigur că, în continuare, puterea sa de înţelegere va fi 
îndeajuns de cuprinzătoare pentru priceperea deplină a 
tuturor faptelor, pentru contemplaţia care năzuieşte la 
cunoaşterea celor divine şi a celor omeneşti. Căci dacă 
vreun om ar începe să dea în mintea copilăriei, nu va fi 
lipsit de puterea de a respira, de a se hrăni, de a-şi face 
diferite închipuiri, de a se lăsa stîrnit de instincte şi atîtea 
altele de acest fel, în timp ce vor fi de mult stinse în el, 
capacitatea de a se folosi în mod propriu, de a-şi cunoaşte 
cu exactitate datoriile, atît ca număr cît şi ca măsură, de a 
face deosebiri clare între diferitele aparenţe, de a-şi da 
seama dacă urmează să plece din viaţă şi altele multe de 
felul acestora, care toate reclamă o gîndire bine exersată. 
Prin urmare, graba tuturor este necesară, nu numai pentru 
că fiecare se apropie tot mai mult dc moarte, ci mai cu 
seamă pentru că puterea de gîndire şi priceperea deplină a 
fapelor încetează înaintea celorlalte. 

2. Trebuie observat, de asemenea, că şi cele adăugate 
celor produse în mod firesc şi potrivit rînduielilor naturii, 
au în ele ceva plăcut şi atrăgător. De pildă, în timpul 
coptului, pîinea crapă în unele, părţi. Totuşi acestea, 
crăpîndu-se astfel, deşi au alt aspect decît cel presupus de 
meşteşugul fabricării pîinii, ispitind într-o mare măsură, 
stiresc o deosebită poftă de mîncare. De asemenea, la 
vremea cînd sînt foarte coapte, fructele smochinului 


Marcomanii, Marcus Aurelius a avut cartierul general în Carnutum timp de trei ani 
(171—173 e.n.). 

pleznesc. Tot astfel, cînd măslinele dau în pîrg, chiar cele 
dintii semne ale putreziciunii adaugă fructului ceva de o 
frumuseţe aparte. La fel, spicele împovărate de roade ce se 
pleacă spre pămînt, asprele încreţituri de pe fruntea leului, 
balele care curg din boturile căscate ale mistreţilor şi încă 
multe altele, dacă le-ar aprecia cineva în raport cu 
particularităţile fiecăruia, cu toate că sînt departe de a fi 
modele de frumuseţe, fiindcă însoțesc pe cele existente în 
mod firesc, potrivit cu normele naturii, şi, în acelaşi timp, 
le împodobesc, atrag sufletul; aşa că, dacă cineva are o 
simţire mai adincă şi o minte mai pătrunzătoare faţă de 
devenirile din univers, nu va socoti că cele adăugate, ca 
elemente complementare, realităţilor fireşti, nu au totuşi o 
înfăţişare cît de cît atrăgătoare. Un astfel de om nu va privi 
cu o încîntare mai mică fălcile deschise ale fiarelor în 
înfăţişarea lor adevărată, decît pe cele, prezentate de 
pictori sau de sculptori, care imită realitatea. Acesta, cu 
ochii săi sensibili, poate să întrezărească o oarecare 
frumuseţe şi desăvîrşită maturitate şi la un bătrîn ori la o 
bătriînă, sau farmecul îmbobocit al copiilor. Există încă 
multe asemenea care, însă, nu sînt atrăgătoare pentru toţi 
ci numai pentru acela care se află în strinsă şi sinceră 
armonie cu natura şi cu lucrările sale. 

3. Hippocrates, după ce a tămăduit suferinţe 
nenumărate, s-a îmbolnăvit şi a murit, Chaldeenii, care au 
prezis multora moartea, au pierit, pecetluiţi de mîna 
destinului. Alexandru şi Pompeius şi Caius Iulius Caesar, 
după ce au distrus oraşe întregi din temelie, de atitea ori şi 
după ce au secerat multe zeci de mii de călăreţi şi 
pedeştri, în liniile de bătaie, ei înşişi, în ce cele din urmă, s- 
au dus din această viaţă. Heraclit, după ce-a susţinut atitea 
discuţii, despre distrugerea universului prin foc, umplindu- 
i-se trupul cu apa, a murit mînjit cu baligă. Democrat s-a 
stins mîncat de păduchi, pe Socrates l-au ucis alt soi de 


59 Marcus face confuzie cu sfîrşitul lui Pherecydes, filozof ionian, (secolul al VIII-lea — al 
VII-lea î.e.n.) originar din insula Syros, arhipelagul Cicladelor, considerat precursor al 
gîn-dirii filozofice propriu-zise, inclus între cei şapte înţelepţi ai antichităţii, ca şi 


25 


Ad se ipsum 


paraziţis. Ce înseamnă, atunci, aceasta ? Te-ai îmbarcat, ai 
plutit pe mare, ai coborit pe țărm, debarcă. Dacă ai plutit 
către o altă viaţă, nici acolo chiar, nu lipseşte providenţa 
divină. lar dacă, din cauza stării de insensibilitate vei 
înceta să mai înduri plăcerile şi suferinţele, vei înceta, de 
asemenea, şi să slujeşti unui înveliş, mult inferior părţii 
căreia fusese ataşat, fiindcă una este cuget şi rațiune, alta 
țarină şi putregai. 

4. Nu-ţi irosi partea rămasă din viaţă, făcînd felurite 
închipuiri asupra celorlalţi, de vreme ce astfel de 
preocupări nu au raport direct cu interesul comun. Căci 
dacă te vei vîrî în treburile altuia, adică vei încerca să-ţi 
închipui ce şi clin ce cauză face, ce spune, ce rivneşte, ce 
unelteşte şi cîte altele asemenea, vei uita cu desăvirşire 
supravegherea propriei tale raţiuni conducătoare. Prin 
urmare, în înlănţuirea reprezentărilor se cuvine să evităm 
pe cele fără scop şi fără folos adevărat şi mai ales 
curiozitatea şi meschinăria. De aceea, obişnuieşte-te să ai 
în minte numai gînduri despre care, dacă oricine te-ar 
întreba „ce ai acum în gînd ?” să poţi răspunde spontan şi 
sincer „cutare şi cutare gînd”. Astfel ca din răspunsuri, 
îndată să apară cu limpezime că toate sînt raționamente 
cinstite, pline de omenie, gînd urile unei fiinţe sociale, 
nepreocupată de plăceri ori închipuiri atrăgătoare, care nu 
iubeşte vrajba, nici nu-i place invidia sau suspiciunea, nici 
altele de soiul acestora, datorită cărora ar roşi, dacă ar 
dezvălui că au încolţit în el. Iar, un asemenea om, care nu 
amână de azi pe mîine hotărîrea de a fi printre cei mai 
buni, este chiar din această clipă un fel de preot, un 
slujitor al zeilor şi foloseşte tot ce este sădit în el, tot ceea 
ce face pe om neîntinat de pofte, invulnerabil pentru toate 
durerile şi suferinţa, de neatins de orice nesăbuită 
violenţă, nesimţitor faţă de tot ce este răutate. Un astfel de 
om este un luptător pentru cauza măreaţă de a nu se lăsa 


Pythagora. Pentru detalii, cf. Strabo, 487, ed. Muller 1853-1857 — şi Plutarch, Sulla, 11. 
50 Aluzie la cei care l-au determinat pe Socrates să bea otravă. 

doboriît de nici o patimă. Întărit pînă în străfundurile fiinţei 
sale de spiritul de dreptate, el primeşte cu tot sufletul şi cu 
întreaga sa făptură evenimentele şi ceea ce-i este riînduit 
de destin. El nu-şi ocupă gindul de foarte multe ori, 
încercînd să-şi închipuie ce face, ce spune ori ce gîndeşte 
un altul, ci numai în clipele de necesitate publică şi pentru 
interesul general. El reflectează fără întrerupere la orice 
stadiu al activităţii sale proprii, la cele ce sînt urzite pentru 
sine, din cele universale. Pe acestea le păstrează 
imaculate, după ce s-a convins că toate sînt bune. Căci 
fiecărui om îi este hărăzit un destin şi fiecare om este 
încredinţat unui destin. Totodată, el îşi aduce aminte că 
orice fiinţă raţională e din aceeaşi spiţă cu el şi că a fi 
preocupat de toţi oamenii este în desăvîrşită armonie cu 
cerinţele naturii. El nu trebuie să se ataşeze de părerea 
tuturor ci numai de a acelora, care printr-un consens 
unanim, trăiesc potrivit cu natura. Cei care, însă nu trăiesc 
în acest fel, îşi petrec viaţa gîndind cum sînt în casă şi în 
afara casei, în timpul nopţii şi în fiecare zi. oricum sînt 
amestecați cu ceilalţi. Să nu punem temei pe aprecierea 
unor asemenea oameni, nemulţumiţi nici măcar de propria 
lor persoană. 

5. Nu săvirşi nimic fără voie, ori din egoism, ori fără o 
atentă chibzuinţă şi nici din dorinţa de a fi împotrivă. Nu-ţi 
înfrumuseţa cu zorzoane gindirea, nu fi flecar, nici pisălog. 
Mai mult chiar, zeul din tine să fie călăuza unui bărbat, a 
unui om matur, a unui om politic, a unui roman şi a unui 
împărat, menţinut pe calea cea dreaptă, întocmai unuia 
care aşteaptă chemarea ce-l va slobozi din viaţă, fără să 
aibă nevoie de jurămînt sau de o mărturie omenească. 
Lumină senină să fie în tine, să nu ai nevoie de cîrmaci din 
afară, de liniştea şi de echilibrul procurat de alţii. Trebuie, 
în concluzie, să fii drept prin tine însuţi, nu sprijinit prin 
proptele. 

6. Dacă tu găseşti în viaţa omenească, ceva mai bun 
decît dreptatea, adevărul, moderaţia, bărbăţia, într-un 

cuvînt, ceva mai bun decît ceea ce împacă spiritul tău cu 
tine însuţi, împăcare pe care spiritul şi-o dăruieşte prin tot 
ceea ce face potrivit cu dreapta rațiune şi cu ceea ce i-a 
fost ursit, din lucrurile petrecute în afara voinţei sale, dar 
hărăzite lui — dacă, îţi spun ai să vezi ceva mai bun decît 
cele amintite acum, întoarce-te către acesta, cu întreaga ta 
fiinţă şi bucură-te ca de cea mai aleasă descoperire. Dacă, 
însă, nimic nu ţi se pare mai bun decît geniul, care 
sălăşluieşte în tine, şi-a supus toate pornirile proprii, îşi 
supraveghează atent toate reprezentările, după cum 
spunea Socrates ®: „S-a smuls din vîrtejul patimilor 
simţurilor”, supus el însuşi zeilor şi purtind de grijă 
oamenilor, dacă, deci, pe toate celelalte le găseşti mai 
puţin importante şi cu o valoare mai mică decît el, nu le 
acordă nici un loc în preocupările tale, căci odată ce te-ai 
lăsat tîrit sau ai înclinat către ele, nu vei mai putea, fără să 
te zbaţi, să atribui din nou cea mai mare grijă binelui care- 
ţi este propriu şi-ţi aparţine. Căci nu este drept ca cele de 
altă natură decît el, cum sînt, de pildă, laudele din partea 
mulţimii, puterea, bogăţia, bucuriile izvorite din plăceri să 
se înfrunte cu ceea ce este bine pentru rațiune şi stat. 
Toate acestea, chiar dacă, pentru puţin timp, par să se 
potrivească cu felul tău de a gîndi, te iau deodată în 
stăpînire şi te abat din drum. Tu însă, îţi spun, alege cu 
simplitate, liber, tot ce este mai bun şi ataşază-te lui. „Dar 
ceea ce este de folos poate fi şi mai bun”. 

Dacă ţi se pare util ca fiinţă raţională, păstrează-l, 
dacă-l consideri folositor ca animal, îndepărtează-l şi 
păstrează puterea ta de apreciere neîmpiclită de fumurile 
mîndriei. Numai astfel vei fi în stare să-ţi faci o temeinică 
cercetare. 

7. Niciodată să nu preţuieşti, ca şi cum ţi-ar fi de folos, 
ceea ce cîndva te va constrînge să lepezi buna credinţă, să 
neglijezi simţul ruşinii, să urăşti pe cineva, să-l bănuieşti, 
să-l blestemi, să fii prefăcut sau să rivneşti ceva ce trebuie 


61 cf. Platon, Timaios, 61, D. 

tăinuit de ziduri şi de perdele. Căci cel care dă întiietate 
gîndirii sale, geniului său interior şi venerează virtutea 
acestuia, nu dramatizează o astfel de purtare, nu se vaită, 
n-are nevoie nici de retragere în singurătate, nici de 
mulţimea de însoțitori; şi, foarte important, el va trăi fără a 
rivni prea mult viaţa, fără a fugi de ea. Fie că durata 
acordată trupului care îi îmbracă sufletul este lungă, fie că, 
dimpotrivă, este scurtă, pe el nu-l preocupa, fiindcă se 
dovedeşte pregătit, ca şi cum ar trebui, de acum, să plece 
din viaţă şi s-ar depărta de ea cu aceeaşi uşurinţă şi minte 
limpede cu care ar putea face orice acţiune din cele ce se 
înfăptuiesc cu modestie şi bună rînduială. Căci de-a lungul 
întregii sale vieţi, o deosebită grijă îl stăpîneşte: mintea să 
nu adopte niciodată o atitudine nepotrivită cu o fiinţă 
raţională şi politică. 

8. N-ai să găseşti nimic putred, nimic murdar şi nici 
înşelător în gîndirea aceluia care s-a modelat şi s-a şlefuit 
zi de zi. Sfirşitul hărăzit de destin nu va surprinde viaţa lui 
nedesăvirşiţă, încît cineva să poată spune că actorul a fost 
scos din scenă; înainte de sfirşit, înainte de a-şi juca rolul 
pînă la capăt. Mai mult încă nu se află în el nimic 
slugarnic, nimic prefăcut, nu este prea ataşat dc oameni, 
nici nu se ţine la distanţă, nu face nimic pentru care să fie 
tras la răspundere, nu are nimic tăinuit în el. 

9. Cinsteşte şi preţuieşte puterea ta de judecată. 
Numai ea, la urma urmei, poate opri ca în raţiunea ta 
conducătoare să nu încolţească vreo idee potrivnică naturii 
sau alcătuirii unei fiinţe raţionale. Iar alcatuirea unei fiinţe 
raţionale pretinde statornicie şi chibzuinţă, bunăvoință 
prietenească faţă de oameni, supunerea de bună voie faţă 
de zei. 

10. Aşadar, după ce 
ai înlăturat din minte pe toate celelalte, păstrează-le numai 
pe acestea puţine şi aminteşte-ţi totodată că fiecare 
trăieşte numai prezentul, care este doar un punct din 
timpul nesfirşit. Cît despre celelalte, sau au fost trăite, sau 

există undeva, dincolo de vălul de nepătruns al viitorului. 
Pe de o parte, deci, scurtă este vremea trăită de fiecare, pe 
de altă parte, mărunt este colţişorul de pămînt în care-şi 
duce viaţa. În sfîrşit, de mică durată este şi faima de după 
moarte, căci aceasta depinde de şirul urmaşilor, care fiind 
ei înşişi grabnic sortiţi pieirii, nici măcar pe ei nu se 
cunosc îndeajuns cu atît mai puţin pe cei morţi de mult în 
vechime. 

11. La preceptele 
expuse pînă acum, mai adaugă încă unul: fă o determinare, 
chiar o descriere a oricărei închipuiri care încearcă să se 
înfiripe, aşa încît să-ţi dai seama ce este în ea însăşi, în 
goliciunea esenței sale, s-o priveşti în întregul său şi 
separat sub toate aspectele, ca să-i poţi spune numele, 
precum şi denumirea elementelor din care a fost alcătuită 
şi a celor în care urmează să se descompună. Căci, într- 
adevăr, nimic nu dă o asemenea măreție de spirit ca 
puterea de a pune la încercare, cu metodă şi în lumina 
adevărului fiecare lucru din cele ivite în viaţă, de a le privi 
totdeauna atît de pătrunzător, încît să-ţi dai seama ce loc 
ocupă în univers, ce fel de utilitate prezintă, ce valoare are 
pentru univers, ce valoare desemnează pentru un om, 
locuitor al celei mai de frunte cetăţi, faţă de care celelalte 
apar ca nişte mărunte gospodării. Ai în vedere, totodată, ce 
obiect ţi-a trezit interesul, din ce este alcătuit, întrebîndu- 
te, de asemenea, cît timp i se cuvine de la natură să 
dăinuiască lucrului care acum mi-a determinat o anumită 
reprezentare şi de care virtute am nevoie faţă de el, ca de 
exemplu: de bunăvoință, de bărbăţie, de sinceriritate, de 
bună-credinţă, de împăcarea cu mine însumi, sau de 
celelalte virtuţi asemănătoare? Prin urmare, trebuie să poţi 
spune despre fiecare: „Această de pildă, vine de la zei, 
cealaltă se datoreşte urzelii sau depanării destinului, ori 
unui concurs de împrejurări sau întîmplârii, aceea însă 
vine de la unul provenit din aceeaşi tulpină, de la o 
rubedenie, de la un concetăţean, dar care totuşi nu 

cunoaşte ceea ce este, pentru el, potrivit cu rînduiala 
naturii". Eu, însă, cunosc, din ce motiv mă folosesc de 
aceasta, cu bună voinţă şi cu spirit de dreptate, potrivit 
rînduielii naturale a comunităţii. îmi propun, însă, ca scop 
şi aprecierea a ceea ce nu este nici bine, nici rău®?, dîndu- 
le preferinţă în raport cu valoarea fiecăruia. 

12, Dacă-ţi îndeplineşti menirea clipei de faţă, 
urmînd calea dreptei raţiuni, cu ardoare, cu tărie, cu bună 
dispoziţie, fără să te laşi abătut de nici o preocupare 
lăturalnică, dacă păstrezi curată partea divină existentă în 
tine, ca şi cum ar trebui să o restitui chiar în această clipă, 
dacă aderi cu tărie la acest fel de viaţă, fără să rivneşti 
nimic şi fără să te temi de nimic, mulţumit că în clipa 
prezentă îţi desfăşori activitatea potrivit naturii şi că pui o 
eroică sinceritate“?, în vorbele şi în toate accentele tale, vei 
trăi ca un om fericit. 

13. Aşa cum medicii au totdeauna la îndemînă 
instrumentele şi aparatele necesare chiar unor intervenții 
nepre văzute tot astfel şi tu să ai pregătite învățăturile de 
temelie pentru ca să cunoşti cele divine şi cele omeneşti şi 
să faci tot, chiar lucrul cel mai mărunt, în aşa fel încît să-ţi 
aminteşti întotdeauna de strinsa legătura dintre acestea 
două, de poziţia fiecăreia faţă de cealaltă. Căci nu vei reuşi 
pe deplin nici în treburile omeneşti fără a avea în vedere 
pe cele divine, şi cu reciprocitate, afirmaţia este valabilă şi 
pentru activităţile referitoare la divinitate ĉ*. 

14. Nu mai rătăci în zadar, căci nu-ţi este sortit să- 
ţi reciteşti memoriile, nici isprăvile de seamă ale vechilor 
romani sau greci, nici extrasele din diferite tratate, pe care 
ţi le-ai pregătit pentru bătrîneţe. Prin urmare, gră-beşte-te 
către scop şi, dacă te preocupă cumva propria-ţi fiinţă, 
62 pe lingă cele două categorii fundamentale: lucruri care sînt considerate bune si 
lucruri socotite rele, stoicismul acceptă şi categoria intermediară a lucrurilor 
indiferente, care nu intră în cele menţionate, ca bogăţia, starea sănătăţii, etc. Sînt 


demne de avut în vedere, pentru buna interpretare a axiologiei stoicilor. Pentru detalii, 
cf. E. Brehier, articolul din Etudes de philosophie antique 1955, p. 135-138. 


Ga Este o referire la timpurile eroice, legendare, ca şi în cartea a V-a, 33. 
64 Adică nu vor fi pe deplin izbutite făra o referire la cele omeneşti. 

leapădă speranţele zadarnice şi ajută-te cît timp îţi mai stă 
încă în putinţă. 

15. Nu se ştie cîte sensuri pot avea cuvintele: a 
fura, a semăna, a cumpăra, a fi liniştit, a vedea ce trebuie 
să fie făcut, căci aceste înţelesuri nu se realizează datorită 
ochilor, ci printr-un alt fel de viziune. 

16. Trup, suflet, spirit. Senzaţiile sînt ale trupului, 
im-pulsiunile aparţin sufletului, principiile, spiritului. Un 
anumit comportament, imprimat de reprezentarea 
obiectelor exterioare caracterizează rumegătoarele, cel 
hărțuit, smucit în toate direcțiile de instincte este propriu 
şi fiarelor sau hermafrodiţilor, unui Phalaris ®, de pildă, 
sau unui Nero $. Călăuza gîndirii raţionale către obligaţiile 
exterioare, vizibile, o au şi necredincioşii în zei %, 
trădătorii de patrie, precum şi cei care nu se ruşinează să 
facă totul cu uşile favorite. În concluzie, dacă toate aceste 
însuşiri sînt comune tuturor celor ce au fost pomeniţi, ceea 
ce rămîne ca o caracteristică proprie numai omului de 
bine, este adeziunea totală şi acceptarea, cu mulţumire, a 
tuturor evenimentelor, a tot ce a fost urzit de destin pentru 
el. în plus să nu murdărească geniul din el, situat în pieptul 
său, să nu-l tulbure cu mulţimea închipuirilor, ci să şi-l 
păstreze favorabil, să i se supună cu modestie şi bună- 
cuviinţă ca unui zeu, fără măcar să murmure împotriva 
adevărului, fără a întreprinde ceva în afara dreptăţii. Şi 
chiar dacă nu cred toţi oamenii şi nu sînt convinşi, în ceea 
ce-l priveşte, că el îşi duce viaţa cu simplitate, rezervat, 
modest şi cu inima deschisă, el nu se îndîrjeşte împotriva 
vreunuia dintre ei, nici nu se abate din drumul spre 
sfîrşitul vieţii; pe care trebuie să meargă curat, cu sufletul 


6 Phalaris, tiran al Agrigentului, secolul al VI-lea î.e.n., cunoscut în antichitate pentru 
moravurile sale uşoare, pentru viciile lui şi ale susținătorilor săi. Textul îl prezintă ca 
prototip al corupţiei şi desfriului; pentru amănunte, cf. Lucian din Samosata, Phalaris, 1 
— şi urm. 

56 Împărat roman, secolul I e.n. cunoscut pentru cruzimea şi nelegiuirile sale, prototip al 
vieţii dominate de instincte. 

67 Intenţia morală, deosebită de materialitatea actului, singura care dă raţiunii 
posibilitatea valorificării sale, este o capacitate a înţeleptului. 

calm şi fără griji, slobod de orice constringere şi împăcat 
pe deplin cu propria-i soartă. 

CARTEA a IV-a 


1. Ori de cîte ori forţa care stapîneşte în tine, se 
păstrează în armonie cu rînduielile naturii, se comportă 
astfel faţă de cele ivite în cale, încît cu uşurinţă se schimbă 
în raport de ceea ce-i stă în putere să facă şi potrivit cu 
ceea ce-i este hărăzit de soartă; căci nu arată interes de- 
osebit pentru nici o categorie de preocupări, ci către 
lucrurile vrednice de dorit ® năzuieşte cu prudenţă, iar din 
obstacolul întîlnit îşi face material pentru un nou avînt, 
asemenea focului ce pune stăpînire pe toate lucrurile 
asupra cărora se năpusteşte; pe cînd o biată făclie îndată 
ar fi stinsă de oricare din aceste lucruri strălucitoarea 
văpaie le soarbe grabnic în sine, le mistuie şi întreţinută 
chiar din ele, se ridică triumfătoare spre înălţimi. 

2. Nu desfăşura nici o activitate la întîmplare şi 
nici în alt chip, ci săvirşeşte totul numai adîncind 
preceptele care-ţi desăvirşesc meşteşugul. 

3. Oamenii caută pentru ei înşişi locuri retrase, 
case la ţară, ţărmuri de mare şi munţi. Deseori, obişnuieşti 
să-ţi doreşti asemenea locuri. Preferinţa aceasta este de-a 
dreptul foarte comună, din moment ce ţi se oferă prilejul 
să te închizi în tine însuţi în orice clipă doreşti. În nici un 
loc nu se poate retrage omul. ca să fie mai plin de linişte şi 
mai lipsit de griji, decît către propriul său suflet, mai ales 
că în profunzimea sufletului omenesc sînt asemenea forţe 
întăritoare, încît îndată ce se îndreaptă spre ele, omul 
simte o desăvîrşită uşurare. Şi, o spun deschis, această 


68 Este vorba de rațiune, forţa dominantă şi conducătoare a activităţii omeneşti. Pentru 
aceeaşi idee, cf. V, 26. 

© Lucrurile de mijloc, aşa-zise "indiferente", cf. III, 11, sau lucrurile vrednice de ales, cf. 
Stoicorum Veterum Fragmenta, ed. Arnim. 143, 29-31, sînt bunurile exterioare, sau 
bunurile corpului, pe care înțeleptul stoic le urmăreşte "cu rezervă", adică atîta timp cît 
urmărirea lor este compatibilă cu practicarea virţuţii, care ramine pentru stoici, binele 
suprem, adevărat şi unic. 

plăcută uşurare nu este altceva decît o bună rîn-duială a 
minţii. Prin urmare, dăruieşte-ţi în mod obişnuit asemenea 
retragere şi reîmprospătează-le necontenit. Să fie scurte 
însă şi temeinice principiile din tine, pentru ca acestea, 
îndată ce vor sta împotrivă, să fie îndestulătoare spre a 
îndepărta orice suferinţă şi să te trimită înapoi fără nici o 
nemulţumire către activităţile spre care vei reveni. Căci, 
oare, împotriva cărui lucru eşti nemulţumit ?, Cumva 
împotriva răutăţii oamenilor ? Reflectează la principiul că 
fiinţele raţionale au fost născute unele pentru altele, că 
pentru aceste fiinţe datoria de a se îngădui una pe alta este 
o parte componentă a ideii de dreptate, că oamenii, de 
obicei, greşesc împotriva voinţei lor, iar toţi, care odinioară 
s-au învrăjbit, s-au bănuit ori s-au urit, străpunşi de lăncii, 
au fost doboriţi de moarte la pămînt şi că pînă acum s-au 
făcut cenuşă. Linişteşte-te, aşa, dar nu te mai frămînta ! 
Oare, eşti nemulţumit din cauza celor ce ţi-au fost hărăzite 
de natura universului ? Reîmprospătează-ţi, necontenit în 
minte întrebarea cu două aspecte: „Fie că există 
providenţă divină, fie că sînt doar atomi” şi din cîte 
argumente, cu acest prilej, s-a arătat limpede că universul 
este ca o cetate”. Cumva te simţi încă prins de cele 
trupeşti ? Chibzuieşte, atunci, că raţiunea nu are atingere 
cu fluxul vieţii care se mişcă între clipele plăcute şi cele 
trudnice, de vreme ce, în acelaşi timp, ea se stăpîneşte şi-şi 
cunoaşte propria-i libertate de actiune. Gîndeşte apoi şi la 
cîte precepte ai ascultat despre plăcere şi durere, cu care 
ai fost de acord. Poate, te frămîntă biata dorinţă de glorie? 
Indreaptă-ţi atenţia cugetului asupra repeziciunii cu care, 
peste toate se aşterne uitarea, spre abisul nemărginit al 
timpului ce se întinde veşnic şi de nestrăbătut, pe fiecare 
parte a eternității; gîndeşte în continuare la deşertăciunea 


70 Ideea unei societăți care înglobează toate ființele raționale din univers, adică 


deopotrivă şi pe oameni şi pe zei este fundamentală pentru morala socială stoică. 
Marcus Aurelius continuă prezentarea şi argumentarea punctului său de vedere asupra 
acestei idei şi în capitolul al IV-lea, folosind o înlănțuire interesantă de raționamente 
deductive. 

unei faime răsunatoare, la nehotarirea şi nestatornicia 
părerilor celor care te laudă, la îngustimea locului în care 
ţi se circumscrie faima ! Caci pămîntul întreg este un 
punct şi ungherul locuit e o măruntă parte din el, iar în 
acest ungher, cîţi şi cît de vrednici cei care te laudă? 
Aşadar,  aminteşte-ţi de retragerea în  odihnitoarea 
dumbravă a propriului tău eu; şi nu te mai zbuciuma 
pentru toate, nici nu te încorda, ci fii liber, priveşte toate 
activităţile ca un bărbat, ca un om, ca un cetăţean, ca o 
fiinţă hărăzită morţii. lar printre cele care vor fi totdeauna 
în centrul atenţiei tale, înclină mai adesea spre aceste 
două adevăruri de temelie: primul, că lucrurile din exterior 
nu au atingere cu sufletul, nici legatură, ci rămîn în afara 
lui nemişcătoare, că ele devin pricini, de tulburare, 
datorită părerii care se formează în interior despre ele, de 
propria închipuire; al doilea, că toate cîte se văd se vor 
transforma într-o clipă şi apoi nu vor mai fi. Gindeste-te 
necurmat la cîte din asemenea transformări ai fost martor. 
„Universul este o continuă transformare, viaţa este o 
părere” 71. 

4. Dacă gindirea ne este comună tuturor, de 
asemenea, şi raţiunea, datorită căreia sîntem fiinţe 
raţionale. Fiind de acord cu acest adevăr, înseamnă că şi 
raţiunea conducătoare, care porunceşte ce fapte trebuie 
săvîrşite şi care nu, ne este comună. Primind şi această 
afirmaţie, ca adevărată, rezultă că şi legea ne este comună 
şi, ca urmare a celor afirmate, înseamnă că sîntem cetăţeni 
şi că aparţinem unui anumit organism politic, participînd la 
treburile publice. O ultimă concluzie ne arată, dacă cele 
susţinute pînă acum sînt nişte adevăruri, că universul 
întreg apare asemeni unui oraş. Cărei alte comunităţi 
politice s-ar putea spune că aparţine neamul omenesc ? De 
acolo, deci, din această cetate comună, provin gîndirea 
noastră, raţiunea conducă-? toare şi legea. Sau, de 
altundeva, de unde ? Căci, aşa cum partea pămîntească a 


71 Citat din Democrit, Fragmente der Vorsokratiker, Diels?. — p. 406, fragm. 115. 


36 


Ad se ipsum 


mea a fost desprinsă dintr-un pămînt oarecare, partea 
lichidă dintr-un alt anumit izvor, căldura şi focul din alte 
surse de aceeaşi natură (căci nimic nu se iveşte din nimic, 
după cum nimic nu se întoarce în nimic), tot astfel şi 
gîndirea noastră vine de undeva. 

5; Moartea, într-un anumit fel ca şi naşterea 
constituie o taină a naturii. Una este o îmbinare a aceloraşi 
elemente, în care ie va descompune cealaltă. Într-un cuvînt 
nu este nimic pentru ca cineva să se ruşineze, căci nu este 
nimic care să fie pe măsura unei fiinţe raţionale, nimic 
potrivnic intenţiei pentru care a fost alcătuită o asemenea 
fiinţă. 

6. Şi toate acestea, potrivit naturii lor, survin din 
astfel de cauze, cu siguranţă datorită unei necesităţi. Cel 
care n-ar dori ca lucrurile să se petreacă astfel, e ca şi cum 
n-ar fi de acord ca smochinul să aibă sevă. în consecinţă, 
aminteşte-ţi totdeauna următorul adevăr: că în cadrul unui 
scurt răstimp şi tu şi el veţi muri şi că, de asemenea, după 
o vreme scurtă, nici unul din numele voastre nu va dăinui. 

7. Înlăturînd părerea, grabnic se stinge şi văicăreala 
provocată: „Am fost vătămat"; înlăturind plîngerea, este 
îndepărtată dauna însăşi”?. 

8. Ceea ce nu face pe om inferior sie însuşi, nu 
coboară nici condiţia vieţii omeneşti şi nu distruge pe om 
nici în cele lăuntrice, nici în cele din afară ale sale. 

9.Natura folosului comun a fost obligată să facă 
aceasta. 

10. Că totul se petrece după o rînduială dreaptă, este 
un adevăr pe care l-ai descoperi tu însuţi dacă ai face o 
cercetare amănunţită. Şi nu spun numai cu privire la 
înlănţuirea firească dintre cauză şi efect, ci că ele se 
petrec potrivit unei rînduieli drepte, ca şi cum cineva le-ar 
fi hotărît ordinea după valoare. Prin urmare, veghează în 
continuare aşa cum ai început: orice ai făptui, acţionează 


12 Principiul este dezvoltat şi catre Epictet, cf. Manua lul, 20. Aici are forma tehnică 
de raţionament compus, care înce-pînd cu Chrysippos, joacă un rol de seamă pentru a 
demonstra continuitatea şi omogenitatea universului. 

cu dorinţa de a fi un om bun, potrivit cu felul specific în 
care este conceput un om bun. În orice activitate păstrează 
acest principiu. 

11. Nu înţelege lucruiile asemenea 
felului în care judecă cel ce greşeşte în chip nesăbuit, nici 
nu judeca după cum vrea el, ci priveste-le în funcţie de 
potrivirea cu adevărul. 

12. lată două înclinații pe care se 
cuvine să le ai totdeauna: să faci numai ce te îndeamnă 
raţiunea în situaţia ta de împărat şi legiuitor şi numai cu 
scopul de a fi folositor oamenilor; să fii gata să te schimbi 
dacă se înfăţişează cineva ca să te îndrepte sau să-ţi 
schimbe o părere oarecare, această schimbare să fie însă 
urmarea unei convingeri, de exemplu, a sentimentului de 
dreptate, a certitudinii unui interes comun, sau a unor 
motive asemănătoare şi nu determinată de plăcere sau 
fiindcă pare aducătoare de glorie. 

13. „Ai rațiune ?" „Am !" „Pentru ce 
n-o foloseşti oare ?" „lar dacă ea-şi îndeplineşte menirea 
proprie, de ce mai doreşti altceva ?" 

14. Exişti în cadrul universului, ca o 
parte. Curînd, vei dispărea în întregul care te-a zămislit. 
Sau, mai degrabă, prin transformare, vei fi reabsorbit de 
către raţiunea creatoare a acestuia”. 

15. Mai multe boabe de tămiie pe 
acelaşi altar. Unul cade mai înainte, altul mai tîrziu; de 
fapt, însă, nimic nu le deosebeşte. 

16. In răstimp de zece zile vei părea un zeu acelora 
cărora le pari acum o fiară sau o maimuţă, numai să te 
reîn-torci la principiile şi la respectul datorat raţiunii. 

17.: Nu te purta ca şi cum ai avea de trăit zece mii 
de ani. Deasupra ta se înalță legea destinului. Deci, cît 
timp vieţuieşti, cît timp încă ți-este cu putinţă, fă-te bun. 

18. Cît de multă tihnă îşi asigură acela care nu dă 
atenţie la ceea ce spune, face, gîndeşte vecinul, ci 


125C£. şi cartea a IV-a, 24, unde Marcus se referă la raţiunea creatoare a universului. 

totdeauna este atent numai la ceea ce face el însuşi, 
pentru ca tot ce realizează să fie drept şi potrivit cu legea 
divină sau în acord cu noţiunea de bine”. El nu-şi roteşte 
privirea asupra moravurilor corupte, ci alergind pe o linie 
dreaptă, nu se abate în nici o parte. 

19. Cel care doreşte cu ardoare gloria după 
moarte, nu-şi imaginează că degrabă va dispare pe rînd, 
unul cîte unul, fiecare din cei care prilejuiesc amintiri 
despre el. Apoi, iarăşi şi cel care-i va fi moştenitor, pînă 
cînd întreaga amintire se va pierde, întocmai ca o torţă ce 
se aprinde şi apoi se stinge. Sa presupunem totuşi că cei 
care-şi vor aminti sînt nemuritori şi că amintirea însăşi e 
nepieritoare. Ce semnifică pentru tine aceasta ? Şi nu mai 
spun că pentru cel care a murit nu înseamnă nimic, dar ce 
înseamnă lauda oare. chiar pentru cel care trăieşte ? In 
afară de faptul că e provocată de un anumit interes... Lasă, 
însă, acum o valoare care nu e potrivită cu natura ta, 
fiindcă tu ai dobîndit pentru restul zilelor, o altă rațiune ?. 

20. Dealtfel, frumosul de orice fel ar fi este frumos 
prin sine însuşi, se termină prin sine, iar lauda nu face 
parte din el. Aşadar, cu adevărat cel lăudat nu devine nici 
mai slab şi nici mai puternic. Spun acestea şi despre cele 
ce sînt. in mod obişnuit considerate drept frumoase, adică 
atît despre obiectele de natură materială, cît şi despre cele 
realizate de către diferitele arte. într-adevăr, ceea ce este 
cu adevărat frumos, de ce altceva are nevoie ? De 
asemenea, nu are nevoie de nimic altceva, nici legea, 
adevărul, bunăvoința, ruşinea. Care din aceste virtuţi se 
înfrumuseţează prin laudă, ori îşi pierde frumuseţea cînd e 
criticată ? Smaraldul pierde din valoarea lui, dacă nu e 
lăudat, sau aurul, fildeşul, purpura, sabia, mugurul, 
arbustul ? 


74 Manuscrisele prezintă mai multe lecţiuni. Cităm şi lecţiunea propusă de ed. Xilandros: 
după cum spune Agathon (unul din personajele dialogului 


Banchetul de Platon). 
75 Text nesigur şi lacună în manuscrise. 

21. Dacă sufletele supravietuiec, cum le încape 
aerul, din veşnicie, pe toate ? Dar pămîntul, cum cuprinde 
cadavrele celor care au fost îngropaţi în el din veşnicie ? 
După cum aici pe pămînt, transformarea şi 
descompunerea, după o oarecare durată, a acestor 
cadavre, face loc pentru alţi morți, tot asa si suflelele care 
s-au înălţat in aer, după ce un oarecare timp îşi mai 
păstrează ființa, se transformă, se risipesc ca un abur, 
devin flacără, în urmă sînt absorbite de rațiunea creatoare 
a universului şi în acest fel, fac loc sufletelor care-şi 
stabilesc aici reşedinţa. Astfel, se poate susține de către 
cineva ipoteza supraviețuirii sufletelor după moarte. Se 
cuvine însă să avem in vedere nu numai cadavrele celor 
îngropaţi ci şi pe aceea a animalelor mîncate în fiecare zi 
de către noi sau dc alte animale. Căci ce număr de animale 
s-au mistuit şi într-un fel zac ca şi îngropate, în trupurile 
celor ce le-au mîncat ! Şi totuşi, pămîntul le primeşte, 
pentru că le transformă în sînge, în element aerian, sau în 
foc. Care este, cu privire la aceasta, înfăţişarea exactă a 
adevărului ? Trebuie avută în vedere, cu siguranţă şi 
separaţia între elementul material şi cel formal”$. 

22. Nu te lăsa răsucit de vîrtej ! Ci în orice năzuinţă 
păstrează spiritul drept şi cu privire la orice reprezentare 
foloseşte-ţi puterea de înţelegere şi judecată. 

23. Orice-ţi este potrivit ţie, o, univers, mi se 
potriveşte şi mie. Nimic nu mi se pare prea devreme sau 
prea tîrziu, dacă pentru tine apare la timpul potrivit. Tot 
ceea ce produc anotimpurile tale sînt roade pentru mine, o 
natură ! De la tine vin toate, toate există în tine, în tine 
toate se vor întoarce. Odinioară, cineva a exclamat: „O, 


16 Asupra distincţiei între aceste două categorii de cauze: cauza materială, eficientă, 
care produce tot ce există şi elementul formal care determină forma, va reveni Marcus 
Aurelius în cartea a V-a, 13 şi cartea a VII-a, 29. 

scumpă cetate a lui Cecrops !" 77. Tu oare n-ai putea să 
spui de asemenea: „O, cetate dragă a lui Zeus" 78. 

24. “Preocupă-te de puţine, spunea cineva”, dacă îţi 
doreşti să ai întotdeauna o bună dispoziţie". N-ar fi fost 
oare mai bine dacă ar fi spus să se săvirşească întîi 
trebuincioase, adică toate cele pretinse de natura ratională 
a unei fiinţe sociale şi numai în felul în care ea prescrie. 
Căci un asemenea gînd aduce nu numai mulţu mirea de a fi 
făcut ceva în mod desăvirşit ci şi satisfacţii de a te fi 
mărginit la preocupări puţine. Cea mai mare parte din cele 
ce spunem şi facem nu sînt strict necesare. De aceea, dacă 
fiecare le-ar înlătura, ar fi cu mult mai liniştit si mai lipsjt 
de zbucium%. În concluzie, este o datorie ca omul să se 
cerceteze pe sine cu privire la fiecare dintre ele şi să 
întrebe: „Nu cumva nu face parte dintre cele strict 
necesare ?" Trebuie, de asemenea, înlăturate nu numai 
activităţile inutile ci chiar şi reprezentările care le 
provoacă, iar în felul acesta, nici măcar urmările 
închipuirilor omului nu se vor mai ivi în calea sa. 

25. Încearcă să-ţi dai seama în ce fel te-ar mulţumi, 
viaţa unui om virtuos, împăcat cu ceea ce-i este hărăzit de 
natura universului, care este, în acelaşi timp, mulţumit de 
propria sa activitate cinstită şi-şi păstrează totdeauna buna 
dispoziţie. 

26. Ai văzut cumva toate acelea ? Priveşte-le acum şi 
pe acestea ! Nu te nelinişti, ci arată-te natural şi simplu. 
Greşeşte cineva ? Împotriva lui însuşi greşeşte. Ţi s-a 
întîmplat ceva ? Minunat !... Încă din începuturi au fost 
ursite şi urzite, pentru tine, de către natura universului, 


iki Regele Cecrops este întemeietorul legendar al oraşului Atena. Referirea este, de 
fapt, un citat din Aristofan, fragm. 110. Ed. Koch. În text, vrea să evidenţieze situaţia 
privilegiată a Atenei, oraş ocrotit de zeiţa cu acelaşi nume care a iniţiat pe locuitori, 
dăruindu-le cultura materială şi spirituală. 


7838 Este fie o referire la Roma, oraş ocrotit de Jupiter corespondentul latin al lui Zeus, 


fje la comunitatea mai mare, divino-umană a universului. Contextul prezent precum şi 
alte texte din Marcus indică a doua interpretare ca valabilă. 


Va Democrit, Fragmente der Vorsokratiker, ed. Diels?, fragm. 3, p. 386. 
80 Ataraxia „liniştea sufletească", „lipsa de tulburare", idealul de viața al moralei stoice. 

toate evenimentele. Într-un cuvînt, adu-ţi aminte că viaţa 
este scurtă. Prin urmare, foloseşte clipa de faţă cu multă 
chibzuinţă şi cu spirit de dreptate. Fii rezervat şi cumpănit, 
dar cu naturaleţe şi simplitate. 

27. Universul este sau un întreg bine plămădit sau o 
masă de materie lipsită de orice rinduială, dar totuşi 
univers. E posibil, însă, ca în tine să existe o ordine bine 
stabilită şi in întregul Tot să domnească anarhia ? Şi se 
poate intimpla astfel, cînd toate sînt aşa de distincte, asa 
de bine repartizate şi toluşi într-o conexiune atît de 
armonioasă ? 

28. Caracter  posomorit,  molatic,  încăpăţinat, 
animalic, brutal, indolent, neloial, caracter de şarlatan, de 
negustor, caracter tiranic. 

29. Dacă cel care nu cunoaşte existenţa în univers 
este socotit străin chiar faţă de univers, nu apare mai puţin 
străin de univers cel ce nu cunoaşte devenirile din ol. Se 
aseamănă sclavului fugar, cel care se ţine departe de 
obligaţiile raţiunii unei fiinţe politice; orb este cel ce 
închide ochii inteligenţii sale; cu adevărat sărman, do 
ademenea, este cel care are nevoie de ajutorul altuia şi nu 
găseşte în el însuşi necesarul pentru viaţă. Reprezintă un 
abces al universului cel care se desparte şi se depărtează 
de raţiunea comună a naturii, din cauză că este 
nemulţumit şi cîrteşte împotriva a tot ce se petrece: fiindcă 
toate întâmplările şi evenimentele sînt determinate de 
aceeaşi natură care te-a făcut şi pe tine, iar cel care-şi 
rupe propriul său suflet de natura fiinţelor raţionale, deşi 
este una dintre ele, se aseamănă cetăţeanului despărţit de 
cetate şi de legile ei. 

30. Cu toate că n-are tunică, acesta face filozofie, 
celălalt, deşi n-are carte, filozofează, iar altul, pe jumătate 
gol, spune: „N-am pîine, dar rămîn credincios raţiunii”. 
Altul spune şi el: „Cu toate că n-am hrana ştiinţelor, atît de 
necesară vieţii, rămîn cu statornicie credincios raţiunii”. 

31. Ilubeşte meseria învățată şi sprijină-te liniştit pe 
aceasta. Petrece-ţi restul zilelor ca un om care, din 
întreaga sa fiinţă, a încredinţat zeilor toate ale sale, fără să 
devină nici tiran, nici sclav al cuiva. 

32. Fiindcă veni vorba, adu-ţi aminte de vremurile lui 
Vepasianus. Vei vedea peste tot următoarele: oameni 
căsătoriţi, cresc copii, se îmbolnăvesc, mor, poartă 
războaie, ţin sărbătorile, fac negustorie, cultivă ogoarele, 
alţii linguşesc, sau sînt trufaşi, nesăbuiţi, oameni bănuitori, 
urzitori de conspirație, alţii, de asemenea, menesc moartea 
altora, ori unii cîrtesc, nemulţumiţi de prezent; sau vei 
vedea oameni prinşi în mrejele dragostei, oameni care 
adună comori, ori riîvnesc consulatul, chiar puterea 
imperială. Ei bine, această viaţă a lor nu mai e de mult 
nicăieri. Tot astfel, roteşte-ţi gindul asupra vremurilor lui 
Traian: toate vor fi la fel şi s-a stins totuşi şi această 
generaţie. Supune unei observaţii asemănătoare şi alte 
perioade de timp, despre care s-a scris chiar, ori istoria 
unor popoare întregi, cîţi oameni care s-au străduit, după 
scurt interval s-au prăbuşit, s-au descompus în elementele 
componente. Cu atît mai mult trebuie să-i revezi cu ochii 
gîndului pe acei pe care i-ai cunoscut, care se zbuciumau 
pentru lucruri zadarnice, dar neglijau să facă ceea ce era 
potrivit cu propria lor structură, să se ataşeze cu fermitate 
de această structură şi să fie mulţumiţi de ea. Trebuie să ai 
în vedere ca preocuparea pentru fiecare activitate să fie 
proporţională în raport cu valoarea şi importanţa ei. Căci 
numai astfel nu vei fi dezamăgit, dacă nu te vei opri prea 
mult asupra unor activităţi de mică importanţă. 

33. Expresiile care în vechime erau obişnuite, astăzi 
sînt ieşite din uz, îmbătrinite. De asemenea, numele 
acelora, foarte vestiți pe vremuri par acum prăfuite de 
timp: Camillus, Caeso, Bolessus, Leonatus, mai tîrziu, după 
ei, Scipio, Cato, apoi Augustus, Adrian, apoi după el, 
Antoninus. Căci toate îşi pierd cu repeziciune vigoarea, 
capătă îndată caracter de legendă, în urmă, degrabă, le 

acoperă desăvirşita uitare. Şi spun aceasta despre unii 
care au strălucit într-un chip uimitor. în rest, aceştia au 
dispărut odată cu ultima lor suflare şi nu se mai aude 
vorbindu-se despre ei. Dealtfel, ce înseamnă o faimă 
nepieritoare ? Deşertăciune şi nimic mai mult ! Prin 
urmare, care este ţinta către care trebuie să năzuiască cu 
statornicie năzuinţele noastre ? Una singură şi anume: o 
rațiune dreaptă, activităţi potrivite cu interesele 
comunității, o gîndire, care, pe cît posibil, să nu se înșele 
niciodată, o predispoziţie sufletească în stare să primească 
întîmplările din viată, ca necesare, bine cunoscute, care 
provin din acelaşi principiu inițial şi curg din izvor comun. 

34. Incredințează-te de bună voie lui Clothot! cu 
orice fel de evenimente crede de cuviință. 

35. Totul este de scurtă durată şi pentru cel care-şi 
aminteşte şi pentru cel pomenit. 

36. Observă necontenit cum toate se ivesc datorită 
unei transformări şi obişnuieşte-te să ai în gînd că nimic 
nu-i place atît de mult naturii universului, cît doreşte să 
schimbe toate cele existente şi să facă altele asemenea. 
Căci, într-un fel oarecare, tot ceea ce există constituie să- 
miînţa celui care se va ivi din el. Să nu înţelegi cumva doar 
sămînţa care rodeşte în pămînt sau fecundează pîntecul 
matern, căci ar fi de-a dreptul nebunie. 

37. Vei muri chiar în această clipă şi nu ai devenit 
încă un om simplu, netulburat, lipsit de bănuiala că vei fi 
vătămat de lucrurile din afară, nici nu te arăţi binevoitor 
faţă de toţi, nici nu ţi-ai stabilit drept călăuză doar 
săvîrşirea dreptăţii. 

38. Examinează cu atenţie principiile călăuzitoare 
ale acestora, de asemenea, pe cei prevăzători şi înţelepţi şi 
vezi care sînt lucrurile nedorite şi cele dorite. 

39. Răul din tine nu are ca sursă raţiunea 
conducătoare a altuia, nu provine nici din vreo schimbare 


81 Clotho, cea mai mare, ca vîrstă din cele trei surori, Parcele, era aceea care torcea 
destinul fiecărui om, Lachesis era cea care atribuia fiecăruia soarta lui şi Atropos hotăra 
sfîrşitul, tăind firul destinului. Pentru detalii, cf. Platon, Republica, X. 

sau transformare a învelişului tău corporal. Atunci, de 
unde rezultă oare ? Işi trage seva din acea parte din 
interiorul tău, în care se înfiripă părerea că aceasta 
constituie un rău pentru tine. Prin urmare, nu lăsa să se 
ivească o astfel de opinie şi totul va merge de minune. 
Chiar dacă ceea ce îţi este mai apropiat, adică sărmanul 
tău trup este tăiat, ars, face puroi, putrezeşte, tu păstrează 
netulburată partea din tine unde se înfiripă ideile despre 
fiecare eveniment. Adică judecă şi înţelege că ceea ce 
întîmpină deopotrivă şi pe cel bun şi pe cel rău, nu 
constituie prin natura sa nici bine nici rău, căci ce poate să 
se întîmple şi celui care vieţuieşte în afară de regulile 
naturii, deopotrivă ca şi aceluia care trăieşte potrivit cu 
natura, înseamnă că nu este nici în afara naturii, nici 
potrivit cu ea. 

40. Viră-ţi în minte fără întrerupere că există numai o 
lume însufleţită, cu o singură substanţă şi cu un spirit unic; 
observă cum totul se produce în vederea unei singure 
percepții, percepţia ei însăşi, cum fâptuieşte totul printr-un 
singur impuls, cum toate sînt cauze reciproce ale tuturor 
realităţilor şi astfel care este înlănţuirea şi conexiunea 
acestei lumi. 

41. „Eşti un biet suflet ce-şi poartă moartea". după 
cum a spus Epictet 8%. 

42. Nu este nici un 
rău pentru lucrurile care ajung în situaţia de a se 
transforma, după cum nu poate fi nici un bine pentru cele 
ivite ca urmare a transformării. 

43. Timpu 
l este ca o apă alcătuită din toate întîmplările pe care le 
tirăşte ca un torent vijelios. Căci de-abia se zăreşte fiecare 
şi este dusă, apoi este adusă alta şi e luată, la rîndu-i mai 
departe. 

44. Orice eveniment apare la fel de firesc şi de 
cunoscut, ca un trandafir în zi de primăvară, sau ca 


82 Fragm. 26, ed. Schenkl. 

roadele în zilele de vară. Astfel, boala, moartea, 
defăimarea,  uneltirile şi toate cîte înveselesc sau 
întristează pe naivi. 

45. Cele ce urmează se adaugă într-o strinsă corelaţie 
celor care preced. Aceasta nu este doar un fel de 
enumerare a unor lucruri care au între ele o succesiune 
necesară ci o corelaţie raţională. Căci, după cum, toate 
cele existente sînt orînduite cu armonie, tot astfel şi 
realităţile nu prezintă o simplă înşuiiire, ci o sirinsă şi 
minunata conexiune. 

46. Aminteşte-ţi totdeauna cuvintele lui Heraclit 8; 
„Că moartea pămîntului produce apa, că din moartea apei 
se iscă aer, că focul se naşte prin moartea aerului şi 
invers”. Adu-ţi, de asemenea, aminte de acela care uită 
încotro îl poartă drumul; căci oamenii se îndepărtează de 
factorul cu care au avut în continuu convorbiri şi relaţii 
strînse, adică de raţiunea ce cîrmuieşte universul; că 
oamenilor li se par ciudate tocmai cele cu care se întîlnesc 
în fiecare zi; că nu trebuie să făptuim ceva sau să vorbim 
ca şi cum am fi în timpul somnului, deşi, chiar şi atunci, 
ni .se pare că acţionăm sau vorbim; că nu trebuie nici să 
imităm pe copiii care urmează exemplele părinţilor, ci, 
simplu, cum am învăţat. 

47. După cum, dacă vreunul dintre zei ţi-ar spune, 
că vei muri miine sau şi mai sigur în a treia zi, nu te-ar 
preocupa mai mult ce-ai face în ziua a treia, decit ce vei 
face mîine, în cazul cînd nu eşti cu desâvîrşire grosolan, ci 
cît este de mare intervalul, tot astfel să nu socoteşti că este 
o prea mare deosebire între a muri după foarte mulţi ani şi 
a muri mîine. 


53 Heraclit, Fragmente der Vorsekratiker, Diels! frag. 71-74, 76; unde filozoful 
materialist din Efes afirma, pentru prima oară, principiul transformării materiei şi legea 
luptei contrariilor care determină transformările materiei — pentru aceaşi idee, cf. 
Heraclit citat in Alleg. Hom. XXIV, p. 84. Stoicismul împrumută de la Heraclit 
viziunea unei lumi în continuă devenire şi guvernată de Jogos = raţiunea. La Marcus 
Aurelius imobilismul heraclitian are o nuanţă mai intensă de pesimism, neîntîlnită la alţi 
filozofi ai Porticului. 

48. Gîndeşte fără întrerupere cîţi medici au pierit, 
după ce şi-au încreţit frunţile de-atitea ori în interesul 
celor bolnavi; cîţi astrologi au murit după ce au prezis ca 
pe un lucru foarte important moartea altora; ciţi filozofi 
care au întreţinut nenumărate dezbateri asupra morţii şi a 
nemuririi, sau cîţi eroi, după ce au ucis mulţimi do oameni 
şi cîţi tirani care şi-au folosit puterea cu o sălbatică trufie, 
ca şi cum li s-ar fi făgăduit nemurirea. Şi cîte cetăţi au 
murit în întregime, ca să spun astfel, Helike, Pompei, 
Herculanums& şi altele nenumărate. Adaugă apoi pe toţi cîţi 
i-ai cunoscut, unul după-altul. Unul îl îngroapă pe altul, 
apoi el însuşi zace mort şi altul îl îngroapă. Şi toate se 
petrec într-un răstimp scurt. Prin urmare, observă cu 
băgare de seamă, cît sînt de scurte ca durată şi cît sînt de 
lipsite de valoare lucrurile omeneşti. Ieri abia, fusese un 
simplu germen, mîine devine mumie sau cenuşă. Aşadar, 
mărunta parte din vreme ce ţi-a fost sortită petrece-o 
potrivit cu natura, întocmai cum măslina cade în clipa cînd 
e coaptă, binecuvîntind natura care a purtat-o în sine, 
arătîndu-se recunoscătoare pomului unde a crescut ca 
fruct. 

49. Fii asemenea stîncii de care valurile se sparg 
fără răgaz. Ea, însă, le înfruntă stind dreapta, iar 
înspumatul clocot al apelor, împrejurul ei se potoleşte. Vei 
spune „Sînt nefericit că mi s-a întîmplat acest lucru", cînd, 
dimpotrivă ar trebui să grăieşti sînt fericit, căci întîmplîn- 
du-mi-se un astfel de lucru, îmi duc la bun sfîrşit viaţa, fără 
mihnire, fără să fiu sfărimat de cele prezente, fără a fi 
îngrozit de cele ce vor veni. Căci oricărui i s-ar putea 
întîmpla un asemenea eveniment, însă, într-un astfel de 
prilej, nu orice om şi-ar fi continuat viaţa fără mîhnire. Pe 


84 Cetate în Achaia, înghitită de mare cu cîţiva ani înainte de lupta de la Leuctra dintre 
Sparta şi Teba, secolul al IV-lea î.e.n., cf. Seneca, Quest, nat., VI, 32, 8. 

55 Oraş in Campania, îngropat sub lavă, după o erupție a vulcanului Vezuviu, secolul I 
e.n. 

5 Oraş in Campania, îngropat sub lavă, după o erupție a vulcanului Vezuviu, secolul I 
e.n. 

Zeus, deci, de ce este el mai degrabă o nenorocire şi nu o 
fericire ? Dar tu numeşti cu acest termen general de 
nenorocire ceea ce nu reprezintă, de fapt, o neîmplinire a 
omului. Oare tu socoteşti că este o neîmplinire pentru 
natura omului, ceea ce, totuşi nu sa iveşte în afara voinţei 
acestuia. lar prin învăţătură tu ai cunoscut voinţa şi 
planurile specifice omului. Ori te împiedică pe tine ceva ce 
s-a întîmplat să fii drept, mărinimos, înţelept, echilibrat, 
sincer, moderat, independent şi să ai toate celelalte 
însuşiri, prin a căror existenţă natura omenească a 
dobîndit tot ce are propriu ? Adu-ţi aminte şi pentru viitor, 
în orice prilej care te-ar împinge spre tristeţe şi foloseşte- 
te de sfatul următor: că orice întîmplare petrecută nu 
înseamnă, în ea însăşi o nenorocire, dar că reprezintă, în 
schimb, o fericire să o suporţi cu o generoasă dăruire a 
sufletului. 

Este un sprijin destul de comun, dar totuşi nu lipsit de 
putere pentru dobîndirea dispreţului faţă de moarte, 
readucerea în minte a tuturor celor care s-au agăţat cu 
disperare de viaţă. Căci, oare ce-au dobiîindit mai mult 
aceştia, decît aceia a căror moarte a fost prematură ? Fără 
îndoială, că în cele din urmă, zac undeva, Cadicianus, 
Fabius, Iulianus, Lepidus % sau oricare altul din categoria 
lor, care, după ce au împins pe mulţi în mor-mînt, au fost ei 
înşişi conduşi de alţii la groapă. Luată în întregul ei, 
distanţa între naştere şi moarte este mică; prin cîte 
întîmplări, împreună cu ce fel de oameni, şi în ce fel de 
sărman trup, străbatem această distanţă! Prin urmare, 
moartea în sine nu trebuie primită cu dificultate. Priveşte 
înapoia clipei de acum, către genunea nesfîrşită a timpului, 
iar înaintea ei o altă vecinicie de nepătrunst ! Într-un 
cuvînt, deci, prin ce se deosebeşte o viaţă care durează trei 
zile de una ce cuprinde trei generaţii ?Totdeauna grăbeşte 
către ţintă pe drumul cel mai scurt. Şi drumul cel mai scurt 
este cel care ţine seamă de prevederile naturii, aşa că 
vorbeşte şi făptuieşte totul în acord cu cea mai sănătoasă 
rațiune. Un astfel de reazim şi o asemenea călăuză fereşte 


pe orn de orice dezamăgire, de orice prefăcătorie şi lipsă 
de măsură.. 


CARIEA a V-a 


1. Dimineaţa, cînd abia te desprinzi din braţele 
somnului, aibi în imediată atenţie ideea: „M-am trezit ca să 
desfăşor, activităţile potrivite omului ! Am de gînd, oare, să 
cîrtesc, nemulţumit, dacă mă îndrept spre făptuirea 


SI Lepidus împreună cu Octavian Augustus şi Antonius, membru al celui de-al II-lea 
triumvirat, constituit spre sfîrşitul secolului I î.e.n. Celelalte nume nu au fest identificate. 
58 Fraza corespunde mai ales fizicii lui Chrysippos, care afirma că la cele două 
extremităţi ale sale, trecutul şi viitorul sînt infinite, numai prezentul există, delimitat, 
trecutul şi viitorul subzistă, dar nu există, cf. Stoicorum Veterum Fragmenta, Ed. Arnim, 
II, 509. 

treburilor pentru care m-am născut şi în vederea săvîrşirii 
cărora, ocup un loc în univers ? Sau am fost destinat doar 
pentru ca, tolănindu-mă sub aşternut, să mă încălzesc pe 
mine ?" Ai să-mi răspunzi, poate: „Dar aceasta este mai 
plăcut !" „Deci te-ai ivit pentru a te desfăta ? în definitiv, 
nu ai apărat pentru activitate şi muncă ? Oare nu vezi că 
plantele, vrăbiile, furnicile, păianjenii, albinele, făcînd ceea 
ce le este specific, contribuie, după puteri la desăvir-sirea 
ordinei universale ? Şi după toate acestea tu nu vrei să-ţi 
îndeplineşti menirea ta de om ? Nu te grăbeşti spre 
săvîrşirea celor potrivite cu propria ta natură ?" Vei spune: 
„Trebuie, însă, să mă şi odihnesc !" „Trebuie" şi eu spun. 
Dar, ai în vedere că şi pentru această odihnă, natura a fixat 
o măsură, după cum a fixat un timp mărginit şi pentru a 
mînca şi pentru a bea. Tu, totuşi, întreci limita, depăşeşti 
ceea ce ţi-ar fi de ajuns. Dar în munca ta de toate zilele nu 
întreci măsura, ci rămiîi totdeauna sub nivelul a ceea ce ai 
putea realiza. Desigur, tu nu te iubeşti, căci dacă ar fi 
altfel, ai îndrăgi şi natura ta omenească, precum şi voinţa 
şi îndrumările acesteia. Alţii, insă. care-şi îndrăgesc 
meseriile, muncesc pînă la sleire, fără să mănînce, uneori 
chiar fără să se spele, pentru a-şi desfăşura activitatea pe 
care o au. Dar tu preţuieşti natura ta, mai puţin decît îşi 
iubeşte gravorul meseria, sau dansatorul arta. mai puţin 
decit preţuieşte iubitorul de comori argintul său. sau decît 
valorează cel care aleargă după faimă, zadarnica glorie. 
Pentru că aceştia, atita timp cît.sînt stâpîniţi cu toată fiinţa 
lor. de patimile pomenite, nu-şi doresc un răgaz nici ca să 
mănînce, nici ca să doarmă, cu mai multă ardoare decît 
rivnesc să sporească, minut de minut, cele ce constituie 
obiectul preocupării lor trudnice. Oare ţie activităţile, 
folositoare comunităţii, îţi par mai lipsite de valoare sau 
vrednice de o şirguinţă mai mică ? 

2. Cît este de uşor să zăgăzuieşti fluxul reprezentărilor 
şi să le ştergi, fie cînd sînt supărătoare, fie cînd sînt 

nepotrivite cu natura ta şi să păstrezi într-o desăvirşită 
seninătate a spiritului. 

3. Consideră că eşti vrednic de orice faptă şi de orice 
vorbă în acord cu natura. Critica aspră, reproşul sau vorba 
unora să nu te zdruncine, ci dacă ai făcut sau ai spus ceva 
frumos sau bun nu le socoti nedemne de tine. Căci aceştia 
au o rațiune conducătoare proprie şi porniri definitorii. Tu 
însă nu-ţi abate privirea asupra lor, ci mergi înainte pînă la 
capăt, purtind de grijă sa fii totdeauna de acord cu natura 
ta specifică de om şi cu interesul comunităţii. Mai ales că, 
de fapt, calea amîndurora este una şi aceeaşi. 

4. Înaintez pe drumul meu, străbătînd cele potrivite cu 
legile naturii, pînă cînd mă voi prăbuşi şi voi înceta să 
exist, înapoind răsuflarea aerului inspirat zi de zi, căzînd 
pe pămîntul, din care tatăl meu a cules sămînţa ce m-a 
zămislit, mama a luat sîngele, doica a luat laptele; pe acest 
pămînt, din care, timp de atiţia ani mă hrănesc şi mă adăp 
zilnic, care mă rabdă, îl calc şi îl folosesc în atîtea feluri. 

5. Nu ţi se admiră agerimea minţii ? Sînt însă celelalte 
multe însuşiri, despre care nu poţi spune că nu le ai, 
fiindcă nu eşti lipsit de ele de către natură. Aşa că, dă- 
ruieşte-te cu desăvirşire acestora, tocmai fiindcă toate stau 
în puterea ta: onestitatea, gravitatea, forţa de a răbda 
suferinţele şi greutăţile, de a nu fi nesăţios de plăceri, 
împăcarea cu propria-ţi ursită, cumpătarea, modestia, 
bunăvoința, libertatea de spirit, simplitatea în atitudini, 
seriozitatea în vorbe şi fapte, măreţia sufletească. Nu simţi 
cît de multe sînt cele cărora poţi să te dăruieşti, chiar din 
momentul de faţă şi despre care nu ţi-e îngăduit să spui ca 
justificare, că nu ţi le-a dat natura drept zestre, ori că nu 
sînt de folos şi, totuşi, din proprie voinţă te laşi mai prejos 
decît ceea ce-ţi este cu putinţă să faci. Dar, cînd cîrteşti, 
cînd te legi cu încăpăţinare de viaţă, cînd linguşeşti, cînd 
arunci vina greşelilor tale pe seama trupului, cînd vrei să 
placi, cînd te laşi subjugat de patimi, sau cînd frămînţi în 
minte atitea ginduri, toate acestea le faci din constringere, 

fiindcă n-ai nici o înzestrare naturală ? Nu, jur pe toţi zeii ! 
Căci de multă vreme ai fi putut să te îndepărtezi de toate şi 
să nu fii învinovăţit de nimeni, chiar dacă ar fi vrut, decît 
de o prea mare lenevire a spiritului, de o prea mare 
greutate de înţelegere a lucrurilor. Trebuie însă să te 
obişnuieşti îndelung şi continuu cu aceasta şi să nu te 
complaci într-o asemenea încetineală a gîndirii. 

6. Un om oarecare, spre exemplu, ori de cîte ori face 
un serviciu cuiva, s-a obişnuit să-i pună aceluia la 
socoteală înlesnirea făcută. Altul, cu toate că nu are 
această obişnuinţă, îl priveşte, totuşi, pe cel ajutat ca pe un 
datornic şi ştie că a făcut un bine. Un altul, însă, nu numai 
că, într-un anumit fel, nici nu ia în seamă ce-a săvirşit, dar 
se aseamănă cu viţa de vie care îşi poartă ciorchinii, şi 
odată ce şi-a dat propria roadă nu mai pretinde nimic 
altceva, după cum nici calul nu cere nimic cînd îşi urmează 
drumul lui, sau câinele cînd aleargă vînatul ori albina după 
ce a produs mierea®. Deci şi omul nu trebuie să se laude în 
gura mare că a făcut un bine ci să păşească la săvîrşirea 
altei fapte bune întocmai ca viţa de vie care mereu, în 
anotimpul hotărît, îşi poartă rodnică ciorchinii. Aşadar, să 
fie printre aceia care, dintr-un anumit punct de vedere, 
înfăptuiesc ceva şi nu bagă de seamă ce-au făcut?%. „Da, 
fără îndoială!" Dar totuşi trebuie să ţii seamă ce faci ! căci, 
se spune că este propriu pentru orice fiinţă socială °” să 
simtă că desfăşoară o activitate de interes comun şi pe 
Zeus, să vrea ca şi semenul său din comunitate să simtă. 
Este adevărat ceea ce spui, dar ai înţeles greşit ceea ce s-a 
zis acum. Din această cauză, vei face parte dintre aceia 


39 Cu aceeaşi semnificaţie, Seneca (cf. De beneficiis, IV, 12, 5) foloseşte ca exemplu 
soarele. Potrivit stoicismului şi mai ales lui Chrysippos, activitatea şi faptele înţeleptului 
trebuie să fie în acelaşi timp, naturale ca însuşi impulsul care le produce, dar şi bine 
gândite şi conştiente. 

90 Fără a-şi da seama, fără spirit de consecvență, acţionînd la întîmplare. Va fi unul din 
reproşurile făcute stoicismului de Plotin. care apăra acţiunile umane ca stări de 
conştiinţă. 

91 Termenul „fiinţă socială” este un termen curent la Marcus Aurelius. 

despre care am amintit la început”?. Căci şi aceştia se lasă 
înşelaţi de o logică în aparenţă convingătoare. Dacă vrei să 
desluşeşti înţelesul celor afirmate, nu te teme şi din cauza 
fricii nu neglija nici o acţiune folositoare tuturor. 

7. Rugăciunea atenienilor: ‚Dă ploaie, dă ploaie, 
iubite Zeus, peste holdele atenienilor şi peste cîmpii !" într- 
adevăr, o rugăciune nu trebuie rostită decît aşa: cu 
simplitate cu spirit independent şi curat. 

8. La fel cum se poate spune, în mod curent: 
„Asclepios% a rînduit acestuia călăria, celuilalt băile reci, 
ori unuia mersul cu picioarele goale", tot aşa se poate 
spune: Natura universului a rinduit acestuia boală, 
infirmitate, pagubirea unui bun ori altceva asemenea”. 
Căci. în prima alirmaţie „a rinduit” desemnează că i s-a 
prescris bolnavului un anumit remediu, fiindcă era potrivit 
pentru însănătoşirea sa, după cum în a doua afirmaţie "a 
rînduit" înseamnă că a fost ursit unui om un anumit 
eveniment fiindcă era potrivit cu ceea ce i se hărăzise de 
către destin. Căci astfel şi noi spunem că aceste 
evenimente ne sînt pot tivite, după cum meşterii zidari zic, 
că pietrele dreptunghiulare  rînduite în construirea 
zidurilor sau în piramide, se îmbină între ele, fiindcă se 
potrivesc una cu alta. Căci, într-un cuvînt, există o singură 
armonie universală şi după cum universul, acest corp atît 
de mare este alcătuit şi desăvîrşit ele toate corpurile, tot 
aşa şi soarta, acest fel de cauză simplă şi primară apare 
întregită de către celelalte cauze particulare. Dealtfel, ce 
spun acum, înţeleg şi oamenii de rînd, fiindcă şi ei au 
obiceiul să zică: „Soarta n-a adus aceasta”. Prin urmare, 
un eveniment i-a fost adus unuia, iar celuilalt i-a fost ursit 
altul. Să primim deci evenimentele şi rinduielile vieţii, 
întocmai ca pe cele rînduite de Asclepios. Cu siguranţă că 
printre cele prescrise sînt şi unele lucruri neplăcute, dar le 


92 Adică în cartea a V-a, 3 


3 Medic vestit, cf. Homer, Iliada II, 731, IV, 194; mai tîrziu divinizat ca fiu al lui Apollo 
şi zeu al medicinei, cf. Imnurile homerice, Imnul lui Apollo, 16. Centrul cultului lui 
Asclepios era orasul Epidaur, în Argolida. Numele latin este Aesculapus. 

primim degrabă şi cu bucurie chiar, în speranţa 
însănătoşirii. în acelaşi fel să socoteli, pentru tine, 
desăvirşirea şi armonioasa împlinire a tuturor color 
plănuite sau hotărite de natură, cum ai considera propria-ţi 
sănătate. Primeşte, de asemenea, în acelaşi fel, degrabă şi 
cu bucurie, tot ceea ce se petrece, chiar dacă unele 
întîmplări îţi par mai împovărătoare, fiindcă ele acţionează 
astfel, pentru desăvîrşirea sănătăţii universului, pentru un 
drum fără obstacole al lui Zeus, pentru buna indeplinire a 
activităţilor sale. 

Căci ele n-ar fi fost aduse în calea nimănui, dacă acest 
ceva n-ar interesa în ansamblu întregul univers” fiindcă nu 
produce natura, la voia întîmplării, ceva ce nu corespunde 
întregului cîrmuit. În concluzie, trebuie să suporţi tot ce ţi 
se întîmplă pentru două motive raţionale: primul, că ţi se 
întîmplă ţie, îţi este prescris şi hărăzit, într-un fel anumit, 
de sus, urzit pentru tine şi ţesut din cele mai înțelepte 
cauze de destin. Al doilea, că ceea ce se întîmplă în mod 
diferit fiecăruia, pentru cel care cîrmuieşte întregul 
univers reprezintă o cauză a bunului său mers, a desă- 
vîrşirii şi, pe Zeus. chiar a propriei existenţe. Căci este 
atinsă întreaga perfecţiune a universului dacă este 
întreruptă legătura strinsă şi înlănţuirea atît a părţilor sale 
componente cît şi a cauzelor. Iar tu le întrerupi, atât cît îţi 
stă in putinţă, de cîte ori cîrteşti împotriva evenimentelor, 
şi într-un fel oarecare le nimiceşti %. 

9. Nu fii abătut, nu renunţa şi nu te lăsa descurajat 
dacă nu poţi săvirşi fiecare acţiune după dreptele 
îndrumări ci în momentul cînd ai greşit, revino şi bucură- 
te, dacă cele mai multe din acţiunile tale sînt cu adevărat 
omeneşti şi îndrăgeşte acest scop spre care ai revenit; nu 
te întoarce însă către filozofie ca spre un educator, ci aşa 
94 Joc de cuvinte — pentru a sublinia într-un stil cît mai plăcut, că totuleste hărăzit 
dinainte oricărei părţi componente a universului, atît în folosul acesteia, ca element, cît 
şi întregului din care face parte. 

%5 Text foarte important pentru a înţelege colaborarea omenească la realizarea ordinii 


universale (cf. în acest sens, V. Goldschmidt. Systheme stoicien. p. 101. Paris 1953). De 
aceea, este preluat de Leibnitz, Theodiceea, ed. Janet, vol. II, p. 207. 

cum năzuiesc bolnavii de ochi către burete sau către ou, 
ori ceilalţi bolnavi către cataplazme şi prişniţe, căci în felul 
acesta, nu vei arăta cu lăudăroşie supunerea ta faţă de 
rațiune, ci în rațiune îţi vei afla cu adevărat liniştea. 
Aminteşte-ţi, dealtfel, că filozofia doreşte numai acele 
lucruri rivnite de propria ta natură, tu însă tînjeşti după 
altele, care nu sînt potrivite cu natura. Şi ce este mai 
salvator decît ceea ce doreşte natura ? Oare nu din această 
cauză, plăcerea ne face să şovăim ? la seama, totuşi, dacă 
nu sînt mai vrednice de dorit: măreţia sufletului, spiritul de 
independenţă, sinceritatea, bunăvoința, pietatea ? Căci ce 
poate fi mai salvator decît însăşi înţelepciunea din clipa 
cînd îţi dai seama ce stabilitate şi ce mulţumire dăruieşte 
in toate împrejurările puterea de a înţelege şi de a şti. 

10. În anumit sens, lucrurile sînt ascunse într-un 
asemenea văl, încît chiar unor filozofi, şi nu puţini şi nici 
celor mai lipsiţi de însemnătate, li s-a părut că sînt cu 
desăvirşire de nepătruns%. In afară de aceştia, chiar şi 
stoicilor li se par foarte greu de înţeles. Căci 
corespondenţa dintre spiritul şi percepțiile noastre este 
adeseori nesigură. Atunci, unde poate fi găsit ceva care să 
fie sigur şi neschimbător ? Intoarce-te acum şi preţuieşte 
cele ce-ţi sînt puse în faţă: cît sînt de vremelnice şi de 
grabnic pieritoare, putind să se afle în stăpînirea unui 
desfrinat, a unei femei de moravuri uşoare sau a unui 
tilhar. După aceasta, treci la comportamentul celor cu care 
trăieşti acum, pare de nesuportat cel mai blind şi mai 
plăcut dintre ei, ca să nu mai spun, cît e de greu pentru 
fiecare să se suporte. Prin urmare, în atari tenebre, într-o 
astfel de cloacă murdară, într-o asemenea scurgere a 
timpului, a substanţei, a mişcării şi a acelor care sînt în 
permanenţă mişcate, chiar nu pot să-mi dau seama ce este 
oare vrednic să fie prețuit, sau, pînă la urmă, să merite să 
fie rîivnit cu ardoare. Ba dimpotrivă, trebuie să se convingă 


96 Aluzie la scepticismul discipolilor lui Platon, încadrati în Noua Academie, cu privire la 
posibilităţile de cunoaştere a realitatii. 

fiecare să accepte descompunerea naturală, să nu se mînie 
din cauza trecerii timpului, ci să-şi afle liniştea numai în 
aceste principii: că nu mi se va întîmplă nimic care să nu 
fie în concordanţă cu natura întregului univers, al doilea că 
in mine există puterea de a nu face nimic în afara voinţei 
Zeului şi geniului meu şi că nimeni nu mă sileşte să 
părăsesc această convingere. 

11. Dar pentru ce oare folosesc eu sufletul meu 
acum ? Clipă de clipă, aceasta trebuie să se întrebe omul şi 
să .se cerceteze, cît mai riguros: „Ce am eu în această 
parte din mine care se numeşte rațiune conducătoare ? Şi 
al cui suflet îl am eu acum ? Nu este cumva al unui copil, al 
unui adolescent, ori al unei femei sărmane sau al unui 
ţăran, ori, cumva, al unui tiran, sau al unei fiare ?” 

12. Poţi chiar din această clipă să înţelegi ce fel de 
conţinut au cele pe care gloata le consideră drept bunuri. 
Căci. dacă cineva socoteşte unele din realităţile 
înconjurătoare cu adevărat bunuri, de exemplu, 
înţelegerea raţională, cumpătarea, spiritul de dreptate, 
bărbăţia, nu mai poate să-şi plece urechea spre unul care 
ar cleveti împotriva lor, căci nu se împacă cu cele ştiute 
despre bunuri. Dar, dacă cineva ar auzi că se cleveteşte 
asupra celor care par bunuri celor mulţi, va asculta şi va 
primi cu uşurinţă ironia, ca şi cum ar auzi cele spuse 
cîndva de poetul comic”. Astfel, chiar şi mulţimea arată că- 
şi dă seama de deosebirea dintre ele. Căci dacă n-ar fi aşa, 
în primul caz, nu s-ar fi împotrivit clevetirii şi n-ar fi 
respins-o ca nevrednică de noţiunea de bine, iar în al 
doilea caz, fiindcă se vorbea despre bogăţie şi căile către o 
viaţă îmbelşugată şi către glorie, le-ar fi primit ca spuse la 
momentul potrivit şi chiar cu mult spirit. In concluzie, treci 
acum mai departe şi întreabă-te dacă trebuie să fie 
preţuite şi dacă e necesar să fie considerate bunuri unele 
de felul acestora, de vreme ce, deşi au fost socotite 
convenabile se poate spune că cel care le-a dobîndit „din 


97 Vers din Menandru, cf. ed. Koch, fragm. 530 „tu ai casa ta plină de bunuri". 

cauza belşugului, nu mai găseşte locuri unde să se 
uşureze” %. 

13. Sunt alcătuit din elementul formal şi din cel 
material”. Nici unul, însă, dintre aceste două elemente nu 
se va pierde în neant, după cum nici unul nu s-a ivit din 
neființă. Căci, fără îndoială, oricare parte a mea va fi 
rîinduită, prin transformare, într-un alt element, din nou, 
apoi, se va schimba şi el într-o nouă parte din angrenajul 
universului şi în felul acesta, necontenit, pînă în veşnicie. 
Eu însumi m-am ivit ca urmare a unei asemenea 
transformări, precum au apărut, tot aşa, şi cei care m-au 
zămislit, într-un dute-vino neîntrerupt, pînă în altă 
veşnicie. Căci nimic nu se împotriveşte unei astfel de 
exprimări, chiar dacă existenţa şi devenirea universului 
sînt rînduite pe perioade determinate cu rigurozitate. 

14. Rațiunea şi  meşteşugul raţionamentului!% 
constituie puteri îndestulătoare şi pentru ele şi pentru 
lucrările făcute in acord cu ele. Prin urmare, ele-şi iau 
plecarea dintr-un principiu primar propriu şi-şi urmează 
calea către ţinta pe care şi-au propus-o înainte. Decurgînd 
din aceasta, astfel de activităţi sînt numite Catorthoseis!! 
ceea ce semnifică deopotrivă direcţia dreaptă a drumului 
străbătut. 

15. Nu trebuie ataşat omului, în măsura în care 
este om. nimic din cele fără legătură cu ideea de om. Căci 
ele nu reprezintă cerinţe obligatorii pentru om, nu sînt nici 
implicate în natura omului, nici nu sînt o desăvârşire a 
naturii omeneşti. Prin urmare, în ele nu constă scopul 
hotărît pentru om şi nici nu contribuie la atingerea ţelului 
suprem care este binele. Mai mult încă, dacă vreuna din 
ele ar fi a omului, n-ar trebui dispreţuite de către acesta, 


38 Ibidem, fragm. 491. 

ci Asupra dualității — element formal — element material, în alcătuirea tuturor 
componentelor universului, a se vedea şi cartea a IV-a. 21. 

100 Adică filozofia. 

101 Termen propriu filozofiei stoice care arată conduita dreaptă, acţiunea dreaptă. La 
Marcus Aurelius nu se mai intîlneşte. Termenul este definit şi explicat de Cicero, De 
finibus bonorum et malorum, IIl. 45. 

nici n-ar trebui ca el să li se împotrivească, de vreme ce-i 
aparţin; nici n-ar fi vrednic de laudă cel desprins de 
necesitatea lor, precum nici cel înclinat să se restrîngă în 
folosirea vreuneia din acestea, dacă ele ar fi cu adevărat 
bunuri. Acum, raţionind dimpotrivă, în măsura în care 
cineva se lasă lipsit de acestea sau de altele asemănătoare, 
fiind fără vreuna din ele, îndură absenţa, este cu atit mai 
mult un om de bine. 

16. În felul în care, parte des, îţi formezi, în 
imaginaţia ta, reprezentările unor lucruri, în acelaşi fel va 
fi şi gîndirea ta. Căci sufletul este totdeauna nuanţat 
potrivit cu imaginile pe care şi le face. Prin urmare, 
colorează-l cu obişnuinţa unor astfel de reprezentări, ca de 
exemplu: „Oriunde ţi-este hărăzit să trăieşti, pretutindeni 
se poate trăi cum se cuvine". Îţi este sortit să vieţu-ieşti la 
curtea împărătească, chiar şi acolo se poate trăi cinstit, 
aşa cum se cuvine. Şi iarăşi ai în vedere ca scopul datorită 
şi în vederea căruia a fost alcătuit fiecare este şi punctul 
final către care este purtat; că în punctul spre care este 
purtat se află țelul fiecăruia; că în punctul unde se găseşte 
scopul său, acolo este şi folosul şi binele fiecă- ruia. Iar 
pentru o fiinţă raţională înseamnă buna convie- ţuire cu 
semenii săi. Încă de multă vreme s-a arătat că noi am fost 
născuţi pentru viaţa în societate. Oare nu este lămurit că 
ordinele inferioare ale vieţuitoarelor au apărut pentru cele 
superioare, iar acestea pentru convieţuire şi colaborare 
mutuală ? lar animalele însufleţite sînt superioare 
lucrurilor neînsufleţite şi fiinţele raţionale, animalelor. 

17. Este o neghiobie să alergi urmărind ceva cu 
neputinţă de realizat şi este imposibil ca cei netrebnici să 
nu facă ce le este caracteristic. 

18. Nimic nu se întîmplă nimănui, încît, prin 
natura!’ alcătuirii sale, să nu-l poată suporta. Fiindcă 
aceleaşi lucruri se întîmplă şi altuia, care totuşi stă 


102 A se înţelege prin natură, ceea ce Marcus a definit si va defini în continuare: natura 
unei fiinţe raţionale si politice, cf. VI, şi VIII, 7, care totdeauna, în mod natural, este în 
armonie cu ceea ce creează Logos-ul universal. 

neclintit şi rămîne de neînfrint, fie pentru că nu-şi dă 
seama ce i s-a întimplat, fie că vrea să dea dovadă de 
măreție sufletească. Este cel puţin ciudat, oricum, ca 
neştiinţa şi orgoliul să fie mai puternice decît 
înţelepciunea. 

19. Împrejurările exterioare, prin ele înşile, nu 
ating in nici un caz sufletul: nici nu au drum deschis către 
suflet, nici nu pot să-l abată din cale sau să-i schimbe 
atitudinea. Singur sufletul se abate sau se mişcă, iar în 
ceea ce priveşte întîmplările de importanţă secundară şi le 
modelează pentru sine, potrivit cu părerile prin care le 
apreciază în raport cu el însuşi. 

20. După un alt raţionament, omul ne este cel mai 
apropiat nouă, deci, într-o asemenea măsură eu trebuie să 
le fac bine şi să-i suport. în măsura însă, în care unii din ei 
stau împotriva treburilor specifice şi potrivite mie, ei devin 
pentru mine asemeni unora din lucrurile indiferente 1%: nu 
mai puţin decît soarele, decît vintul, sau decit o 
sălbăticiune. Activităţile mele exterioare ar putea să fie 
împiedicate de către aceştia; ei însă nu pot să devină o 
frină a pornirilor şi dispoziţiilor mele interioare, datorită 
puterii sufletului de a se determina şi de a-şi schimba 
orientarea. Căci inteligenţa întoarce şi schimbă once 
obstacol al acţiunii într-un principiu folositor şi ceea ce 
fusese obstacol pentru acţiune devine mijloc de sprijin al 
acelei acţiuni, iar ceea ce fusese o piedică în calea omului 
devine un nou punct de plecare pentru continuarea 
drumului său. 

21. Dintre toate lucrurile din univers preţuieşte pe cea 
mai importantă, adică acea parte care se foloseşte de tot şi 
cîrmuieşte totul. Cinsteşte, de asemenea, partea cea mai 
importantă din cele ce sînt în tine căci şi ea provine din 
aceeaşi origine cu cea dintâi 1%. Fiindcă în tine însuţi, ea 


103 indiferente, adică cele care nu fac parte nici din categoria binelui, nici din cea a 
răului. 

194 Mentiune a rațiunii conducătoare a universului şi a celei conducatoare a fiecărei 
ființe raționale, parte a rațiunii, avînd aceeaşi natura si esență divina. 

este partea care se foloseşte de toate şi viaţa ta proprie 
este călăuzită de această fiinţă raţională. 

22. Ceea ce nu este vătămător pentru cetate, nu 
dăunează nici cetățeanului. Prin urmare, faţă de toate 
închipuirile datorită cărora socoti că ai fost lezat, aplică 
această regulă limită: „Dacă intîmplarea care s-a ivit nu 
prejudiciază cetăţii, nu mă atinge nici pe mine. Iar dacă 
cetatea este vătămată, nu trebuie să mă minii împotriva 
răufăcătorului. La ce bun să-l iau in seamă ? 

23, Reflectează cît mai des la repeziciunea cu care trec 
şi dispar cele existente, precum şi cele care se nasc. Căci 
substanţa curge într-un flux continuu, la fel ca un rîu; căci 
forţele active sînt în cursul unor transformări neîntrerupte, 
iar cauzele suportă mii de schimbări. Şi nu este nimic 
statornicit definitiv, nici chiar cele foarte apropiate; rămîne 
doar vecia vremii care s-a scurs şi genunea nemărginită a 
viitorului in care toate se pierd. Cum să nu fie deci socotit 
nebun cel care, in asemenea situaţii, se mîndreşte, se 
zbuciumă sau se vaită, ca unul care a fost tulburat, fie intr- 
un anumit moment, fie pentru o perioadă mai lungă ? 

24. Adu-ţi aminte de întreaga substanţă a universului, 
din care faci parte ca cel mai neînsemnat element; adu-ţi 
aminte de întreaga vecie, din care ţi-a fost hărăzită o 
scurtă şi măruntă durată, aminteşte-ţi de urzelile soartei 
din care tu eşti o parte atît de mică. 

25.  Greşeşte un altul cu ceva fată de mine ? El va vedea 
El are o stare de spirit şi un fel propriu de a acţiona. Eu am 
acum ceea ce doreşte natura comună a universului şi fac 
ce vrea structura mea. 

26. Partea care cîrmuieşte şi stăpineşte sufletul tău să 
fie nezdruncinată de orice frămîntare a cărnii, fie plăcuta, 
fie dureroasă. Ai grijă să nu se apropie de această 
frămîntare a cărnii, ci mărgineşte şi circumscrie patimile la 
părţile afectate. De cîte ori, însă, se transmite printr-un alt 
mijloc de comunicare, firesc pentru corpul cu care face un 
întreg şi ajunge pînă la gîndire, nu trebuie să încerci o 

împotrivire faţă de senzaţie care este totuşi de la natură, ci 
raţiunea conducătoare din tine să nu facă aprecierea nici 
că este un bine, nici ca este un rău. 

27. Trăieşte împreună cu zeii ! Iar împreună cu ei 
viețuieşte acela care le arată necurmat că sufletul său este 
mulțumit cu cele hărăzite de soartă, făcînd tot ceea ce 
doreşte geniul său pe care l-a dăruit fiecăruia Zeus, ca 
ocrotitor şi călăuză, parte desprinsă 1% din puterea 
creatoare a lui însuşi, Şi acest geniu este gîndirea şi 
rațiunea fiecărui om. 

28. Oare te mînii cumva împotriva aceluia căruia-i 
put subțiorile a năduşală ? Sau, te revolţi împotriva celui 
căiii ia îi duhneşte gura ? Ce-ar putea să facă ? Aşa îi este 
gura, astfel îi sînt subţiorile ! Din astfel de locuri, în mod 
necesar se răspindeşte o asemenea duhoare. Dar omul are 
rațiune, se spune. Şi, dacă s-ar preocupa mai mult ar putea 
sesiza ceea ce dăunează altora. Şi ţie ţi-ar fi de folos o 
astfel de înţelegere, fiindcă şi tu ai rațiune de asemenea. 
Pune în mişcare judecata lui, cu ceea ce ai tu raţional. Fă-1 
să-şi vadă greşeala. încearcă să-l previi. Dacă-ţi ascultă 
sfatul îl vei vindeca, fără să mai fie nevoie de miînie. 

Fără nimic dramatic, nici ca o curtezană sclifosită 1%. 

29. Chiar din acest moment îţi stă în putere să 
trăieşti după cum ai gîndi în clipa cînd eşti pe punctul de a 
pleca din viaţă 1%. lar dacă nu ţi se îngăduie, atunci 
părăseşte viaţa într-un asemenea fel, totuşi, ca şi cum n-ai 
încerca nici o suferinţă. „Este fum şi plec”. De ce socoteşti 
aceasta o ispravă ? Pînă cînd nimic de felul acesta nu mă 
alungă, ramin cu sufletul liber şi nimeni nu ma va 
împiedica să fac ceea ce vreau, iar eu doresc ceea ce apare 
potrivit cu natura unei fiinţe sociale şi raţionale. 

103 Conform mitologiei greceşti posthomerice şi posthesiodice, orice daimon personal 


era o parte desprinsă din Zeus, pe care omul o primea în momentul concepției, deci 
înainte de naştere. 


106 Textul original confuz şi cu lacune. 


107 Textul manuscriselor este obscur şi plin de lacune. Conform opiniei lui Gataker ar 
urma . Deşi lecţiunea nu este unanim acceptată, traducerea noastră o preferă 
considerind-o cu punctul de vedere stoic asupra sinuciderii. 

30. Gîndirea universului este de natură socială. 
Prin, urmare, a făcut pe cele mai slabe în hatîrul celor mai 
puternice şi pe cele mai puternice ca să se acomodeze 
unele cu altele. Priveşte cum sînt rînduite unele sub altele, 
cum sînt dispuse, cum este asigurat locul fiecăreia după 
importanţă şi merit şi, cum pe cele mai puternice le-a unit; 
printr-o comunitate de gînduri, pline de armonie şi reci 
proce. 

31. Cum te-ai comportat pînă acum faţă de zei, faţă de 
cei care ţi-au dat naştere, faţă de iraţi, de femeie, de copii, 
de dascăli, de cei care te-au crescut, de prieteni de cei 
apropiaţi, faţă de sclavi ? întreabă-te dacă în raport cu 
toate atitudinile avute ţi se pot aplica cuvintele „Nici n-am 
făcut nici n-am spus ceva nedrept faţă de cineva”!%. Adu-ţi 
aminte, de asemenea, prin cîte ai trecut şi cîte ai înlăturat 
ca să te poţi păstra, precum şi că istoria vieţii şi scopul 
menirii tale de om !%* s-au împlinit, aminteşte-ţi cîte ai 
văzut, frumoase şi bune, cîte plăceri şi dureri ai trecut cu 
vederea, cîte împrejurări aducătoare de renuroe ai 
disprețuit şi faţă de cîţi nesăbuiţi ai arătat nobleţe de 
spirit. 

32. Din ce cauză sufletele lipsite de dibăcie şi 
neştiutoare tulbură pe omul iscusit şi plin de cunoştinţe ? 
Dar, care suflet este iscusit şi plin de cunoştinţe ? Desigur, 
acela care cunoaşte începutul, sfîrşitul şi rațiunea, 
răspînditâ in substanța universului şi care de-a lungul 
veşniciei timpului, rînduieşte totul prin evoluții 
determinate periodic. 

33. Nu peste multă vreme, vei fi cenuşă sau 
schelet, un nume, sau mai sigur, nici măcar un nume. 
Dealtfel şi numele e doar un sunet, un ecou. Lucrurile 
prețuite mai mult în viaţă reprezintă zădărnicii, degrabă 


10g Homer, Odiseea IV, 690 Diogene Laertios îl atribuie totuşi lui Pithagora (VIII, L'2). cu 
atît mai mult cu cît doctrina examenului de conştiinţă este preluată de stoicii tîrzii de la 
neopitagoreici. 

109109 Cf. VI. 28. unde acest termen are un sens mai restrîns. 

110 Hesiod, Munci şi zile, v. 197. 

sînt supuse putreziciunii, nimicuri, asemenea unor căţei 
care se muşca între ei, unor copii antrenați în discordii 
zadarnice şi vremelnice, care acum rîd şi abia după o clipă 
izbucnesc în plins; buna-credinţă, pudoarea, justiţia şi 
adevărul... „Au fugit de pe pămîntul întins, spre Olimp” 11. 
Aşadar, ce te mai leagă de acest pămînt, din moment ce 
toate pe care le cunoşti prin simţuri sînt lesne 
schimbătoare şi pe urma nu mai există, şi chian simţurile 
se dovedesc neclare, uşor înşelătoare, iar viaţa însăşi un 
abur al sîngelui şi cînd, a fi prețuit printre astfel de 
oameni, e o deşertăciune ? La ce bun, deci ? Aşteaptă cu 
seninătate, fie stingerea vieţii, fie transformarea ei. Şi pînă 
vine clipa potrivită a acestui sfirşit, ce e de ajuns ? Ce 
altceva decît să cinsteşti pe zei şi să-i binecuvântezi, să 
faci bine oamenilor, să înduri unele şi să înlături altele 1!!! ? 
Să-ţi aminteşti că toate acestea, cîte le vezi, sînt în afara 
cărnii şi vieţii tale, nici nu-ţi aparţin, nici nu sînt 
dependente de tine. 

34. Totdeauna ai putea avea o fericită scurgere a 
vieţii, dacă ai merge pe drumul cel drept, sau dacă ai gîndi 
şi ai face totul cu o bună rînduială. Căci aceste două 
trăsături sînt comune şi sufletului divin şi celui omenesc şi 
oricărei fiinţe raţionale. Primul, că nu eşti împiedicat de 
către un altul !!? al doilea, că binele constă într-o dreaptă 
predispoziţie a sufletului şi în săvîrşirea binelui precum şi 
în obligaţia de a-şi selecta orice pornire în acord cu aceste 
doua precepte. 

35. Dacă 
aceasta nu este răutatea mea, nici n-a fost făcută ca 
urmare a ei, nici nu pune în primejdie interesul comun, 
pentru ce îmi nelinişteai sufletul datorită ei? Şi care este 
dauna interesului comun ? 


110 


TU Preceptul stoic — suportă şi respinge — recomandă 
acomodarea cu cele conforme cu natura, şi dominarea pasiunilor. 
112 Id est de la săvîrşirea binelui. 

36. Nu te 
lăsa tîrît 115, cu întreaga ta fiinţă, de închi-puire ci ajută-te 
după putere şi destoinicie, chiar dacă ele se împuţinează 
către un nivel mijlociu şi totuşi nu-ţi închipui că este o 
vătămare, căci cu siguranţă constituie un obicei rău. Ci, 
dimpotriva, fii asemenea bătrinului, care în momentul cind 
pleca, a cerut sclavului titirezul, cu toate că-şi amintea că e 
un titirez. Prin urmare, fă tot aşa şi în această situaţie 14. 
Mai ales, fiindcă eşti determinat să apostrofezi de pe 
tribună!!5: „Omule, ai uitat ce sînt toate acestea ?" 
„Recunosc că e adevărat ce spui dar sînt rivnite cu ardoare 
de către toţi ! „Deci, din această cauză trebuie să fii nebun 
şi tu ?” 116. Căci, în ceea ce mă priveşte, eu pot oricînd să 
fiu un om fericit, în orice poziţie şi în orice situaţie mi-ar fi 
rezervate, fiindcă, de fapt, este un om fericit cel care-şi 
asigură un destin fericit, iar o ursită bună înseamnă 
activităţi sufleteşti fără cusur, porniri frumoase şi fapte 
bune. 


113 Influență directă a filozofiei lui Epictet, cf. Manualul, 16. 


114 Aluzie la o scenă dintr-o comedie necunoscută astăzi. Se pare că titirezul este 
simbolul lucrurilor de mijloc, indiferente, care nu intră nici în categoria bunurilor, nici 
într-a relelor. 


115 Adică în For, ale cărui tribune se numeau rostre. 


116 Raționamentul urmareste sa stabilească realul conținut si implicațiile noțiunii de 
fericire. 

CARIEA a Vl-a 


1. Substanţa universului este ascultătoare şi mlădie, 
iar raţiunea care o cîrmuieşte nu conţine în sine nici o 
cauză a săvirşirii răului, căci nu are răutate, nu acţionează 
aspru şi nici nu este nimic vătămat de aceasta. Aşadar, 
toate se nasc şi toate se desăvîrşesc după îndrumările ei. 

2. Cînd îţi îndeplineşti datoria, nu-ţi face nici o grijă, 
fie că tremuri de frig sau ţi-e cald, fie că moţăi, somnoros 
încă, sau ai dormit din plin, fie că afli de propria-ţi 
defăimare sau laudă, fie că poate ai să mori sau că faci 
altceva. Căci şi moartea este una din acţiunile care 
folosesc la întreţinerea vieţii. Prin urmare, este de ajuns şi 
în ceea ce priveşte moartea, dacă în momentul cînd se 
înfăţişează, îţi menţii buna dispoziţie. 

3. Priveşte totdeauna în profunzimea lucrurilor. Să nu- 
ţi scape din vedere nici calitatea sa specifică, nici valoarea 
vreunei activităţi. 

4. Toate cele supuse simţurilor şi cunoaşterii 
noastre se vor schimba cu repeziciune, fie că se vor 
preface în aburi, dacă este adevărat că se unifică substanţa 
primară, fie că se vor descompune şi se vor împrăştia. 

5. Rațiunea, conducătoare supremă, ştie în ce fel 
este dispusă, ce săvirşeşte şi asupra cărei materii îşi 
desfăşoară acţiunea 


6. Cel mai înălţător mijloc de răzbunare împotriva 
făcătorilor de rele, este să nu fii niciodată asemenea lor. 
7. Dăruieşte-ţi desfătarea unei singure bucurii şi 


liniştea unui singur prilej de odihnă: trecerea de la o faptă 
folositoare tuturor semenilor, la o alta utilă tuturor, adu- 
cîndu-ți aminte, bineînţeles, totdeauna de zei. 

8. Rațiunea conducătoare este acea parte a 
omului ce se trezeşte şi se modifică, care se realizează în 
felul dorit, putînd să-şi reprezinte după cum vrea ea, ceea 
ce se petrece. 

9. Toate se desăvîrşesc în concordanţă cu natura 
întregului univers, aşadar, nu în conformitate cu o altă 
natură oarecare, fie că aceasta ar conţine lumea din afară, 
învelind-o de jur împrejur, fie că apare cuprinsă în ea, fie 
că, nepăsătoare. este îndepărtată de lume. 

10. Ori dezordine, destrămare şi împraştiere!!! ori 
unitate, rîinduială şi providenţă divină. În primul caz, la ce- 
aş mai vrea să-mi petrec viaţa într-o asemenea lume 
alcătuită la întîmplare, într-o astfel de confuză dezordine ? 
Deci, de ce să mă preocup de altceva, decît de faptul că voi 
deveni cînd va pămint ?!!8 De ce să mă zbucium îngrijorat ? 
Căci orice aş face şi pe mine mă aşteaptă descompunerea, 
în al doilea caz, cinstesc pe cel care mă cîrmuieşte, îmi 
găsesc cumpăna liniştii şi-mi pun nădejdea in el. 

11. De cîte ori te vor constringe împrejurările să 
te zbuciumi din adîncurile fiinţei, intoarce-te grabnic spre 
tine însuţi, nu-ţi ieşi din fire mai mult decît este necesar în 
raport de ceea ce te-a silit, căci numai astfel vei fi mai 
stăpîn pe armonia ta interioară, mai ales, dacă revii 
necurmat la aceasta. 

12. 
îngriji desigur şi de soacră, dar drumul tău obişnuit te va 
purta necontenit către mamă. O astfel de semnificaţie au 
acum pentru tine Curtea şi filozofia. Revino cît mai des 
către povăţuirea celei din urmă !!° şi găseşte-ţi tihna într- 
însa, căci datorită îndrumărilor ei, cei de la Curte îţi vor 
părea suportabili şi tu lor, de asemenea. 

13, 
mineare şi despre tot ce constituie aliment, gîndind că unul 
reprezintă hoitul unui peşte, altul al unei păsări, celălalt al 
unui purcoi, sau că vinul de Falera este must stors din 
struguri, ori că purpura e lină de oaie, muiată în sînge, de 
scoică, sau privitor la ceea ce ţine de iubire, că, de fapt, se 
IAA Este o menţiune evident deformată, pentru contraargumentare. a filozofiei 
epicureice. 

118 Citat din Homer, cf. Iliada VII, v. 99. 
119 A se înţelege filozofia. 

reduce totul la o simplă şi obişnuită frecare interioară şi 
după un oarecare spasm, o ejecţie viscoasă 1%. Prin 
urinare, numai în măsura în care aceste reprezentări ating 
esenţa lucrurilor şi le examinează riguros pătrunzînd în 
profunzimea lor se vede cam ce fel de lucruri sînt. Tot 
astfel trebuie să se acţioneze faţă de toate aspectele vieţii, 
sa ne facem o imagine vrednică de crezămînt, absolut 
exactă asupra lucrurilor şi în orice situaţie, dezgolindu-1 
pe fiecare, să ne dăm seama de vremelnicia lor, printr-o 
cunoaştere amănunţită, după ce le-am despuiat de tot 
învelişul datorită căruia aveau o valoare aparentă. De ase- 
menea, trufia amăgitoare este primejdioasă; şi, de fiecare 
dată, cînd socoteşti că te ocupi numai de treburile ce 
merită osteneala, tocmai atunci te înşeli foarte mult. Ai în 
videre, deci, tot cu privire la cele afirmate pînă acum si 
cuvintele lui Crates 1?! despre Xenocrates 17%. 

14. Majoritatea lucrurilor de care se minunează 
gloata aparţin categoriilor generale, cele ce dăinuiesc prin 
coeziune sau prin natura lor. pietrele, lemnele, smochina, 
viţa de vie, măslina: cele preţuite de către unii. cu puţin 
mai cumpăniţi se menţin datorită suflului vital: turmele de 
oi, turmele de vite; cele preţuite de către cei cu o 
spiritualitate mai înaintată există datorită unui suflet 
raţional, dar nu sufletului raţional universal, ci aceluia 
mărginit la înclinația pentru un anumit meşteşug, ori la 
simpta iscusinţă de dobîndire a unei mulţimi de sclavi 1%. 
Cine preţuieşte, însă, sufletul raţional universal al fiinţelor 
raţionale şi politice, nu se mai lasă abătut de către alte 
preocupări; mai presus de toate el îşi păstrează sufletul în 
deplină şi statornică armonie cu principiile raţiunii 
universale şi cu interesele fundamentale ale comunităţii şi 
120 Duritatea textului este justificata numai de aversiunea pe care Marcus Aurelius o 
avea pentru slabiciunile cărnii, dovedită, dealtfel, şi în viaţa de toate zilele. 


121 Crates din Teba, filozof cinic. 

122 Aluzie la un text, astazi necunoscut, al lui Crates. prin care critica pe Xenocrates, 
conducătorul „Academiei", după moartea lui Platon. 

123 La Roma, valoarea şi importanţa cetăţenilor era dată de numărul şi iscusinţa 
sclavilor. 

totdeauna, cu stăruinţă, îşi dirijează pînă la capăt orice 
mişcare şi activitate şi colaborează cu cel de aceeaşi 
origine cu el, pentru atingerea scopului comun. 

15. Unele abia aşteaptă să se nască, altele se 
grăbesc să dispară. Şi din ceea ce există, abia s-a zărit, că 
o parte s-a şi stins. Scurgerea şi transformarea 
împrospăteaza în continuu universul. întocmai cum 
neîntrerupta mişcare a timpului  înnoieşte pentru 
totdeauna nemărginita veşnicie. In acest fluviu, deci, care 
din cele trecătoare pe lingă noi intr-o scurgere zorită, 
merită să fie preţuite, din moment ce nu pot fi statornice ? 
E ca şi cum cineva ar începe sa ae împrietenească cu una 
din zburătoarele vrăbii, care, abia zărită, se şi şterge din 
privire, către zare. în acelaşi fel, însăşi viaţa fiecăruia este 
doar un abur al sângelui, o respiraţie din aer. După cum 
aerul, odată inspirat, e imediat restituit, ceea ce facem în 
fiecare clipă, este şi puterea de a respira, considerată în 
totalitatea ei, dobândită în momentul naşterii, ieri sau cu o 
zi înainte, alaltă ieri, şi care trebuie restituită aceleiaşi 
surse de unde a fost absorbită la început. 

16. Nu merită să fie prețuit, nici faptul ca elimini aer, 
asemenea plantelor, nici că respiri, la fel cu animalele 
domestice sau fiarele, nici că te impresionează unele 
închipuiri, sau că eşti hărțuit de instincte, că-ţi duci traiul 
în turme, că te hrăneşti, fiindcă aceasta este asemenea 
excreţiei resturilor mincării. Atunci ce merită oare să fie 
prețuit ? Să fii aplaudat ? Nici atît ! Fără îndoială, că nici 
să fii aclamat şi linguşit. Căci elogiile din partea celor 
mulţi, sînt, în realitate, un plescăit al limbilor. 
îndepărtează-te, prin urmare, şi de biata glorie. Atunci, ce 
rămîne vrednic să fie prețuit ? Consider că merită a fi luat 
în seamă faptul că omul se mişcă potrivit cu firea proprie şi 
că se domină, tendinţă către care duc în acelaşi timp şi 
studiile şi artele. Căci, într-adevăr, orice meşteşug are în 
vedere ca ceea ce se pregăteşte! să fie folositor lucrului 
respectiv. Şi grădinarul şi viticultorul, care-şi îngrijeşte 

viţa de vie, şi îmblînzitorul, care dresează miînjii, sau 
dresorul de cîini caută aceasta. Şi educatorii şi dascălii 
năzuiesc către aceeaşi ţintă. în concluzie, un asemenea ţel 
e vrednic să fie considerat. Şi dacă stăpineşti bine acest 
lucru, nimic din celelalte nu-ţi vei mai dori. Oare nu vei 
înceta şi din nou vei da preţuire multora din celelalte ? 
Atunci nu vei mai fi independent, mulţumit cu propria-ţi 
persoană, netulburat. în mod necesar, atunci, pizmuieşti, 
eşti gelos, suspectezi pe cei ce-ar fi în stare să-ţi răpească 
aceste bunuri, unelteşti împotriva acelora care au ceea ce 
este apreciat de tine. într-un cuvînt, este strict necesar să 
fie într-o stare dc tulburare şi confuzie cel căruia-i lipseşte 
vreunul din aceste lucruri. în plus, un astfel de om, de 
multe ori, cîrteşte şi împotriva zeilor. Dar respec- tarea şi 
prețuirea propriei tale gîndiri te va face mulţumit, vei fi 
plăcut oamenilor şi recunoscător zeilor, fiindcă vei lăuda 
toate cele hărăzite şi rînduite de aceştia. 

17. În sus, în jos, în cerc, se găsesc direcţiile în 
care sînt purtate elementele. Mişcarea virtuţii nu este însă 
în nici una din direcţiile respective, ci e ceva mai divin şi, 
inaintind pe un drum greu de imaginat, îşi străbate, în chip 
desăvîrşit, calea sa. 

18. Ce fel de ginduri ciudate îşi fac unii ! Ei nu 
consimt să preamărească pe contemporani, dar însemnă 
totuşi foarte mult pentru ei să fie lăudaţi de oamenii 
viitorului, pe care nici nu i-au văzut, nici nu-i vor vedea 
vreodată. Acest fel de a gîndi este aproape ca si cum ai fi 
mîhnit pentru faptul că cei care s-au născut cu mult 
înaintea ta, n-au spus vorbe de laudă despre tine. 

19. Dacă ceva pare greu de realizat pentru tine, să 
nu socoteşti că este cu neputinţă oricărui om; dar daci 
ceva este posibil omului in general şi potrivit naturii sale, 
consideră că acest lucru poate fi înţeles şi făcut şi de către 
tine. 

20. Ne-a zgiriat cineva cu unghiile în timpul 
excitaţiilor de gimnastică şi lovindu-ne tare. cu capul, ne-a 

făcut o rană. Dar nu ne arătăm nemulţumirea, nici nu 
sîntem contrariaţi, nici nu-l suspectăm, mai tirziu. ca pe 
unul care ar fi făcut cu intenţie aceasta. Totuşi, ne păzim 
de el, dar nu ca de un duşman, nici cu neîncredere, doar îl 
evităm cu prudenţă binevoitoare. în acest fel trebuie 
oricine să se comporte şi în celelalte împrejurări ale vieţii. 
Adică să treacă cu vederea multe neplăceri ca şi cum ar 
veni din partea unor colegi în cursul unor exerciţii de 
gimnastică. Căci este cu putinţă să ne ferim, aşa cum am 
spus, dar fără a fi bănuitori şi a uri. 

21. Dacă cineva poate să mă convingă şi să mă 
determine a sesiza că nu gîndesc şi că nu lucrez potrivit cu 
dreptatea, mă voi schimba bucuros, căci eu caut adevărul, 
prin care nimeni n-a fost vreodată vătămat este, insă, atins 
acela, stăruitor in greşeala şi în neştiinţa sa. 

22. Eu fac ce se 
cuvine. Alte lucruri nu mă abat, căci ori sînt neînsufleţite, 
ori fără rațiune, ori au rătăcit şi nu cunosc drumul. 

23. De fiinţele 
neraţionale şi, în general, de cele ce mi se opun mă 
folosesc înţelept, adică cu mărinimie şi în mod liber. De 
oameni, însă, fiindcă au rațiune, mă folosesc cu bunăvoința 
datorată unor membri ai societăţii, în orice împrejurare 
cheamă în ajutor pe zei, fără să te preocupe întrebarea cît 
timp trebuie să faci acest lucru, căci sînt de ajuns si trei 
ore astfel trăite 177. 

24. Alexandru Macedon şi îngrijitorul catîrilor săi, 
dupa ce au murit au fost aduşi în situație asemănătoare, fie 
ridicaţi către aceeaşi germeni raţionali ai universului, fie 
risipiţi, deopotrivă, in atomi. 

25; Reflectează cîte evenimente, privitoare atît la 
cele trupeşii cit si la cele sufleteşti, se petrec simultan cu 


124 Marcus Aurelius are in vedere aici meditaţia divină invocată prin rugaciune, care 
ajuta omului să-şi folosească bine timpul acordat pentru viaţă. Ideea este comună 
stoicilor recenți, care, în unanimitate consideră că un interval de timp, astfel petrecut, 
orcit de scurt, valorează mai mult decît o perioadă lungă trăită in inactivitate. Cf. si 
Seneca, Epistulae, VIIC, 2 si CI, 15. 

fiecare dintre noi într-o clipită a vremii: şi astfel nu te vei 
mai minuna, dacă mult mai multe şi mai exact toate 
evenimentele se desfăşoară deodată, în acest ansamblu 
unic şi atotcuprinzător, numit univers. 

26. Dacă cineva iţi pune întrebarea, cum se scrie 
numele lui Antoninus, oare făcând efort, vei pronunţa 
fiecare dintre sunete ? Ori, dacă se mînie cumva, îi vei 
întoarce patima, mîniindu-te şi tu ? Nu vei pronunţa 
numele eu calm, rar, enumerind şi aecentuind fiecare 
dintre litere ? Deci. tot astfel adu-ţi aminte că şi în această 
viaţă, orice datorie e alcătuită dintr-un anumit număr de 
acţiuni. Trebuie dar, păstrind în minte acest lucru, să 
înaintezi pînă la capăt pe drumul stabilit, fără să faci 
zgomot in jurul persoanei tale, fără să-ţi arăţi 
nemulţumirea impotriva celor satisfăcuţi. 

27. Cît este de crud să nu dai libertate oamenilor să 
nazuiască spre ceea ce li se pare potrivit şi folositor ? 
Totusi într-o oarecare măsură, tu nu le dai această îngâ- 
duintă, de cite ori te iriţi, din cauză că greşesc. Căci ei sunt 
totdeauna atraşi spre acestea, ca spre unele care par 
potrivite şi folositoare pentru ei. Bine, dar ele totuşi nu 
sunt aşa cum par. Atunci, fără să te superi, tu eşti obligat 
sa-i înveţi şi să le arăţi realitatea. 

28. Moartea, sfîrşitul tuturor senzaţiilor, al convulsiei 
instinctelor, sfirşilul acestui du-te vino al gândului şi al 
îndatoririlor faţă de trup. 

29. Este ruşinos că în viaţă trupul nu slăbeşte şi 
sufleul, în acest timp, se lasă totuşi, dinainte copleşit de 
slăbiciune. 

30. Ai în vedere să nu porţi în tine prea mult dintr-un 
Cezar, nu te lăsa pătruns de un astfel de spirit, căci aşa 
ceva se întîmplă. Păstrează-te deci, simplu, bun. întreg şi 
curat. demn, natural, prieten al dreptăţii, pios, binevoitor, 
duios şi ferm in îndeplinirea celor ce se cuvine să faci. 
Luptă ca să rămii aşa cum a vrut să te modeleze filozofia 
Respectă pe zei, ocroteşte pe oameni; viaţa este scurta. 


71 


Ad se ipsum 

Singura roadă a vieţii pămînteşti, o clară şi virtuoasă 
dispoziţie a spiritului şi activitatea pentru folosul comun. 
Fă toate acestea, după cum se cuvine unui învățăcel al lui 
Antoninus. Aplică fermitatea şi interesul bine sustinui şi 
viguros pentru faptele potrivite pe deplin cu raţiunea, 
atitudinea sa egală în toate situaţiile, caracterul său 
venerabil, seninătatea înfăţişării, distincţia fermecătoare, 
nepăsarea faţă de glorie, rivna deosebită depusă pentru 
înţelegerea precisă a treburilor, felul în care nu lăsa să-i 
scape nimic. înainte de a studia şi răstudia problema, 
înainte de a-i înţelege în profunzime toate aspectele, 
aminteşte-ţi cum răbda el pe cei care îl criticau pe nedrept, 
fără ca să răspundă, la rându-i cu reproşuri, cum nu se 
pripea la nimic şi nu accepta pira calomnioasă; adu-ţi, de 
asemenea, aminte, cu cită pătrundere cerceta caracterele 
şi faptele, fără ca să fie însă dojenitor, sau sfios, bănuitor 
ori sofist; sau, cum se mulțumea cu puţin, de exemplu, în 
privinţa locuinţei, dormitului, mesei, îmbrăcăminţii şi 
serviciului său personal; gîndeşte-te totdeauna cît de mult 
iubea sinceritatea, cît era de răbdător, cum îndrăgea 
munca şi efortul; ori, de pildă, cum rămînea pînă seara în 
aceeaşi activitate, datorită felului său de viaţă, modest şi 
frugal, fără să fie nevoie s-o întrerupă, chiar pentru 
necesităţile naturale, în afara orelor obişnuite; ai în gînd şi 
cît era de statornic, de cumpănit şi de plăcut în prieteniile 
sale; puterea de a îndura să-i fie contrazise părerile şi 
bucuria cu care întîmpina pe oricine înfăţişa o soluţie mai 
bună, cît era do pios, fără să aibă. însă, superstiții; fă toate 
acestea, pentru ca atunci cînd îţi va suna ceasul sfirsitului 
să ai aceeaşi conştiinţă curată, pe care a avut-o el. 

3L Reîmprospătează-ți puterile şi, recheamă-te pe 
calea cea dreaptă şi după ce te-ai trezit iarăşi şi ai înţeles 
că visele ţi-au adus nelinişti, priveşte din nou, în stare de 
veghe, cauzele tulburărilor tale, aşa cum le-ai privit in vis. 

32: Sînt alcătuit dintr-un trup neînsemnat şi dintr- 
un suflet. Pe de o parte, deci, trupului îi sînt indiferente 

toate, fiindcă nici nu e în stare să le deosebească între ele, 
iar gîndirii îi sînt indiferente toate activităţile care nu sînt 
ale ei. Pe de altă parte, activităţile care sînt ale ei toate 
sînt in puterea sa. Chiar şi asupra acestora, totuşi, ea 
acţionează numai cu privire la activităţile clipei prezente, 
căci faptele viitorului, sau cele care au trecut, acum, în 
clipa de faţă, ii sînt cu totul indiferente. 

33. Câtă vreme piciorul face ceea ce trebuie şi 
mîna ceea ce se cade, nici oboseala piciorului, nici truda 
mîinii nu sînt împotriva naturii. Tot astfel şi truda omului, 
cît timp îşi face datoria sa de om, pentru el, ca om, nu este 
împotriva naturii. Şi nu constituie un rău. 


34. Cât de multe plăceri au simțit tîlharii, 
desfrînaţii, ucigaşii de părinți, paricizii ? 
39: Nu vezi cum, pînă la un punct, meseriaşii 


iscusiți se pun de acord cu cei nepricepuţi, dar cu toate 
acestea nu contravin întru nimic învăţăturii propriei lor 
mese.., şi nici nu rabdă să fie abătuţi de la aceasta ? Şi nu 
ţi se pare măcar ciudat, că arhitectul şi medicul respectă 
regulile de bază ale meseriei proprii, mai mult decît ţine 
seama omul de raţiunea lui. partea comună cu zeii ? 

36. Asia, Europa sînt doar unghere ale universului, 
toată apa pămîntului e doar o picătură din univers şi Mun 
tele Athos, un grăunte al universului. Toate sînt mărunte, 
grabnic schimbătoare şi supuse pieirii. Vin de acolo, de la 
această comună rațiune conducătoare, fie că sînt puse 
direct în mişcare, fie antrenate în aceeaşi cauzalitate. 
Chiar botul căscat al Ieului, otrava distrugătoare şi tot 
ceea ce face rău, spinii, noroiul reprezintă adaosuri 
complementare ale celor nobile şi frumoase. În consecință, 
să nu-ţi închipui că ele ar fi străine cumva de principiul 
venerat, ci ia totdeauna în considerare şi sursa comună a 
tuturor lucrurilor. 

37. Cine vede în prezent, a văzut totul, adică şi cîte s-au 
ivit pînă acum din veşnicie şi cîte se vor scurge în 

necuprinsa vreme, de acum înainte, căci toate au aceeaşi 
origine şi înfăţişare. 

38. Cugetă cît mai des cu putinţă, la dependenţa 
reciprocă a celor din univers şi la raportul de conexiune 
statornicit între ele. Căci, într-un anumit fel, toate există 
într-o înlănţuire grandioasă a unora cu celelalte. In 
consecinţă, acestea există şi unele faţă de altele, potrivit 
aceleiaşi afinități, căci fiecare lucru se alătură unul altuia, 
în ordine, şi aceasta în virtutea unei mişcări de tensiune 
bine rînduită, a unei concordanţe mutuale şi a unităţii 
substanţei. 

39. Adaptează-te faptelor şi evenimentelor hărăzite de 
soartă şi iubeşte, dar cu sinceritate, pe aceşti oameni, cu 
care împărtăşeşti aceeaşi ursită. 

40. Un instrument, o sculă, tot ce este util, e socotit 
bun, dacă face treburile pentru care a fost construit, cu 
toate că autorul se află, de obicei, departe de locul unde e 
folosit. Cu atît mai mult, în lucrările făcute şi călăuzite de 
catre natura, puterea care le-a alcătuit există înlăuntrul lor 
şj ramîne în ele. În consecinţă şi mai mult se cade să fie 
resctată această putere şi să socoteşti că, dacă-ţi 
călăuzeste existenţa potrivit cu voinţa sa, viaţa ta se va 
petrece, in deplin acord cu gîndirea. În acelaşi fel, toate se 
desfaşoară. în cadrul întregului univers, în concordantă cu 
raţiunea lui. 

41. Dacă socoteşti că este un bine sau un rău pentru 
tine un lucru din cele care se produc în afara voinţei tale, 
este absolut necesar, ca, după ce te-a izbit un asemenea 
rău sau ai fost lipsit de un astfel de bine, să cîrteşti 
împotriva zeilor sau să urăşti pe oameni, socotindu-i că sînt 
sau bănuind ca vor fi pricini ale lipsurilor sau nenorocirii 
tale? Deci, datorită deosebirii făcute intre evenimente, 
nedreptăţim de foarte multe ori pe semeni sau pe zei. Dacă 
am socoti bune sau rele, însă, numai pe acelea care stau în 
puterea noastră, nu mai rămîne nici o cauză, nici ca să 


74 


Ad se ipsum 


acuzăm divinitatea, nici ca să ne statornicim pe o pozitie 
duşmănoasă faţă de oameni. 

42. Toti desfăsurăm împreună o activitate în vederea 
îndeplinirii unui scop, unii în deplină cunoştinţă de cauza si 
urmînd un plan raţional, alţii, dimpotrivă, fără chiar să-şi 
dea seama. Aşadar şi acei care dorm, spune, mi se pare 
Heraclit!” „Lucrează şi participă împreună la muncă 
pentru împlinirea celor ce se petrec în univers”; dar fiecare 
colaborează într-un fel deosebit, pe scurt, adică, chiar si 
cel care cîrteşte sau încearcă să stea împotriva 
evenimentelor, căci universul se foloseşte şi de un asfel de 
om, fiindcă-i este necesar. Rămîne deci să-ti dai seama în 
ce categorie te stabileşti şi de ce fel de activitate te asezi. 
Căci acela care cîrmuieşte universul se va folosi de tine in 
modul cel mai potrivit, te va primi şi te va rindui ca parte 
printre cei care muncesc şi sînt folositori in îndeplinirea 
unui scop. Tu, însă, să ai grijă să nu devii o astfel de parte 
încît să ţi se aplice versul lipsit de valoare şi caraghios 
dintr-o tragedie, pe care-l aminteşte Chrysippos 1%. 

43. Soarele pretinde oare că e destoinic să săvirşească 
ceea ce face ploaia ? Sau, Asclepios 1% se socoteşte vrednic 
să facă cele ale zeiţei purtătoare de roade 1% ? Sau fiecare 
dintre aştrii, nu se deosebesc unul de celălalt şi totuşi 
colaborează la împlinirea aceluiaşi scop ? 

44. Dacă zeii au decis în privinţa mea şi a ceea ce 
trebuie să mi se întimple, bine au hotărît. Căci, nici nu este 
uşor să-ţi închipui un zeu lipsit de puterea de a alege. Pe 
de altă parte, datorită cărei cauze ar fi hotarit să mă 
împingă spre săvîrşirea răului ? Ce ar fi rezultat pentru ei, 
sau pentru universul de care se preocupă cu cea mai mare 
grijă ? lar dacă n-au decis, ceva în mod special pentru 


125 Cf. Heraclit, Fragmente der Vorsokratiker, ed. Diels, fragm. 75. 

126 Cf. Plutarh, De comm., Not. XIV si Chrysppos. Ed. Arnim., fragm. 1181. 

127 Zeul medicinei, supranumit „Vindecătorul”. 

128 Demeter, sora şi soția lui Zeus, zeiţa fecundității pamîntului. supranumită si 


Carpofora — purtătoarea de roade, venerata prin misterele celebrate în pădurea sacră 
din Eleusis. 

mine, fără îndoială ei au hotărit asupra celor universale şi 
eu am datoria să primesc cu bucurie pe cele care se 
adaugă lor, ca nişte urmări fireşti, să mă simt mulţumit de 
evenimentele produse. Sau, dacă n-au hotărît asupra nici 
unui fenomen — dar, e o lipsă de pietate să credem 
aceasta — atunci să nu le mai aducem jertfe, să nu mai 
înălţăm rugăciuni, să nu mai jurăm pe ei, nici altele să nu 
mai facem, adică cele pe care le îndeplinim în mod 
obişnuit, ca pentru nişte zei, prezenţi totdeauna şi care 
viețuiesc în mijlocul nostru. Dacă totuşi, zeii n-au decis 
asupra nici unui lucru referitor la persoana noastră, îmi 
este dată mie, însă, puterea de a alege în privinţa mea, iar 
pentru mine e necesar să hotărăsc căutarea a tot ce-mi 
este util; iar folositor pentru fiecare, este ceea ce se 
potriveşte cu structura şi natura lui. Natura mea este 
aceea a unei fiinţe raţionale şi politice. Deci, mie ca 
Antonin, cetate şi patrie mi-este Roma, iar ca om, 
universul. În concluzie, numai cele necesare acestor două 
comunităţi sînt pentru mine bunuri. 

45. Tot ce se întîmplă fiecăruia este de folos 
universului. Atît este de ajuns. Acum, mai departe încă, 
dacă bagi bine de seamă, vei vedea, în general, că cele 
folositoare fiecărui om sînt utile şi celorlalţi; trebuie să 
înţelegi însă cuvîntul — folos, într-un sens mai comun, 
aplicabil şi lucrurilor de mijloc!?%, adică acelora care nu 
constituie nici bunuri propriu-zise, nici rele adevărate. 

46. La fel cum, cînd ţi se înfăţişează într-un amfi teatru 
sau în alte asemenea locuri, aceleaşi reprezentații, aceeaşi 
plictisitoare imagine, valoarea spectacolului se mic 
şorează, tot aşa, de-a lungul întregii vieţi încerci un senti 
ment de monotonie, căci toate se mişcă în sus şi în jos şi 
decurg din cauze identice. Oare, pînă cînd ? 


129 Lucrurile de mijloc stau între virtute, binele suprem şi răutate care este cel mai 
mare dintre rele. Sînt două categorii de lucruri de mijloc: „preferabile”, bunuri 
exterioare pe care înteleptul le doreşte cu moderație şi „nepreferabile”, adică de 
nedorit, ca sărăcia, boala, etc. Între aceste două alegorii, sînt cele absolut indiferente — 
aici Marcus, vorbind de "preferabile”, înțelege de folos evident, chiar la nivelul vieții de 
toate zilele, din moment ce ele folosesc şi prietenilor şi rudelor. 

47. Cugetă neîntrerupt, cîţi oameni, de cîte condiţii, din 
cîte profesii şi naţionalităţi, au murit pînă acum. Astfel, 
dacă vei cobori cu gîndul pînă în vremea lui Filistion!%, 
Foibos, Origanion. Intoarce-te acum cu mintea spre alte 
neamuri. Trebuie acum să schimbăm privirea retrospectivă 
spre epoca in care au trăit atiţia oratori iscusiţi sau dis 
tinşi filozofi, Heraclit, Pithagora, Socrates, ori, intr-o vreme 
mai veche, atiţia eroi şi într-o vreme mai recentă, atiţia 
comandanţi de oaste sau tirani; pe lingă aceştia, 
Eudoxos!*!, Hipparchos!*?, Archimedes şi alţii, atit de 
subtili şi de pătrunzători prin natura lor, cu suflet maret, 
cu rivnă pentru muncă, ori alţii, nelegiuiţi sau trufaşi, sau 
filozofi care au disprețuit viaţa scurtă, supusă pieirii, a 
oamenilor, ca de exemplu Menippos!* şi cîţi alţii 
asemenea. Cugetă acum cu atenţie, la toţi aceştia, la faptul 
că zac vlăguiţi, din vremuri vechi. De ce oare este 
păgubitor pentru ei acest lucru ? Ori, mai mult, de ce 
pentru aceia care nu sînt încă numiţi ? într-un cuvînt, într-o 
astfel de situaţie, cu mult mai vrednic de preţuire este a-ţi 
duce viaţa în deplin acord cu adevărul şi cu dreptatea, a 
păstra o atitudine omenoasă, binevoitoare chiar faţă de cei 
pre făcuţi şi nedrepţi cu care convieţuim. 

48. Cînd vrei să simţi o bucurie, gîndeşte-te la meritele 
acelora cu care trăieşti împreună: de pildă, la energia 
neobosită a unuia, la modestia altuia, la generozitatea sau 
la altă însuşire a celuilalt. Căci, cu siguranţă nimic nu 
farmecă mai mult ca exemplele de virtute ce strălucesc în 
obiceiurile şi caracterele celor cu care ne ducem traiul, 
mai ales dacă aşa ceva se întîmplă cît mai des cu putinţa. 


130 Medici ai antichitătii: Filistion, presupus autor al cărţilor asupra dietei incluse în 
Corpus-ul hipocratic, era originar din Locrida. Ceilalti doi sunt necunoscuţi. 

131 Filozof, discipol al lui Platon. 

132 Filozof, din epoca lui Ptolemaios Philadelphos, secoV al IV-lea — al III-lea î.e.n. 

133 Filozof cinic, originar din Gadara, elevul lui Metrocles, dis-ipolul lui Diogenes. A trăit 
în secolul al II-lea î.e.n., este fon datorul speciei literare „satira menipee”, protagonist 
în Dialogurile morților, opera lui Lucian din Samosata, filozof sofist, 129-200 e.n. 

49. Nu cumva te mîhneşti deoarece cîntăreşti doar 
atitea litre!*4 şi nu ai trei sute ? Sau, în acelaşi chip, că ti-e 
dat să vieţuieşti numai atiţia ani şi nu mai mult? Dar, după 
cum te mulţumeşti cu cîtă cantitate din substanţa 
universului ţi-a fost hărăzită, tot aşa trebuie să fii 
satisfăcut şi de timpul dat. 

50. Încearcă să-i convingi pe toţi aceştia, chiar dacă o 
faci împotriva voinţei lor, de cîte ori raţiunea dreptăţii te 
îndeamnă astfel. Dacă ţi se împotriveşte vreunul, folosindu- 
se chiar de violenţă, întimpină-l pe acesta cu o purtare cît 
mai plăcută, păstrează-ţi seninătatea şi calmul si foloseşte 
piedica ivită în cale, drept imbold spre altă virtute ; 
aminteşte-ţi că ai întreprins acţiunea cu rezerve şi că nu 
tinzi spre ceea ce este cu neputinţă. Prin urmare, către ce 
fel de scop năzuieşti ? Spre o ţintă de acest fel. Foarte 
bine, țelul este atins. Cele pentru a căror săvîrşire am fost 
aduşi pe lume se îndeplinesc. 

51. Cine este dornic de faimă!*5 consideră activitatea 
altuia ca propriul său bun. Cel ce iubeşte plăcerile priveşte 
drept bun al său, propriile sale patimi, iar cel ce are cu 
adevărat gîndire limpede, recunoaşte ca bun propriu acţiu- 
nile şi faptele proprii 1%. 

52. Stă în puterea oricui să nu aibă nici un fel de 
părere despre cele ce i se întîmplă şi să nu simtă în suflet 
nici o tulburare; căci faptele, prin ele înşile, nu sînt de 
natură să stîrnească părerile noastre. 

53. Obişnuieşte-te să tratezi cu deosebită atenţie cele 
spuse de acela cu care discuţi şi pătrunde atit cît te ajută 
puterile, în sufletul vorbitorului. 

54. Ceea ce nu foloseşte roiului, nu este util nici pentru 
albină. 

55. Dacă navigatorii ar vorbi de rău pe cîrmaci şi 
bolnavii pe medic cui altuia ar mai da ascultare ? Sau, cum 


3 : CEE E = : 
194 Unitate de măsură antică, oarecum egală cu o uncie — 0,28 g. 
135 Pentru această tripartită împărţire a caracterelor umane, cf. Platon, Republica, 480 
a 


136 Pentru argumentarea problemei, cf. si cartea a IX-a, p. 76. 

ar mai acţiona cîrmaciul pentru salvarea celor cu care 
navighează împreună, ori doctorul pentru tămăduirea celor 
îngrijiţi ? 

56. Cît de mulţi dintre cei cu care am venit pe lume o 
dată, în clipa de faţă, sînt duşi dintre noi ! 

57. Celor care au gălbinare li se pare amară mierea, apa 
stireşte spaimă celor bolnavi de turbare, iar copiilor mica 
lor minge rotundă le pare frumoasă. De ce m-aş miînia, 
aşadar ? Socoteşti că o părere greşită are asupra sufletului 
o putere mai mică decît fierea bolnavului de gălbinare şi 
decît otrava pentru bolnavul de turbare ? 

58.Nu te va împiedica nimeni să trăieşti potrivit cu 
raţiunea naturii tale, iar în afara raţiunii universale nu ţi se 
va întîmpla nimic. 

59. Ce fel de oameni sînt cei cărora vor să placă unii, în 
vederea căror scopuri şi datorită căror fapte ? Cu cîtă 
repeziciune veşnicia va învălui totul şi cîte a cuprins pînă 
acum ? 


CARTEA a VII-a 


1. Ce este viciul ? Acesta este ceea ce ai întîlnit 
de mulle ori !%. Şi pentru orice împrejurare să-ți fie la 
înde-mînă convingerea că viciul este ceea ce ai văzut de 
multe ori. Oriunde te-ai duce cu gîndul, în sus ori în jos, vei 
găsi aceleaşi vicii de care e plină istoria, în vremurile 
străvechi, în perioadele de mijloc, în epocile mai apropiate 
şi care şi acum sînt din belşug în oraşe şi în locuinţe. Nimic 
nu este nou, totul este obişnuit şi de scurtă durată. 

2. Cum pot fi altfel distruse părerile, dacă 
reprezen tările care le-au provocat nu sînt înăbuşite ? Mai 
ales că stă în forţa fiecăruia să reîmprospăteze astfel de 


137 Definiţia dată aici viciului devine punct de pornire pentru maximele din cartea a IX-a, 
42. 

reprezentări 1%; se poate însă, cu privire la orice 
eveniment, să ai şi părerea cuvenită; deci, dacă se poate, 
de ce să mă zbucium ? La urma urmei, cele din afara 
judecății mele nu au nici o legătură cu propria-mi gîndire. 
înţelege şi vîră-ţi în minte acest adevăr şi fii drept. Ai 
posibilitatea să-ţi refaci viaţa. Priveşte cu rațiune din nou, 
acţiunile şi faptele tale cum le considerai cîndva, căci 
aceasta înseamnă a trăi viaţa din nou. 

3. Pofta deşartă de pompă şi lux, reprezentările 
de pe scenă, turmele de oi, cirezile de vite, întrecerile 
luptă torilor cu lancia sînt asemănătoare unor oscioare 
zvirlite căţeilor, firimiturilor aruncate în bazine peştilor, 
poverilor trudnic purtate de furnici; sînt asemenea cu 
zborul încolo şi încoace al musculiţelor înspăimîntate sau 
cu dansul unor păpuşi trase de sfori; aşadar, faţă de aceste 
preocupări trebuie să păstrezi aceeaşi bună dispoziţie, să 
nu fii îndărătnic şi să te obişnuieşti cu gindul că fiecare 
este vrednic de o preţuire egală cu valoarea preocupărilor 
sale şi cele pentru care s-a străduit. 

4. Referitor la ceea ce vorbeşti trebuie să 
urmăreşti cu atenţie cuvînt cu cuvînt, privitor la porniri, se 
impune să analizezi cu seriozitate consecinţele posibile; pe 
de o parte, deci, să ai în vedere imediat urmarea ce poate 
produce şi scopul spre care tinzi, la una, şi semnificaţia 
cuvîntului rostit, la cealaltă. 

5, Oare este de ajuns gîndirea mea să cuprindă 
aceasta ? Dacă este suficient, mă folosesc de ea ca de o 
unealtă dăruită de natura universului pentru a înfăptui 
lucrarea mea; dacă nu, este de ajuns, fie că încredinţez 
activitatea, dacă nu face parte din datoriile mele, unuia 
mai vrednic, care poate s-o ducă mai bine la capăt, fie că o 
voi îndeplini aşa cum pot, luînd, însă, pentru acest scop 
unul mai capabil, care sub îndrumarea mea să săvârşească 


138 Orice reprezentare trebuie reactualizată, înainte de a efectua o gîndire rațională, 
pentru a nu da naştere unor păreri care ar putea tulbura conştiinţa. Dealtfel, pentru 
morala practică a stoicilor şi în particular pentru viața lui Marcus Aurelius, paralelismul 
dintre viaţa propriu-zisă şi meditaţia riguroasă, introspecţia analitică este obligatoriu. 

cele potrivite şi folositoare treburilor publice. Oricum, fie 
că o fac singur, eu însumi, fie împreună cu altul, trebuie să 
năzuiesc numai la aceasta, adică spre ceea ce este folositor 
şi potrivit cu interesul comunităţii. 

6. Atît de numeroşi oameni, despre care s-au 
amintit atît de multe, sînt acum aruncaţi sub vălul uitării; 
pe de altă parte, tot atiţia care îi preamăreau pe aceştia 
sînt ei înşişi şterşi din amintire din vremuri străvechi. 

7. Nu te ruşina că eşti ajutat. Căci ţi s-a hotărit să faci 
ce ţi-a fost încredinţat, asemenea unui soldat la ase dierea 
zidurilor unei cetăţi. Ce-ai face, spre exemplu, dacă, fiind 
şchiop, singur n-ai putea să urci pe metereze, dar 
împreună cu un altul ai putea s-o faci ? 

8. Să nu-ţi provoace nici o tulburare cele ce urmează 
să se petreacă în viitor, dacă va fi nevoie vei ajunge şi 
acolo, purtînd ca îndrumător pentru rezolvarea lor, aceeaşi 
rațiune conducătoare de care te foloseşti acum pentru 
rezolvarea celor prezente. 

9. Toate se împletesc unele cu altele, sfîntă este înlăn 
ţuirea lor şi aproape nici unul nu esle străin sau indepen 
dent fată de celălalt.. Căci toate sînt rinduite împreună şi 
desăvirşesc ordinea aceluiaşi univers. Fiindcă, din toate 
este alcătuit un singur univers, un singur zeu trăieşte în 
toate, o substanţă şi o lege unică, — raţiunea comună 
tuturor fiinţelor inteligente — şi un singur adevăr, 
deoarece numai una, fără îndoială, este desăvirşirea celor 
de.origine şi natură identice, a fiinţelor care participă la 
aceeaşi rațiune. 

10. Orice element material dispare într-o clipită în 
substanţa universului şi orice element formal cauzal este 
cu repeziciune absorbit spre raţiunea universală, iar 
amintirea oricărui lucru este înghițită grabnic de veşnicie. 

11. Pentru orice fiinţă raţională, aceeaşi faptă poate fi 
şi potrivită cu natura sa şi în acord cu raţiunea. 

12. Ori eşti drept, ori sprijinit de către alții. 139 


139 Aceeaşi distincţie a caracterelor a mai fost formulată şi în cartea a III-a. capitolul al 

13. După cum membrele corpului sînt elemente în 
cadrul aceloraşi unităţi, tot astfel şi raţiunea, deşi împăr 
ţită fiecărei fiinţe raţionale, este unică, fiind pregătită în 
vederea unei anumite colaborări. Dacă îţi vei spune, cît 
mai des cu putinţă: „Sînt o unitate din ansamblul fiinţelor 
raţionale”, adevărul celor spuse acum va fi pentru tine 
mult mai izbitor; dacă însă, cu ajutorul literei r, îţi zici că 
eşti doar o parte!“0, n-ai să iubeşti din inimă pe oameni, 
nici nu te vei bucura cu tot sufletul cînd faci bine!“!, ci îl 
îndeplineşti, asemenea unei datorii formale, ca un om abil, 
nu ca o binefacere făcută ţie. 

14. Orice o vrea soarta, e în stare să se năpustească 
din afară asupra părţilor care pot suferi în urma unor 
astfel de lovituri, căci ele, adică cele aflate în suferinţă, o 
vor plînge dacă vor dori. Eu, însă, dacă nu socotesc că 
ceea ce s-a intimplat constituie un rău, nici nu mă simt 
vătămat. Şi este în puterea mea să nu gîndesc astfel. 

15. Orice-ar face sau orice-ar spune cineva, eu trebuie 
să fiu bun, întocmai cum aurul, smaraldul sau purpura si-ar 
spune necontenit: „Orice-ar face sau orice-ar spune cineva, 
eu trebuie să fiu smarald şi să-mi păstrez culoarea mea 
strălucitoare”. 

16. Rațiunea conducătoare să nu se zbuciume 
nicidecum, vreau să spun adică nici să nu se teamă, nici să 
nu se lase stirnită spre vreo dorinţă!?. Dacă altcineva 
poate să se sperie sau să se întristeze, n-are decît s-o facă, 
fiindcă ea însăşi, prin felul său de a privi lucrurile nu se va 
lăsa împinsă spre asemenea abateri. Trupul să-şi poarte 
singur de grijă ca să nu îndure nimic, dacă poate, iar dacă 


V-lea. 
140 Opoziția membru, element al unui ansamblu — si partea simplă luată dintr-un 
întreg e prezentată şi la Platon, Phaedros 238 a vrea să exprime in opinia lui 


Marcus diferenţa între cel care trăieşte activ şi total preceptele morale şi cel care face 
din îndeplinirea lor o simplă formalitate. 

141 Din lecţiunile oferite, am optat pentru aceasta, fiind apropiata atît de cele afirmate în 
cartea a IV-a, 20, cît şi în cartea a IX-a, 42. 

142 Lecţiunea adoptată aici este acreditată de cele mai multe editii, si de cea a lui 
Johannes Stick, Teubner, 1903. 

toti suferă, s-o spună; sufletul însă, locul unde se înfiripă 
spaima, tristeţea, care, într-un cuvînt, reprezintă focarul 
din care se ivesc părerile despre cele amintite, să nu 
sufere însă nimic, să nu încline către o asemenea părere. 
Rațiunea conducătoare îşi ajunge sieşi, atîta timp cît 
depinde de sine, dacă nu-şi face nici o nevoie, dacă nu-şi 
creează nici o lipsă. Ea rămîne senină, netulburată şi cu 
neputinţă să fie împiedicată de ceva, dacă nu se zbuciumă 
singură şi nu-si iscă piedici în drum. 

17. Fericirea constă într-un geniu bun şi o bună 
rațiune conducătoare. Prin urmare, ce poţi tu face aici, o! 
închi puire ? îndepărtează-te, în numele zeilor, aşa cum ai 
venit, căci nu am nevoie de tine ! Ai venit după vechiul tău 
obicei. Nu mai mă supăr din cauza ta, dar îndepărtează-te 
numai ! 

18. Este cineva spăimîntat, datorită transformării ? Ce 
poate oare să existe, să devină, fără transformare ? Ce este 
oare mai drag şi mai propriu naturii universului ? Tu ai fi 
putut să te îmbăiezi dacă lemnul n-ar fi suferit o 
transformare ? Ai fi putut să te hrăneşti dacă alimentele n- 
ar fi fost transformate ? Poate orice altceva, din cele 
destinate spre folosinţă, să se desăvîrşească fără transfor 
mare ? Nu vezi, aşadar, că însăşi propria ta transformare 
este asemănătoare celorlalte şi deopotrivă de necesară 
naturii universului ? 

19. Toate corpurile se ivesc datorită substanţei 
universului, ca purtate de-a lungul unui torent vijelios, fac 
corp comun şi colaborează cu universul, ca şi membrele 
corpurilor noastre!‘ unele cu altele. 

Pe cîţi de felul lui Chrysippos, Socrate, de felul lui!“ 
Epictet, nu i-a înghiţit nemărginirea vremii ? Fă aceeaşi 
reflecţie, cu privire la tine, la orice om şi activitate. 

20. Mă tulbura un singur lucru, ca nu cumva să 
săvîrşesc eu însumi ceva ce nu doreşte alcătuirea omului, 


145 Joc de cuvinte, prin derivație, intraductibil. 


144 Filozofi de talia celor menţionaţi. 

fie în vreun fel, în care această alcătuire nu vrea, fie că ea 
nu îngăduie aceasta, acum. 


21. Apropiată este vremea, cînd vei uita toate, 
aproape deopotrivă, este clipa cînd toate te vor uita. 
22. Este o particularitate a omului, să iubească 


chiar şi pe cei care fac erori. Aceasta se poate îndeplini, 
dacă în acelaşi timp, ai în minte faptul că sînt de origine 
iden tică, că ei au căzut în greşeală datorită neştiinței sau 
fără voia lor, că. după puţină vreme şi tu şi ei veţi muri şi 
mai presus de orice, că nu te-au vătămat!* fiindcă n-au 
tăcut raţiunea ta călăuzitoare mai rea decît era înainte. 

23, Din substanţa universală, natura universului a 
plăsmuit acum un mînz, ca dintr-o bucată de ceară, 
sfărimîndu-l apoi, s-a folosit de acelaşi material, pentru 
plăsmuirea unui arbore; pentru modelarea unui om, pe 
urmă pentru altceva, iar fiecare din acestea au dăinuit 
foarte puţin. Nimic ciudat cînd e sfărimată o ladă, după 
cum nu e nimic neobişnuit cînd e alcătuită. 

24. Este împotriva naturii posomorirea peste 
măsură a feţii, iar cînd se repetă prea des!%, măreţia 
chipului dispare, în cele din urmă se stinge, încît, nu-şi mai 
poate aprinde iarăşi toată strălucirea. Din însăşi realitatea 
aceasta, încearcă să tragi concluzia că faptul se opune 
raţiunii. Căci dacă se pierde chiar conştiinţa greşelii, la ce 
bun să mai trăieşti ? 

25 Natura care cîrmuieşte universul va 
transforma, in curind, toate cîte le vezi. Va face altele din 
substanţa acestora, altele iarăşi şi din substanţa acelora, 
pentru ca universul să fie mereu reîmprospătat !*. 

26. Cînd greşeşte cineva faţă de tine, cugetă fără 
întîrziere, în urma cărei păreri asupra binelui sau asupra 
râului, a greşit. Căci, cunoscînd aceasta, vei avea milă faţă 


145 Adică cei care fac rău. 


146 Textul original confuz, lecţiuni contradictorii, traducerea foloseşte conjectura 
Coraes, Paris 1816, adoptată de ediţia Ioannes Stick, Teubner, Lipsca, 1903, după care a 
fost făcută. 


147 Pentru aceeasi idee, cf. si XII, 23. 

de el, şi nici nu te vei mai mira, nici nu vei mai fi mînios. 
Căci, ori socoteşti şi tu că acest lucru este bun, la fel ea şi 
el ori ai o părere asemănătoare şi prin urmare, trebuie să-l 
ierţi. Ori, dacă tu nu consideri bune sau rele, aceleaşi 
lucruri, întocmai cu opinia sa, mult mai uşor vei fi bine 
voitor, faţă de unul care se află în necunoştinţă şi greşeală. 

27. Nu cugeta asupra celor inexistente, ca şi cum 
ar fi în clipa de faţă. Iar dintre cele prezente, ţine seama 
care sînt cele mai folositoare şi grație părerii formate, 
aminteşte-ți cum le-ai fi căutat, dacă nu le aveai. Păzeşte-te 
însă, totodată, ca nu cumva, pentru că te bucuri astfel de 
ele, să le prețui eşti atît de mult, încît să fii răscolit dacă n- 
ar mai fi vreodată. 

28. Reculege-te. Este în natura rațiunii 
conducătoare să se împace cu sine, făptuind dreptatea şi, 
datorită acestui lucru, să-şi menţină seninătatea. 

29. Şterge din minte închipuirea. Incetează să te 
laşi hărțuit de frămîntări. În scurgerea timpului, 
mărgineşte-te la clipa de faţă. înţelege ceea ce se întîmplă, 
fie ţie, fie altuia. Deosebeşte şi împarte obiectele 
materiale, în ele mentul formal şi în cel material. Gîndeşte- 
te la ceasul din urma. Lasă de o parte greşeala făcută de 
omul acesta, acolo unde s-a ivit!%. 

30. Compară-ţi gindirea cu cele ce vorbeşti. Fă ca 
inteligenţa ta să pătrundă atît însuşirea evenimentelor cît 
si cauzele care le nasc!%. 

31. Fă să strălucească în tine, drept podoabe de 
preţ, simplitatea, demnitatea şi, indiferența pentru toate 
cele care ocupă o poziţie de mijloc între virtute şi viciu. 
lubeşte neamul omenesc. Urmează cu  stăruinţă 
îndrumările divinității. Spunea cînd va acel înţelept!%: 
„Toate au o valoare convenţională si se supun unei legităţi, 
numai atomii constituie cu adevărat o realitate”'. E deajuns 
148 Aceeasi recomandatie, cu alte implicaţii — cf. VIII, 29. Pentru dezvoltarea modernă a 
ideii, cf. Spinoza, Etica, prop. X, şcol., şi Goldschmidt, Systeme stoicien, p. 119. 


149 Ideea înţelegerii conexiunii cauzale, abordată în cartea a VII-a, 4. 
150 Democrit din Abdera, Diels? , fragm. 9, 117, 125. 

însă să-ţi aduci aminte că totul se petrece potrivit unui 
imperativ. Şi-aşa e deja prea puţini*!. 

32. Despre moarte: „Ori este o dezagregare, dacă 
lumea este alcătuită din atomi, ori constituie o stingere sau 
o transformare, dacă lumea alcătuieşte un tot unitar”. 

33. Despre suferință!®: “Ceea ce este de neîndurat 
alungă pe om din viată. Ceea ce are o durată în timp, poate 
fi suportat”. Retrăgîndu-se în sine, gindirea îşi păstrează 
seninătatea, iar raţiunea, călăuza interioară, nu devine cu 
nimic mai rea. Cât despre părţile şi organele afectate de 
suferinţă, n-au decît să se plîngă împotriva acesteia dacă le 
este cu putinţă. 

34. Despre faimă: „Cercetează felul de gîndire al 
acestora: ce fel de oameni sînt. de care lucruri se feresc şi 
ce fel de lucruri doresc. Gindeşte-te apoi, că, după cum 
grămezile de nisip, îngrămădite unele peste altele, ascund 
pe cele depuse la început, tot astfel si în viaţă, cele ce se 
petrec mai întîi, grabnic sînt ascunse, de cele pe care 
aceeaşi viaţă le aruncă peste ele”. 

35. Din Platon!™: „Omul care cuprinde cu gândirea 
măreția şi priveliştea întregului timp, precum şi a 
substanței universului, în totalitatea ei, crezi că va socoti 
viaţa ca pe ceva deosebit de valoros ?” Cu neputinţă să fie 
astfel. Prin urmare, un asemenea om nu va socoti nici 
moartea ca pe ceva înfiorător. „Cu siguranţă că nu !”. 


36. Din Antisthene!*: „Este regesc să faci bine şi 
să auzi că eşti vorbit de rău”1%5. 
37. Este ruşinos ca faţa să fie supusă să-şi 


modeleze aspectul şi să-şi rinduiască trăsăturile, potrivit 
cu cerin ţele gîndirii, iar gîndirea să nu se modeleze şi să 
nu se rinduiască potrivit cu ea însăşi. 


151 Textul original confuz, interpretare nesigură. 

152 Citat din Epicur, reluat şi în VII, 64, textul original nu s-a păstrat. 
153 Republica. VI. 486. A. 

154 Filozof cinic, secolul al III-lea î. e.n. 


155 Citat din Antisthene, atît în Diogene Laertios, cartea a VI-a, cît si din Epictet, 
Diatribe, cartea a IV-a, 6, 20. 

38. Nu trebuie să fii mînios contra împrejurărilor, 
din cauza lor să nu-ţi faci nici o grijă!%. 

39. Dă prilejuri de bucurie zeilor nemuritori şi 
nouă! , 

40. Viaţa este secerată ca şi spicele de grîu: „Unul 
e plin de rod, la vremea secerişului, altul nu e”158, 

41. Dacă zeii nu au grijă de mine şi de copiii mei, 
chiar şi aceasta are o raţiune!*?. 

42. Căci binele este împreună cu mine şi 
dreptatea!®. 

43. Nu te plînge şi nu te frămînta plin de 
nelinişte!6!. 

44. Din Platon: „Eu însă i-aş răspunde acestuia un 


cu vînt drept: - Nu vorbeşti bine, o omule, dacă socoteşti că 
un bărbat, care este folositor chiar şi printr-o activitate 
măruntă, se impune să ţină seamă numai de primejdiile 
vieţii şi morţii, dar că nu trebuie să aibă în vedere, de cîte 
ori face ceva, doar un singur lucru: dacă felul cum pro 
cedează este drept sau nedrept, dacă lucrarea săvîrşită 
aparţine unui om bun sau unuia rău»” 1%. 

45. „Căci într-adevăr, aşa stau lucrurile, o bărbaţi 
atenieni, dacă un om, socotit cel mai bun, s-a rînduit într- 
un loc corespunzător, sau este plasat acolo de către 
arhonte, trebuie, după părerea mea. să se menţină acolo 
cu orice risc, fără ca să-l preocupe nici moartea, nimic 
altceva, ci numai dezonoarea” 18. 

46. „Dar, bunul meu prieten, reflectează că 
noblețea de spirit şi binele nu reprezintă altceva, deci 
salva a fi salvat, căci aceasta nu constă în a trăi atita sau 


156 vezi Euripide. Bellerophon, fragm. 287, ed. Nauch. 


157 Citat dintr-un poet necunoscut. 

158 Euripide, Hypsypile, ed. Nauch. — fragm. 757. tradus si de de Cicero, Tusculanae, 
III, 25. 

159 Euripide. Antiope, ed. Nauch, fragm. 203. 

160 Citat din Euripide, fragm. 918 .şi din Aristophan, Acharnanienii, vers 616. 

161 Citat dintr-un autor necunoscut. 

162 Platon, Apologia — 28 b. 

163 Platon, ibidem, 28 d. 

atita timp, ci omul, ca om cu adevărat, este necesar să lase 
de o parte preocupările lăturalnice, să nu iubească cu prea 
multă pa timă viaţa, ci în această ordine de idei, să se 
confieze divi nităţii, să creadă în cele spuse de către femei, 
că nimeni nu poate să scape de ceea ce îi este hărăzit, şi 
mai presus de orice să cugete la modul de a-şi petrece 
viaţa, cît timp ii este dat să trăiască în modul cel mai 
frumos cu putinţă” 164, 

47. „Aruncă-ţi privirea asupra drumului stelelor, ca 
şi cum te-ai roti împreună cu ele; şi aibi întotdeauna în 
minte, transformarea elementelor unele în altele; căci 
reprezentările acestora purifică, curăţă murdăria vieţii 
trăită pămînteşte”. 

48. lată o frumoasă gîndire a lui Platon: „Cel care 
vorbeşte despre oameni, trebuie să aibă în vedere cele 
pămiînteşti ca şi cum ar privi de undeva de sus, mulțimile 
de oameni, armatele, culturile agricole, căsătoriile, 
despărţirile, naşterile, morţii, rumoarea confuză a curților 
de judecată, peste pămînturile pustii, sau peste mozaicul 
popoarelor barbare, sărbătorile de bucurie, înmormîntările 
jalnice, pieţele publice, amestecul de oameni şi lucruri, 
rîinduiaia lumii, formate din atîtea contrarii” 16. 

49. Scrutează cu atenţie şi profunzime trecutul, 
apoi schimbările atît de numeroase ale felurilor de 
cârmuire. Astfel îţi este cu putinţă să prevezi şi cele ce se 
vor pe trece în viitor. Căci toate vor avea aceeaşi înfăţişare 
şi nu e cu putinţă să iasă din ritmul şi din ordinea celor ce 
se pe trec acum. Din această cauză, prin urmare, este 
absolut acelaşi lucru, dacă observi viaţa pe o perioadă de 
40 de ani sau pe o perioadă de zeci de mii de ani. Căci, 
oare ce anume vei vedea în plus ? 

50. Şi: „Cele ce vin din pămînt, se risipesc din nou 
în pămînt, iar cele ce încolţesc din rodnicul sîn al 


164 Platon, Gorgias, 512 D. 


165 Acest text din Platon este pierdut. 

văzduhului, se întorc iarăşi spre bolta cerească”156. Aceasta 
este o îm-prăştiere a înlănţuirilor reciproce în atomi şi o 
dezagregare de acelaşi fel a elementelor insensibile. 

51. Şi „Prin mîncăruri şi băuturi, prin vrăjitoreşti vi 
cleşuguri, cercat-au să abată al vremilor curs, încît să 
scape de moarte”!%. „Adierea trimisă de zei, trebuie să o 
îndurăm fără să cricnim” 168, 

52. Un om poate fi mai bun luptător, în dobîndirea 
adversarului, dar nu este mai social, mai plin de modestie, 
mai disciplinat, mai bine cumpănit pentru întîmpinarea 
evenimentelor, nici mai binevoitor faţă de scăpările 
vecinilor. _ 

53. În momentul în care o lucrare poate fi 
desăvîrşită, potrivit cu rațiunea, comună zeilor şi 
oamenilor, atunci nu este nimic de temut. Căci într-adevăr, 
cînd este cu putinţă să se săvîrşească o acțiune folositoare, 
dezvoltată pe o cale dreaptă, potrivită cu firea omului, 
atunci nici o pagubă nu poate fi presupusă. 

54. Pretutindeni şi fără întrerupere, stă în puterea 
ta, cu pietate faţă de zei, să fii mulţumit de împrejurările 
prezente, să te porţi faţă de oamenii cu care trăieşti în 
clipa de faţă. potrivit cu spiritul de dreptate, să apreciezi 
cu pricepere şi dibăcie ideea care-ţi vine în minte, pentru 
ca să nu se strecoare ceva de neînțeles în mod amănunţit, 
în cugetul tău. 

55; Nu te orienta după rațiunea conducătoare a 
altora, ei priveşte drept către ţinta spre care te călăuzeşte 
natura, aceea a universului, pentru toate cele ce ți se 
întîmplă, aceea a ta însuţi, pentru cele înfăptuite de către 
tine. Fiecare trebuie să facă ceea ce este in acord cu firea 
sa proprie. Căci ființele inferioare au fost alcătuite pentru 
utilitatea celor raționale, după cum în toate cazurile, cele 
mai puţin înzestrate au fost făcute pentru necesitatea ce 


166 Vers din Euripide, Chrysippos, Fragm. 839, inspirat de ideile lui Anaxagoras. 
167 Vers din Euripide, Rugătoarele - v. 1116—1111. 
168 Citat dintr-un autor necunoscut — fragm. 303 — adesp. trag. ed. Nauch. 

lor înzestrate, iar fiinţele raţionale, una în folosul celeilalte. 
Prin urmare, trăsătura caracteristică în alcătuirea omului 
este sociabilitatea, iar a doua, rezistenţa neînduplecată 
faţă de patimile trupeşti; căci omul are specificul unei 
mişcări raţionale şi inteligente, care se domină şi 
nicidecum nu este depăşită de frămîntările simţurilor şi ale 
faptelor impulsive, căci fiecare din aceste două sînt 
specific animalice. Inteligența însă doreşte să aibă 
primatul şi să nu fie stâpînită. Pe drept cuvînt se poate 
spune, că ea a fost născută de natură, ca să beneficieze de 
toate acestea. A treia trăsătură a unei constituţii raţionale 
este capacitatea de reflectare şi neputinţa de a se înşela. 
Avînd toate acestea, aşadar, raţiunea conducătoare să 
păşească drept înainte, deoarece deţine toate cele ale sale. 

56. Trebuie, ca şi cum ai murit şi doar pînă acum 
ai trăit, să-ţi desfăşori restul zilelor ce-ţi rămîn, în 
conformitate cu natura. 

57. Să iubeşti numai ceea ce ți se întîmplă şi ceea 
ce este urzit de destin pentru tine. Căci ce e mai plăcut 
oare ? _ 

58. În orice accident al vieţii, să ai în faţa 
privirilor, pe aceia cărora li s-au întîmplat aceleaşi 
evenimente, în urma cărora au fost mihniţi. miraţi sau au 
cîrtit. Unde sunt, oare, aceştia, acum ? Nicăieri. De ce îţi 
doreşti şi tu fii în acelaşi fel ? De ce nu laşi aceste 
zbuciumări, străine de firea ta, celor care le frămîntă în ei 
înşişi şi sunt preocupaţi de ele ? La urma urmei, de ce să 
nu devină accidentele din viaţă, prilej să te întrebi în ce fel 
să te serveşti de ele ? Căci le vei putea da o bună folosinţă 
şi vor fi materialul tău de lucru. Fii numai atent şi doreşte- 
ţi să fii virtuos în tot ce vei întreprinde — şi aminteşte-ţi 
acestea două, că diferenţa între împrejurările în care-ţi faci 
acţiunea, este indiferentă!6%. 


169 Textul este nesigur şi incomplet. Cert însă se oglindeşte aici influenţa lui Epictet, 
Diatribe, Il, 5, 1. „Materiile sunt indiferente, felul în rare sunt folosite nu este 
indiferent". 

59. Priveşte atent în tine însuţi. Înlăuntrul tău este 
izvorul binelui, totdeauna va ţişni de acolo puterea, dacă ai 
sa sapi necontenit şi cu stăruinţă. 

60. Trebuie ca trupul să fie ferm, să nu se 
risipească nici în mişcări, nici în atitudini!”0. Căci în modul 
în care se oglindeşte inteligenţa, spiritualitatea, în 
înfăţişare, păstrind aceeaşi expresie şi bună aparenţă, tot 
astfel tre buie, legitim, să se pretindă de la întregul trup. 

61. Arta de a trăi este mai asemănătoare cu 
meşteşugul luptelor, decît cu arta dansului, prin faptul că 
se impune să înfrunţi cu dîrzenie şi bine pregătit tot ceea 
ce ţi se iveşte în cale, chiar şi evenimentele neprevăzute. 

62. Observă cu atenţie şi fără întrerupere cine sînt 
aceştia a căror aprobare şi mărturie le doreşti şi ce fel de 
raţi une conducătoare au. Căci astfel, nu vei mai face 
mustrări celor care greşesc fără voie, nici nu vei mai avea 
nevoie de întărirea mărturiei lor, dacă-i vei scruta în 
adincime, pînă la izvoarele părerilor şi năzuinţelor lor. 

63. Se spune, că, fără voia lui, orice suflet este 
lipsit de adevăr!”!. Aşadar, în acelaşi fel, este lipsit şi de 
spiritul de dreptate, de cumpătare, de bunăvoință şi de 
orice virtute asemănătoare. Este cu totul obligatoriu să-ţi 
aduci aminte necontenit de acest adevăr, căci astfel, vei fi 
mai îngăduitor. 

64. Să te obişnuieşti cu gîndul că orice suferinţă 
nu este ruşinoasă, că datorită ei inteligenţa călăuzitoare nu 
devine mai rea, nefiind distrusă sau afectată nici în latura 
universalităţii sale materiale, nici în aceea a sociabilităţii. 
Totuşi, faţă de foarte multe lucruri neplăcute ia-ţi ca ajutor 
şi spusele lui Epicur!?, că suferinţa nu poate fi de 
neîndurat şi nici nu este vecinică, dacă-ţi dai seama de 
mărginirea ei şi dacă nu o măreşti cu propria-ţi închipuire. 
Aminteşte-ţi, de asemenea, că există multe stări, care, deşi 


170 C£ şi VII. 24, 37, sau IV, 18 (mai ales pentru plasticitatea imaginii). 


171 Citat din Platon, Republica III 412 e, şi Sofistul, 228 c.; luat din Epictet, Diatribe, |, 
28, 4; II, 22, 36—37. 
142 Epicur, ed. Usener, fragment 447. 

sînt asemănă toare cu suferinţa, îşi ascund caracterul lor 
supărător, cum este, de exemplu, somnolenţa, sau 
uscăciunea provocată de febră, sau lipsa poftei de mîncare. 
Deci, de cîte ori te ne mulţumeşte şi vreuna din acestea, 
spune-ţi că te dăruieşti suferinţei. 

65. Fii atent ca nu cumva să arăţi faţă de cei 
nesociabili, sentimente de aceeaşi natură, cu cele nutrite 
de ei faţă de oameni. 

66. De unde ştim noi că Telauges!", prin stările 
sale su fleteşti, nu era superior lui Socrates; căci nu e de 
ajuns că Socrate a murit în chip mai glorios, că a fost mai 
iscusit şi mai subtil în disputele sale cu sofiştii, că a 
petrecut o noapte pe un sloi de gheaţă!“, că primind 
poruncă să meargă la Salamina!'5, a considerat mai nobil 
să se împo trivească, sau că se plimba plin de fală pe 
străzi!'6, amanunte de care cineva s-ar putea îndoi dacă 
sînt adevărate sau nu, ci trebuie să ţii cont mai cu seamă: 
ce fel de suflet avea Socrate, dacă putea să se 
mulţumească că este drept în ra port cu oamenii şi plin de 
evlavie faţă de zei, fără să razvrătească zadarnic împotriva 
viciilor omeneşti sau să se simtă sclav al cuiva din cauza 
neştiinţei!””, fără să pri mească din cele hărăzite de către 
ordinea universală, ca pe ceva străin!'$, sau să le rabde, 
însă, pe acestea cu greutate si silnicie de neîndurat şi fără 
să îngăduie inteligenţei sale vreo înclinaţie către patimile 
cărnii. 

67. Natura nu te-a amestecat atît de mult cu 
materia din care eşti plăsmuit, încît să nu-ţi fie îngăduit să 
te retragi în tine însuţi, să te conturezi cu grijă, iar cele 
proprii să ţi le îndeplineşti; căci este cu putinţă să devii un 
173 Telauges, presupus fiu al lui Pythagoras şi ascet pitagoric, dascal al lui Empedocles. 


Sofistul Eschine din Spheitos intitulează cu acest nume, unul din dialogurile sale 
socratice. 


174 Cf. Platon, Symposion, 220 a-d. 

175 Primise ordin sa aresteze pe Leon din Salamina, cf. Platon, Apologia, 32. c-d. 
SGE, Aristophan, Norii, v. 362. 

177 Cf. Platon, Criton, 53 e. 

178 Probabil o referire la un pasaj din Apologia lui Socrate (36 a). 

bărbat sfânt şi totuşi nimeni să nu ştie. Întotdeauna să-ți 
aduci aminte de aceasta şi de aceea şi anume de faptul că 
esenţa unei vieţi fericite constă în foarte puţine lucruri. Şi 
întru cit ai pierdut speranţa că mai poţi să ajungi un iscusit 
susţinător de dispute şi un cunoscător al fenomenelor 
naturii, ci în această cauză să nu disperi că nu poţi deveni 
liber, modest, sociabil şi ascultător faţă de divinitate. 

68. Drumul vieţii să fie străbătut fără violenţă şi 
con-strîngeri, chiar dacă toţi critică cu glas tare cele 
plănuite de către tine, chiar dacă sălbăticiunile sfişie 
bucată cu bu cată, crimpoţind această grămadă de carne 
crescută de jur împrejur. Căci ce poate să împiedice 
gîndirea să se păs treze pe deplin liniştită, în mijlocul 
acestora, sau să deose bească adevărul din cele ce-o 
împresoară, sau să se folo sească cu iscusinţă de cele 
oferite? Cu asemenea agerime a judecății să afirme tuturor 
încercărilor: „Aceasta eşti, prin substanţă, deşi, după 
înfăţişare, ai părea altceva” iar capacitatea de a folosi 
împrejurările să spună celei care se iveşte: „pe tine te 
căutam”. Căci pentru mine, cele prezente vor constitui 
totdeauna materialul virtuţii raţionale şi politice, şi în 
ansamblu, pentru practica proprie omului şi divinității. 
Căci orice se întimplă are o strinsă legătură fie cu 
divinitatea, fie cu omul şi nimic nu este nou, nici greu de 
miînuit, ci dimpotrivă, cunoscut şi bun pentru a fi prelucrat. 

69. Aceasta înseamnă desăvirşirea caracterului: 
fiecare zi să fie trăită ca şi cum ar fi cea din urmă, fără să 
te zbuciumi, fără să fii amorţit şi ipocrit. 

70. Zeii nemuritori nu-şi arată nemulţumirea, că 
într-o astfel de veşnicie, au trebuit să suporte pe oameni, 
aşa cum au fost totdeauna, de calitate atît de inferioară 
lor; în plus, ei au grija acestor oameni pretutindeni. Tu 
însă, care eşti destinat să-ţi sfirşeşti viaţa peste atît de 
puţin timp, te abaţi de la o asemenea purtare, deşi eşti 
unul dintre cei ne trebnici. 

71. Este caraghios că nu fugi de propria-cţi 
netrebnicie, ceea ce, la urma urmelor, apare cu putinţă, 
dar vrei să te desprinzi de viciile altora, deşi aceasta este 
imposibil. 

72. Ceea ce, capacitatea rațională şi politică! a 
omului, va găsi că nu este nici rațional, nici în interesul 
comun, consideră, pe drept cuvînt, inferior ei însăşi şi lipsit 
de interes. 

73. De câte ori te comporți ca un binefăcător şi 
altul primeşte bine aceasta, de ce cauţi o a treia 
satisfacție, în afară de acestea, aşa cum încearcă neghiobii 
şi anume gloria de a fi făcut bine sau dobîndirea unei 
recompense ? 

74. Nimeni nu oboseşte primind ceea ce îi este de 
folos. Iar caracterul de utilitate îl dă practica conformă cu 
natura. Nu pregeta, aşadar, să-ţi fii folositor, să ajuţi la 
rindu-ţi, pe alţii. 

75; Natura universului năzuieşte să creeze o 
ordine a lumii. lar acum, sau toate devenirile se petrec ca 
o consecinţă, sau sînt iraționale şi cele mai importante 
principii, prin care raţiunea conducătoare a lumii a săvîrşit 
propria-i mişcare. Faptul că îţi aminteşti acest lucru, te va 
face mai echilibrat, în multe atitudini!80. 


CARTEA a VIII-a 


1. Pentru a rămîne departe de pofta de glorie 
contribuie şi o asemenea reflecţie: că n-a fost cu putință 
să-ți trăieşti întreaga viață sau măcar din adolescență, ca 
un filozof. Iar acum a devenit limpede pentru mulți alții, ca 
şi pentru tine însuți, că eşti încă departe de filozofie. 


179 Marcus Aurelius alterneaza termenul. 

180 cf, pentru dezvoltarea afirmației — cartea a IX-a, 21, cartea a VI, 44, cuvîntul 
se referă la structura acestei inteligenţe iar DOO0000000 — la reflectarea ei în social. 
Asociaţia - — realizează o precizare a sferei în jurul acelui 
element din gîndire, care se numeşte acum logică politică. 

Dealtfel, te afli într-o situaţie atît de confuză, încît nu-ţi 
mai este deloc uşor să dobîndeşti faima de filozof. Pe de 
altă parte, felul tău de viaţă contrazice chiar şi o 
presupunere de acest gen. Prin urmare, dacă ai întrezărit 
cu adevărat în ce constă un asemenea mod de viaţă, lasă 
grija asupra impresiei pe care o faci şi fii mulţumit să 
trăieşti măcar ce ţi-a mai rămas din viaţă aşa cum pretinde 
natura ta. Înţelege, aşadar, ce cere structura ta umană şi 
nu te mai zbuciuma pentru nimic altceva. Căci ai încercat 
rătăcind pe atitea căi şi n-ai aflat nicăieri un mod de a trăi 
fericit: nici în subtilitatea raţionamentelor, nici în bogăţie, 
nici în glorie, nici în plăcerile simţurilor, nicăieri. În ce 
constă deci, fericirea ? Ín îndeplinirea tuturor celor 
pretinse de natura omenească. Si oare cum vei îndeplini un 
asemenea ideal ? Numai dacă vei avea nişte principii 
sigure care să fie punct de nornire pentru toate înclinațiile 
şi acţiunile tale. Ce fel de principii ? Acelea care privesc 
binele şi răul, adică îţi ajută să înţelegi că pentru un om a 
fi bun înseamnă a fi drept, cumpănit, independent şi că, de 
asemenea, nu constituie un rău cu adevărat, decit ceea ce 
săvîrşeşte împotriva celor rînduite pentru el. 

2. Întreabă-te totdeauna asupra fiecăreia din 
acţiunile tale: „Ce fel de faptă fac şi ce înriurire va avea 
asupra mea ? Oare nu mă voi căi după săvîrşirea ei ? Peste 
puţină vreme o, să mor şi totul îmi va fi indiferent. Atunci, 
ce-mi mai pot dori în plus, dacă ceea ce fac în clipa de faţă 
sînt faptele unei fiinţe raţionale şi sociale, care se bucură 
de aceleaşi drepturi ca zeii ?" 

3. Ce-au însemnat, oare, Alexandru, Caius Caesar 
sau Pompei us, fată de Diogene, Heraclit şi Socrate? Căci 
aceş tia cunoşteau lealitatea şi în ceea ce priveşte 
principiile, ca element activ, cauzal şi în ceea ce priveşte 
substanţa, ca element material, iar raţiunea lor 
conducătoare era de sine stătătoare şi totdeauna aceeaşi, 
în timp ce ceilalţi pe cît de mult erau copleșiți de neştiinţă 
pe atît de mult erau sub jugaţi de diferite preocupări ! 


95 


Ad se ipsum 


4. Şi totuşi ei nu vor face întru nimic mai puţin 
aceste lucruri, chiar dacă tu ai plezni de ciudă. 
5. În primul rînd, să nu te frămînţi, căci toate se 


petrec potrivit cu planurile naturii universului şi în scurtă 
vreme tu nu vei mai fi nicăieri, aşa cum nu mai sînt Adrian 
şi Augustus, în al doilea rind, întorcîndu-ţi privirea către 
reali tate, cerceteaz-o atent, amintindu-ţi că trebuie şă fii 
un om de bine, precum şi ceea ce pretinde natura unui om, 
fă aceasta fără să şovăi şi spune-ţi ca aşa îţi pare a fi cel 
mai drept cu putinţă. Făptuieşte însă totul, numai cu bună- 
voinţă, modestie şi fără prefăcătorie. 

6. Natura universului are de îndeplinit o sarcină 
principală să schimbe lucrurile dintr-un loc în altul, să le 
transforme, să le scoată apoi şi din acest spaţiu şi să le 
ducă într-altul. Aşadar, toate sînt rezultate ale unor 
transformări, aşa încît nu trebuie să ne temem ca de ceva 
nou şi neobişnuit. Prin urmare, totul este obisnuit, mai 
mult chiar şi cele hărăzite fiecăruia sînt deopotrivă 
comune. 

7e Orice natură este împăcată cu sine însăşi cînd 
se afla pe drumul cel bun. Natura raționala merge pe un 
drum bun, dacă nu se însală în reprezentările sale şi nici 
nu-şi dă îngăduinţa pentru acestea care nu sînt limpezi şi 
adevărate; pe de altă parte, cînd îşi călăuzeşte toate 
năzuinţele sale numai spre treburile de interes comun, 
cînd atracţia şi aversiunea sa se mărginesc numai asupra 
celor aflate în puterea noastră şi cînd primeşte cu bucurie 
ceea ce i-a fost ursit de natura comună. Căci natura 
raţională a omului constituie parte din această natură 
comună!t! întocmai cum aceea a unei frunze reprezintă o 
parte din cea a plantei, cu deosebirea doar, că natura unei 
frunze este o parte dintr-una lipsită de sensibilitate şi 
rațiune, care poate fi stînjenită în dezvoltarea sa, pe cînd 
firea omenească provine dintr-o natură inteligentă şi 


181 A se urmări această idee a lui Marcus Aurelius „natura omenească este o parte din 
natura universului". 

dreaptă a cărei evoluţie nu poate fi împiedicată de către 
obstacole. Ca urmare, ea dis tribuie fiecăruia în raport cu 
valoarea sa, unităţi drepte, din timp, substanţă, formă, 
energie, împrejurări. la seama totuşi că nu-i vei găsi egali 
întru totul, unul faţă de altul ci numai dacă vei lua în 
considerare părţile unuia, punîndu-le în comparaţie cu ale 
celuilalt. 

8. Nu-ti mai stă în putere să-ți întregeşti 
cunoştinţele, dar, în schimb, eşti în stare să-ţi înfrîngi 
cutezanţa nesăbuită; poţi, de asemenea, să-ţi stăpîneşti 
plăcerile şi durerile. Ai posibilitatea să-ţi supui pofta 
măruntă de faimă, dar mai ales trebuie să nu te miînii 
împotriva celor lipsiţi de bun simţ şi nici împotriva celor 
nerecunoscători, ba chiar mai mult, să-i iei pe toţi aceştia 
în grija ta. 

9. Să nu te audă nimeni cîrtind la adresa vieţii de 
la Curte!® nici să nu te auzi vreodată spunînd asemenea 
vorbe către tine însuţi. 

10, Căinţa este un fel de învinuire pe care omul şi- 
o aduce pentru că a trecut cu vederea ceva folositor. 
Binele trebuie considerat util, preocupările pentru 
realizarea sa sînt neapărat necesare în vederea desăvirşirii 
omului bun şi virtuos. In acest sens, omul bun şi virtuos nu 
se va căi niciodată pentru că a trecut cu vederea, 
nepăsător, o plăcere, căci, de fapt, plăcerea nu este nici 
folositoare, nici bună. 

11. Ce este oare acest lucru privit în el însuşi, 
potri vit cu alcătuirea sa proprie ? Care este substanţa din 
el; care este partea sa materială, elementul său cauzal ? Ce 
menire urmează să îndeplinească în univers şi cît timp îi 
este dat să dăinuiască ? 

T2; De cîte ori, cu greutate te smulgi din mrejele 
somnului, aminteşte-ți că este potrivit cu alcătuirea ta şi cu 
firea omenească să te dăruieşti activităţilor obşteşti, pe 
cîtă vreme somnolenţa devine comună şi vieţuitoarelor 


182 O idee apropiată este dezvoltată în mod diferit, în cartea a V-a, capitolul al XVI-lea. 

lipsite de rațiune. în acelaşi timp, ceea ce este potrivit cu 
natura fiecărei fiinţe pare mai apropiat, mai legat şi mai 
convenabil pentru structura acesteia. 

13, Necontenit şi pe cît este posibil, faţă de toate 
reprezentările, obişnuieşte-te să le apreciezi în lumina 
principiilor fizicii, eticii şi dialecticii!85. 

14. Dacă te întilneşti cu cineva, încă dinainte 
întreabă-te imediat: „Ce părere are acest om cu privire la 
bine şi la rău ?” Căci, dacă, cu adevărat, are o anumită 
opinie despre plăcere şi durere, despre cauzele care le 
produc pe fiecare, ca şi despre renume, lipsa de glorie, 
despre moarte şi viaţă, nu-mi va mai părea nimic uimitor 
sau ciudat cînd face cutare sau cutare lucru şi totodată îmi 
voi aduce aminte că el este constrins să procedeze în acest 
fel. 

15. Aminteşte-ţi că întocmai cum este nefiresc să 
te miri că smochinul poartă smochine, tot astfel se întîmplă 
şi dacă te miri că universul produce anumite lucruri al 
căror conţinut îi pare convenabil. De asemenea, este 
neplăcut ca medicul sau cîrmaciul de corabie să se 
uimească de faptul că bolnavul său a făcut temperatură 
sau că vînturile i-au fost potrivnice. 

16. Aminteşte-ţi, de asemenea, că a putea să te 
transformi şi să dai urmare îndrumărilor celui care ar vrea 
să te îndrepte este asemănător întrutotul cu a fi inde 
pendent. Căci energia ţi se păstrează în acord cu 
năzuinţele şi cu puterea ta de judecată şi este desăfirşită 
potrivit cu capacitatea ta de gîndire. 

17. Dacă săvârşirea acestei fapte stă în forţa ta, 
de ce o faci? Iar dacă revine altuia, împotriva cui vei cîrti? 
Împotriva atomilor sau a zeilor? Şi într-un caz şi într-altul 
ai face, de fapt, o neghiobie. Nu trebuie să te împotriveşti 


183 Este împărţirea tripartită a filozofiei pe care o acceptă şi stoicismul. În text însă, 
Marcus se referă numai la o parte a eticii şi anume la capitolul „despre patimi”. Cele trei 
domenii ale filozofiei fizica, etica, si logica trebuie să servească interpretarii 
reprezentărilor, adică să contribuie la formarea atitudinii fiecăruia faţă de oameni şi 
lucruri, atitudine care implică primatul actiunii, determinând definirea filozofiei ca ars 
vitae. (Cf. Cicero, De finibus, III, 2,4.) 

nimănui. Căci, dacă se poate. îndreaptă cauza greşelii iar 
dacă aceasta nu e cu putinţă, înlătură însăşi greşala. Şi 
dacă nici aceasta nu e posibil, la ce-ţi foloseşte să te opui? 
Doar nimic nu trebuie făcut la întîmplare. 

18. Moartea nu survine în afara ordinei 
universale. lar dacă, după ce moare omul rămîne aici, tot 
aici se transformă şi se descompune în elementele 
specifice, care în acelaşi timp sînt şi ale universului şi ale 
lui însuşi. Căci şi ele se transformă şi nu cîrtesc, nici nu 
murmură. 

19. Fiecare s-a ivit în lume în vederea unui scop: 
de pildă, calul, viţa de vie. De ce te minunezi ? Chiar şi 
Helios!8 va spune: „M-am născut pentru îndeplinirea unei 
anumite lucrări", la fel şi celelalte zeități. Dar tu, în 
vederea cărui ţel te-ai născut ? Numai pentru desfătare ? 
Numai pentru desfătare ? ! Vezi dacă poţi răbda un astfel 
de gînd. 

20. La fiecare lucru, natura a avut în vedere 
sfîrşitul nu mai puţin decît începutul şi dezvoltarea sa, 
întocmai ca cel care aruncă o minge în sus. Căci ce bine 
simte oare mingea cînd este purtată spre înălţimi sau ce 
rău simte cînd coboară şi se prăbuşeşte la pămînt ? Şi ce 
bine încearcă un strop de spumă dacă rămîne rotunjit ca 
un întreg sau ce rău i se întîmplă dacă se dizolvă. Acelaşi 
raţionament, se poate aplica şi cînd este vorba de o lampă. 

21, Răsuceşte-ţi trupul pe toate părţile, răscoleşte- 
l şi priveşte-l cum arată, de pildă, cum se conturează când 
îmbătrineşte, cînd este bolnav sau se tăvăleşte în desfriu. 
Viaţă vremelnică are, deopotrivă, cel care laudă şi cel 
lăudat, cel care pomeneşte amintirea cuiva şi acela a cărui 
amintire se păstrează. Mai mult încă, chiar într-un colţ 
mărunt al oricărei părţi a pămîntului, nici măcar acolo nu 
se pun toţi de acord, nici fiecare, chiar, nu se înţelege cu 
sine însuşi, şi trebuie avut în vedere că pămîntul constituie 
doar un punct din spaţiu. 


184 Helios, fiul lui Hyperion şi The is (după unele opinii era Euryphaessa) zeul luminii. 

22, Dă cea mai mare atenţie la tot ce ţi se iveşte în 
cale: faptă, părere, înţelesul unei vorbe. Suferi pe drept 
cuvînt acestea, fiindcă preferi să devii mîine un om bun, 
decît să fii încă de astăzi. 

23, Înfăptuiesc ceva ? Acest ceva îl îndeplinesc 
punîndu-l în legătură cu binele oamenilor. Mi se întîmplă 
ceva ? Primesc evenimentul, raportindu-l la zei şi la iz 
vorul tuturor lucrurilor, din care se deapănă toate eveni 
mentele. 

24. Întocmai aşa cum îţi apare în cadă, cînd te 
îmbăiezi, ulei, transpiraţie, apă amestecată cu murdărie 
cle ioasă, toate producîndu-ţi dezgust, la fel se iveşte orice 
parte din viaţă, orice obiect care-ţi stă sub ochi. 

25; Lucilla!55 a văzut murind pe Verus!5, apoi a 
pierit si Lucilla Secunda!“ a privit pe Maximus murind, 
apoi s-a stins şi Secunda. Epitynchanus!8 a văzut murind 
pe Diotinus!%, apoi a dispărut şi Epitynchanus. Antoninus 
a asistat la moartea Faustinei!% a murit după aceea, si 
Antoninus. În acest fel, toate se scurg. Celer!” a fost 
martor la moartea lui Adrian, după aceea s-a stins şi Celer. 
Unde sunt oare acesti bărbaţi ageri, care scrutau viitorul 
sau se mândreau că-l scrutează ? Sau cum au fost, de 
exemplu, şi acei bărbaţi cu minte ascuţită, Charax!%, 
Demetrius  Platonicianul!%, Eudaimon!” sau oricare 
deopotrivă cu ei. Toate sunt vremelnice şi apuse de multă 
vreme. Unii dintre ei nu stirnesc nici o mică aducere 
185 Domitia Lucillia, sotia lui Annius Verus si mama a lui Marcus Aurelius, marta in 
timpul copilariei acestuia. 

186 Annius Verus, tatal lui Marcus Aurelius. 

187 Secunda, sotia filozofului Claudius Maximus, cf. I, 15, 16, 17. 
188 personaj necunoscut. 

189 Libert al lui Hadrian. 


1% Faustina Senior, sotia lui Antoninus Pius. 

191 Caninius Celer, retor si secretar al lui Hadrian (sec. al II-lea e.n.) autor al unor 
tratate de retorica. 

192 Charax, dupa o nota din Suidas, prot si filozof, autor al unei Istorii grecesti. 

193 Demetrius, filozof cinic nu platonician, prieten al lui Seneca, alungat din Roma de 
Vespasianus, a asistat şi la ultimele clipe ale lui Paetus Thrasea. 

194 Secretar al lui Hadrian, apoi căzut în dizgrație. 

aminte, alţii au trecut în legendă, iar alţii, în clipa de faţă, 
chiar din legende sînt şterşi. În concluzie, adu-ţi aminte că 
mărunta ta alcătuire, trebuie să se descompună, sau că 
neînsemnata-ţi suflare se va stinge, ori că vei fi luat de aici 
şi vei fi rinduit într-un loc de pe alte ţărmuri. 

26. Bucuria omului este să facă cele proprii firii 
omeneşti, iar firii omeneşti îi sînt proprii: bunăvoința către 
cei care se trag din aceeaşi tulpină, disprețul pentru 
ispitele instinctelor, cercetarea atentă a unor reprezentări, 
deşi par convingătoare, înţelegerea naturii universului şi a 
tuturor evenimentelor survenite potrivit legilor sale. 

27, Sînt trei feluri de relaţii pe care omul trebuie 
să le aibă în lume: cu învelişul de carne ce-i îmbracă 
sufletul, faţă de cauza de natură divină de unde decurge 
tot ce se întîmplă tuturor, cu cei cu care vieţuieşte 
împreună. 

28. Suferinţa este sau un rău pentru trup şi trupul 
n-are decît să arate deschis aceasta, sau un rău pentru 
suflet; dar sufletul are puterea să-şi menţină seninătatea şi 
liniştea proprie, să nu-şi formeze părerea că suferinţa este 
un rău. Căci orice judecată, impuls, înclinaţie sau 
aversiune au rădăcina în noi înşine şi nici un rău nu urcă 
pînă acolo. 

29. Şterge din minte închipuirile, spunîndu-ţi 
necontenit: stă în puterea mea acum, ca în acest suflet să 
nu fie nici o josnicie, nici o poftă, într-un cuvînt nici o 
pricină de tulburare, şi considerînd ce fel de natură au 
toate, să mă folosesc de fiecare în raport cu valoarea sa. 
Adu-ţi aminte de această însuşire hărăzită ţie de natură. 

30. În Senat ca şi în orice convorbire vorbeşte de 
o potrivă, cu demnitate şi măsură, limpede şi simplu, 
foloseşte un fel de a vorbi sănătos. 

31. Curtea lui Augustus, soția, fiica, urmaşii, 
strămoşii, sora, Agrippa!™, rudele, prietenii apropiati, 


195 M, Vipsanius Agrippa, ministru şi general cunoscut al lui Octavian Augustus. 

amicii lui intimi, Arius!%, Maecena!”, tămăduitorii, preoţii, 
moartea a adus sfîrşitul întregii curţi. Mută-ţi gîndul apoi 
şi la alte morţi şi nu numai la pieirea unui singur om, ci la 
stingerea unei întregi familii, de pildă, aceea a Pompeilor; 
aminteşte-ţi apoi şi acest fel de inscripţii: „Cel din urmă 
din neamul său”. Cugetă apoi, cît de mult s-au zbătut 
înaintaşii tuturor ca să-şi lase un moştenitor. Şi totuşi, 
după toate acestea, cineva a trebuit să fie cel din urmă, 
iată deci, cu asemenea prilej, cum se pricinuieşte stingerea 
neamului întreg. 

32; Viaţa trebuie rînduită, faptă cu faptă şi dacă, 
atit cît este cu putinţă fiecare este potrivită cu menirea ei, 
să-ţi fie de ajuns. Şi nimeni nu poate să te împiedice ca 
fiecare faptă a ta să fie corespunzătoare menirii ei. Dar vei 
zice: „Se poate ivi vreo piedică din afară”. In calea unei 
fapte săvirşite cu respectarea dreptăţii, cu moderație şi 
prudenţă, nicicînd nu se poate ivi vreo piedică. Este posibil 
însă, ca în acelaşi chip, să fie frînată o altă acti vitate. Dar 
dacă rabzi obstacolul cu mulţumire, dacă plin de 
înţelepciune, cu dăruire, îţi călăuzeşti efortul numai spre 
ceea ce este îngăduit, în locul celei zădărnicite de piedica 
ivită, ţi se va oferi prilejul altei activităţi, în deplină 
armonie cu rînduiala despre care este vorba. 


33: Primeşte totul fără îngîmfare şi fii gata să 
pierzi cu simplitate şi uşurinţă. 
34. Ai văzut cumva vreodată o mînă tăiată ori un 


picior, sau capul despărțit de gît, zăcînd aruncate undeva, 
departe de restul corpului ? In acelaşi fel se arată omul, 
care, de cîte ori îi stă în putere, nu este binevoitor faţă de 
ceea ce se petrece, se desprinde de evenimente, ori între 
prinde ceva Împotriva interesului obştesc. Astfel te-ai des 
prins într-o oarecare măsură şi te-ai aruncat departe de 


19 Arjus Didymos, din Alexandria, filozof stoic, prieten şi consilier privat al lui Octavian 
Augustus, supranumit şi „filozoful” lui Augustus. Este autorul unui tratat doxografic, din 
care s-au păstrat importante fragmente pînă în zilele noastre. 

Consilier privat şi prieten intim al lui Augustus, animatorul şi susținătorul cenaclului 
literar de la curtea imperială. 

unitatea armonioasă a lumii alcătuită potrivit naturii. Căci 
şi tu crescuseşi ca o parte a unei asemenea unităţi şi acum 
te-ai îndepărtat desprinzîndu-te din întreg. Dar chiar în tr- 
un astfel de caz, ai la îndemînă o altă înlesnire, fiindcă stă 
în puterea ta să refaci unitatea, să te reîntorci în întregul 
din care te-ai smuls. O astfel de înlesnire n-a dăruit 
divinitatea nici unei alte părţi, ca odată despărțită şi tăiată 
să revină iarăşi în unitatea-anterioară. Ai deci în vedere 
atenţia şi prețuirea binevoitoare a divinității faţă de om, 
din moment ce-i dă prilejul ca numai de el însuşi să 
depindă, să nu se despartă de ceea ce este universal, sau, 
dacă totuşi s-a despărţit, să fie în stare să revină, să 
crească din nou împreună cu ansamblul, recăpătindu-şi 
calitatea de parte a întregului. 

35, După cum fiecare dintre ființele raționale a 
primit de la natura universului, aproape toate însuşirile pe 
care le are însăşi natura rațională a lumii, tot astfel a 
primit şi această aptitudine. Adică, în acelaşi chip în care 
natura universului transformă orice obstacol întîlnit în cale 
şi înglobează în propriul său destin tot ce i se împotriveşte, 
făcîndu-l parte din ea însăşi, orice fiinţă raţională, de ase 
menea, are puterea să transforme piedica ivită în drum, 
într-un material propriu, să o folosească potrivit cu nă 
zuinţele sale. 

36. Să nu te zbuciumi, încercând să-ţi reprezinți în 
ansamblu, întreaga-ţi viaţă. Nu te chinui să măsori cu 
gîndul, fie ca aspect, fie ca număr, toate încercările care 
presupui că ţi se pot întîmpla; ci, cu privire la fiecare din 
cele prezentate, întreabă-te cu cît mai multă obiec tivitate: 
„Oare ce este greu de îndurat în această încercare ?" Cu 
siguranţă, vei roşi de ruşine că ţi-ai îngăduit să ai o 
asemenea părere. Spune-ţi apoi, în continuare, că nici 
viitorul şi nici trecutul nu le copleşesc, ci totdeauna numai 
prezentul; şi că însăşi povara prezentului îşi mai 
micşorează greutatea, dacă îl vei reduce doar la dimen 

siunile proprii şi dacă-ţi vei mustra raţiunea că nu este în 
stare să reziste unui asemenea eveniment. 

37. Pantheia!% şi Pergamos!%* sînt îngropaţi 
cumva în apropiere de mormîntul lui Verus ? Sau, cumva. 
Chabrias?% şi Diotinus?! îşi au mormîntul lîngă Hadrian? 
Întrebarea pare caraghioasă. Dar, chiar daca ar fi fost 
îngropaţi lîngă mormîntul acestora, ai mai fi putut ei să-şi 
dea seama de aceasta ? Ori, dacă şi-ar fi dat seama, ar mai 
fi putut simţi vreo bucurie ? Ori, chiar dacă s-ar fi bucurat, 
ar fi scăpat cumva de moarte ? Nu le fusese oare rînduit şi 
lor, ca tuturor, de către economia destinului, mai întîi să 
îmbătrinească şi, după scurgerea vremii, să moară ? În 
consecinţă, ce-ar fi urmat să facă mai tirziu Hadrian ori 
Verus, de vreme ce ei totuşi au murit ? Se vădeşte, doar, 
că totul este duhoare, ţărină îmbibată cu sînge, virită în 
piele ca într-un sac. 

38. Dacă poţi să desluşeşti lucrurile cu un ochi 
ager şi pătrunzător, cum se spune??, priveşte, desluşeşte- 
le şi judecă apoi ca un filosof. 

39. Eu nu sesizez în structura unei ființe raționale 
nici o virtute potrivnică spiritului de dreptate; disting însă 
o virtute ce se îÎmpotriveşte plăcerii: cumpătarea, 
stăpînirea de sine. 

40. Dacă îndepărtezi din minte părerea care te 
împinge să socoti că ceva te mîhneşte, vei fi tu însuţi 
neabătut şi în cea mai deplină siguranţă. Ce înseamnă „tu 
însuţi” ? Rațiunea ! Dar, eu nu sînt tot rațiune ? Fie, dar tu 
nu laşi raţiunea să se dezvolte nestingherită. Căci raţiunea 
însăşi nu trebuie să-şi pricinuiască tristeţe. Iar dacă o altă 
parte din tine suferă un rău, o asemenea părere să o ţină 
numai pentru sine. 


198 Metresa lui Lucius Verus, eroină a unor portrete ale lui Lucian din Samosata. 


199 Unul din liberţii cei mai îndragiti de catre Verus. 

290 Personaj neidentificat. 

201 vezi mai sus (25). 

202 Text confuz. Se presupune a fi o referire la Heraclit din Efes, fragm. 41. Diels. 

41. O piedică ivită în funcționarea organelor de 
simțuri, ori în calea mişcării este un rău pentru natura 
unui animal. Un obstacol pus în fața exercitării 
instinctelor, este, de asemenea, un rău pentru un animal. 
Deopotrivă, tot ce stinghereşte creşterea plantelor este un 
rău pentru specificul şi dezvoltarea vegetației. In acelaşi 
chip, o piedică ivită în calea gîndirii este un rău pentru 
natura fiinţei care gîndeşte. Acum, aplică astfel de puncte 
de vedere, propriei tale fiinţe. Cumva te izbeşte o 
suferinţă, ori o plăcere. Lasă simţurile să le înregistreze şi 
să le răspundă. Stă ceva de-a curmezişul dorințelor tale ? 
Dacă doreşti necondiţionat şi fără cumpătare, e un rău 
pentru tine ca fiinţă raţională. Dacă, însă, o înţelegi în mod 
obişnuit, potrivit cursului firesc al lucrurilor, n-o vei simţi 
nici ca o vătămare, nici ca un obstacol. Căci, la drept 
vorbind, nimic altceva decît inteligenţa raţională nu poate 
constitui o piedică pentru cele proprii inteligenţei. Nu au 
atingere prin nici un raport cu inteligenţa, nici focul, nici 
oţelul săbiilor, nici tiranii, nici calomnia, într-un cuvînt, „de 
vreme ce a devenit o sferă, rămîne totdeauna o sferă” 2%. 


42. Nu este cu putinţă să mă mîhnesc, din moment 
ce, cu voia mea, nici pe altul n-am mîhnit vreodată. 
43. Fiecare om are o anumită înclinaţie, un anumit 


motiv de bună dispoziţie. Eu mă simt voios ori de cîte ori 
îmi păstrez sănătoasă raţiunea conducătoare şi cu astfel de 
predispoziţie încît să nu respingă nici un om şi nici vreuna 
din întîmplările care survin oamenilor, ci să privească şi să 
primească totul cu voie bună, folosind fiecare împrejurare 
potrivit cu valoarea ei. 

44. Vezi ca momentul de faţă să-ţi asigure un 
folos. Cei ce urmăresc faima în faţa posterităţii, nu au în 
vedere că şi oamenii vremurilor viitoare au aceeaşi 
alcătuire şi calitate ca şi cei de azi, pe care acum îi 
consideră stinghe ritori şi că şi aceia sînt muritori. La urma 


203 Aluzie la un vers din Euripide. Se va regasi şi în cartea a XI-a, 12 şi a XII-a, 3. 

urmei ce poate să însemne pentru tine vilva acestora în 
jurul tău, ori părerea pe care ar avea-o despre tine. 

45. Prinde-mă si aruncă-mă oriunde ti-e voia. Si 
acolo voi păstra partea divină din mine senină, liniştită, 
adică împăcată cu sine, atita vreme cît simte şi lucrează 
cele ce se cuvin alcătuirii sale proprii. Este oare 
îndestulătoare vreo cauză ca sufletul meu să devină 
nenorocit, inferior lui însuşi, meschin, să se umilească, să 
implore ori să se zbuciume abătut şi îngrozit ? Ce vei putea 
găsi, oare, ea să merite toate acestea ? 

46. Nici unui om nu poate să i se întîmple ceva 
care să nu fie în deplină concordanţă cu natura 
omenească; de asemenea, nici unui bou nu i se întîmplă 
nimic în afara celor care convin naturii sale, în acelaşi 
chip, nici viței de vie ceea ce nu-i este potrivit, nici pietrei 
ceea ce nu-i este specific. Prin urmare, dacă fiecăruia i se 
întîmplă lucruri fireşti şi potrivite cu natura, de ce ai 
murmura nemulţumit ? Căci natura universală n-a hărăzit 
pentru tine nimic ce nu poate fi îndurat. 

47. Dacă te întristezi din cauza unui lucru din 
afara voinţei tale, de fapt nu aceasta te miîihneşte ci 
părerea ta proprie asupra lui. Stă în puterea ta, chiar din 
acest mo ment, să ştergi cu desăvirşire o astfel de părere. 
Iar dacă te întristează ceva din cele legate de dispoziţia ta 
inte rioară, cine te opreşte sa modifici gîndul care te-a 
călăuzit spre aceasta ? De asemenea, dacă te mîhneşte 
faptul că nu ai săvirşit un lucru care ţi s-a părut raţional, 
de ce nu preferi să-t îndeplineşti decît să te mîhneşti ? Dar 
— vei spune — mi-a stat împotrivă ceva mai puternic decit 
mine. În consecinţă, nu mai fi mîhnit, căci pricina pentru 
care nu l-ai făcut nu vine de la tine. Dar, viaţa nu are preţ, 
dacă nu realizez un astfel de lucru. Atunci, ieşi din viaţă, 
fără amărăciune, cu aceeaşi voie bună cu care moare cel 
ce-a făcut acel lucru şi totodată, iartă cu plăcere şi bună- 
voinţă pe cei ce ţi-au stat împotrivă. 

48. Adu-ţi aminte că raţiunea conducătoare devine 
de neînfrînt cînd se îndreaptă către sine, se mulţumeşte cu 
ea însăşi şi nu face nimic în dezacord cu sine, chiar dacă 
pare că se abtine în mod irațional. Care este, deci, puterea 
ei, ori de cîte ori omul elaborează o judecată bine chibzuită 
şi acţionează deliberat şi cu prudenţă ! Din această cauză 
gindirea  descătuşată de patimi devine o adevărată 
fortăreață şi omul nu are în el însuşi un loc mai întărit şi 
mai sigur, în care dacă se refugiază, pentru restul zilelor 
sale rămîne de neînfrînt. Cel care n-a văzut acest refugiu 
este cu adevărat un neştiutor, iar cel care l-a văzut, dar nu 
s-a retras încă în el, este cu adevărat un nefericit. 

49. Nu-ţi spune niciodată mai multe, decît cele ce- 
ţi sînt anunţate de către primele tale reprezentări. De 
pildă, eşti informat că un oarecare te vorbeşte de rău. 
Aceasta ţi se anunţă. N-ai fost avertizat că ai fost şi 
vătămat. Văd că-mi este copilul bolnav. Văd. Nu văd însă 
că ar fi în primejdie. Aşadar, mărgineşte-te la primele 
reprezentări, nu adăuga nimic dinlăuntrul tău şi astfel 
nimic nu ţi se va întîmplă. Sau, mai degrabă, adaugă faptul 
că eşti un om care înţelege tot ce se petrec în univers. 

50. Castravetele este amar ? Aruncă-l ! În drum 
sînt mărăcini ? Ocoleşte-i ! Este de ajuns. Nu mai adăuga 
în trebarea: „De ce s-au făcut acestea în lume ?” Fiindcă 
vei fi luat in rîs de către cei care studiază natura, după 
cum ai fi luat în ris de către un cismar, sau de către un 
timplar, dacă le-ai aduce mustrări că vezi în atelierul lor, 
talaş, surcele, crimpeie rămase de la cele alcătuite de ei. Şi 
totuşi aceştia au locuri unde să le arunce. Natura 
universului, însă nu are nimic în afară de sine: dar ceea ce 
poate fi minunat în meşteşugul naturii este faptul că, 
delimitîindu-se pe ea însăşi, transformă pentru sine, tot ce 
are în ea, care părea distrus, învechit şi nefolositor şi că 
din acestea creează altele noi; astfel, ea nu se foloseşte de 
nici o substanţă din afară şi nici nu are nevoie de vreun loc 
în care să arunce ceea ce este mai vechi, mucegăit sau 

putred. Aşadar, se mulţumeşte doar cu spaţiul propriu, cu 
natura şi cu propria ei iscusinţă. 

51. a. Nu fii delăsător în treburile tale, nu fii 
certăreţ şi încurcat în discuţii, nu rătăci cu închipuirile 
tale, nu te închide în tine, totodată însă nu te repezi prea 
febril, nici nu te lăsa prea mult prins de activităţile tale în 
cursul vieţii. 

51. b. Te omoară, îţi sfişie carnea în bucăţi, te 
urmăresc cu defăimări şi blesteme! Ce însemnătate pot să 
aibă acestea pentru posibilitatea pe care o are gindirea de 
a se păstra curată, raţională, cumpătată, dreaptă. De 
exemplu, dacă cineva, care stă lîngă un izvor limpede şi 
dulce, îl blestemă, acest izvor nu încetează să-şi arunce 
jerba-i de apă cristalină şi chiar dacă ar arunca în apa lui 
nămol şi murdărie, izvorul le împrăştie în grabă, le spală şi 
nu-şi tulbură nicidecum limpezimea. Aşadar, tu cum vei 
avea oare în tine un izvor care să nu sece niciodată ? 
Numai dacă vei veghea asupra libertăţii tale sufleteşti şi 
vei fi în acelaşi timp, binevoitor simplu şi demn. 

52; Cel care nu ştie ce este universul, nu ştie 
nici în ce loc se află el însuşi. Iar cine nu ştie pentru ce-a 
fost născut, nu ştie nici cine este el însuşi, nici ce este 
universul. Iar cel care trece cu vederea una din acestea nu 
poate spune nici pentru ce s-a născut. Deci, cum ți se pare 
omul căruia Îi place să respingă laudele celor care aplaudă 
şi nu ştiu nici în ce loc se găsesc, nici cine sînt ei înşişi ? 

53. Vrei să fii lăudat de către un om care se 
blestemă de trei ori pe ceas ? Vrei să placi unui om care pe 
el însuşi nu se aprobă ? Şi oare se place pe sine, acela care 
se căieşte aproape pentru tot ceea ce face ? 

54. Nu respira numai din aerul aflat de jur 
împrejur, ci  soarbe din inteligența universală 
înconjurătoare. Căci această putere a gîndirii nu este 
răspîndită şi nu pătrunde, într-o măsură mai mică, în acela 
care poate s-o soarbă, decît în cel ce-l respiră. 

55. Luat în general, viciul nu dăunează 
universului. Luat în parte, ca viciu al unuia singur, nu 
vatămă pe celălalt, ci reprezintă o primejdie adevărată 
numai pentru acela, căruia i s-a dat putinţa să se depărteze 
de viciu îndată ce ar dori. 

56. Voința semenului meu este pentru mine tot 
aşa de indiferentă ca şi aspiraţia sau corpul acestuia. Căci, 
dacă sîntem născuţi unul pentru celălalt într-o mare 
măsură, raţiunile noastre conducătoare au, fiecare, 
domeniul şi autoritatea sa proprie; fiindcă altfel viciul 
semenului meu ar putea constitui pentru mine un rău, dar 
divinitatea n-a hotărît ca propria mea nefericire să fie 
provocată de un altul. 

57. Soarele parcă se revarsă de sus şi deşi se 
răspîndeşte pretutindeni, nu se risipeşte pînă la sleire. 
Căci, de fapt, această îrnprăştiere este o tensiune. De 
aceea şi razele sale au fost numite extensiuni?%, de la 
verbul grec care înseamnă a se extinde. Şi cum s-ar putea 
explica ce este o rază ? Dacă cineva ar privi lumina venită 
de la soare, care pătrunde într-o cameră întunecoasă, 
printr-o crăpătură îngustă, ar vedea că ea se propagă în 
linie dreaptă, că parcă se sprijină pe corpul solid ce-i 
întrerupe drumul, despărţind-o de aerul de dincolo, dar 
rămîne acolo, nici nu alunecă, nici nu cade. Aşadar, în 
acelaşi fel, se impune să fie şi răspîndirea şi difuzarea 
gîndirii, ea nu este o scurgere şi o sleire, ci o tensiune; 
prin urmare, nu trebuie să se nască o ciocnire violentă, 
năpraznică între ea şi piedicile ivite în cale, nici să nu se 
prăbuşească, ci să se statornicească şi să lumineze pe cel 
care o primeşte. Cine nu se lasă călăuzit de gîndire, se va 
lipsi de lumină 75. 


204 în lumina cercetărilor moderne, etimologia este inexactă. 

205 Metafora soarelui este foarte importantă la Platon şi în teoriile neoplatonice ale 
iluminării. Marcus Aurelius dezvoltă aici ideea că omul trebuie să pătrundă cu gîndirea 
sa obiectele şi la rîndu-i să se lase pătruns de inteligenţa universală pe oare s-o reflecte 
şi s-o transmită. 

58. Cel care se teme de moarte este 
inspăimîntat sau de pierderea în întregime a senzaţiilor, 
sau de ivirea altora. Dar, dacă nu vor mai fi senzaţii, nici el 
nu va mai simţi vreun rău. lar dacă va primi senzaţii 
diferite întrucîtva, va deveni el însuşi o altă fiinţă şi deci nu 
va înceta să vieţuiască. 


59. Oamenii sunt nascuti unul pentru altul. În 
concluzie, ori fă-le educaţia, ori rabdă-i. 
60. Săgeata se mişcă altfel decît gindirea, dar 


cînd îşi fixează atenţia şi se consacră unei cercetări, nu 
mai puţin decît săgeata, se mişcă cu repeziciune şi în linie 
dreaptă, direct, spre scopul propus. 

61. Inaintează cu agerime pînă la raţiunea 
conducă toare a fiecăruia şi îngăduie sa pătrundă în fiinţa 
ta, pînă la călăuza ta raţională. 


CARIEA a IX-a 


1. Cel care face o nedreptate este lipsit de 
pietate. Fiindcă, prin însuşirile date lor de natura 
universului, ființele raţionale sint născute unele în folosul 
altora, astfel încît să se ajute reciproc, în raport cu 
valoarea fiecăreia si să nu se vatăme în nici un fel. Este 
deci limpede, că cel care calcă voinţa naturii universale, 
este lipsit de pietate faţă de cea mai veche dintre divinităţi. 
Şi cel care minte arată lipsă de respect faţă de aceeaşi 
divinitate. Căci natura universului este natura tuturor 
celor care există. lar cele care sînt, se află în strinsă 
legătură cu cele care urmează să se ivească. Mai departe, 
această divinitate numeşte adevăr şi ea constituie cauza 
primă a tuturor adevărurilor. Cine minte cu voia lui, în 
măsura în care înşeală, în aceeaşi măsură săvirşeşte o 
nedreptate. Cel care minte fără voia lui, în măsura în care 
se face po trivnic naturii universului şi tulbură ordinea 
universală, devine un luptător împotriva acesteia. Şi, cu 

natura universului se luptă acela care este împins spre cele 
potrivnice adevărului, chiar împotriva voinţei lui; căci, din 
partea naturii universului, el a primit toate însuşirile, de 
care însă, neţinind seamă la vreme, acum nu mai este în 
stare să facă deosebire între minciună şi adevăr. Şi cel 
care urmăreşte plăcerile ca pe nişte bunuri şi fuge de 
dureri ca de nişte rele, se arată, de asemenea, lipsit de 
pietate. 

Caci, în mod necesar, cel ce face parte din acest soi de 
oameni, nemulţumit, cîrteşte deseori împotriva naturii 
comune, zicînd că nu împarte cu o cumpănă dreaptă, în 
raport cu vrednicia, cele hărăzite bunilor şi răilor, de 
vreme ce, foarte des, cei răi se bucură de plăceri şi do- 
bîndesc toate lucrurile producătoare de plăcere, iar cei 
buni sînt din toate părţile izbiţi de suferinţe sau de în 
tâmplări care provoacă suferinţă. Mai departe şi cel în- 
spăimîntat de suferinţe, în unele prilejuri se va înspăimînta 
chiar şi de cele ce se vor petrece în univers. în acel 
moment, chiar şi un astfel de om vădeşte lipsă de pietate. 
De asemenea, în măsura în care nu se va opri de la să- 
vîrşirea unor nedreptăţi, făptuieşte o impietate şi cel care 
urmăreşte cu ardoare plăcerile. Aşadar, este o datorie faţă 
de toate cele pentru care natura arată un interes egal (căci 
dacă n-ar fi fost preocupată în aceeaşi măsură de foate, nu 
le-ar fi creat) ca cine vrea să urmeze şi să se adapteze 
naturii în chip desăvirşit, să aibă aceeaşi părere asupra 
tuturor evenimentelor şi să le acorde un interes şi o 
preocupare egală. în concluzie, cel care, însuşi, nu arată 
deplină indiferenţă faţă de suferinţă şi plăcere, faţă de 
moarte şi viaţă, faţă de faimă şi lipsa de faimă, întîmplări 
folosite de natură într-o măsură egală, e limpede că este 
tot atît de lipsit de pietate. Iar eu spun că natura le acordă 
acelaşi interes, în loc să spun că se produc în mod egal şi 
statornic, în virtutea unui impuls primar al Providenţei, 
potrivit înlănţuirii tuturor evenimentelor precum şi a 
acelor împrejurări adăugate fenomenelor originale. Ele se 

mişcă potrivit acestui plan, dintr-un străvechi început, 
către orînduirea de ansamblu a universului, cuprinzînd în 
sine unele raţiuni ale celor ce se vor ivi, determinînd cît 
mai riguros cu putinţa puterile germinatoare ale reali 
tăţilor primare, ale transformărilor şi ale urmărilor aces 
tora, aşa cum vor fi. 

2. Este firesc ca omul cu adevărat generos să plece 
dintre oameni, fără să fi simţit gustul minciunii, al oricărui 
fel de făţărnicie, fără să fi cunoscut desfătarea desfriului 
sau fumul amăgitor al mîndriei, a-ti da suflarea cea din 
urmă, sătul pînă la dezgust de toate cele pomenite, în 
seamnă o a doua plutire pe apele destinului?0%. Sau 
dinainte ai ţinut să te statorniceşti lingă viciu şi experienţa 
ta de viaţă nu te convinge să fugi de molimă. Căci 
distragerea puterii de gindire este o molimă cu mult mai 
grea decît orice schimbare sau infectare a învelişului de 
aer răs-pindit împrejur. Fiindcă aceasta este o molimă a 
animalelor ca animale, iar cealaltă este o molimă a 
oamenilor, ca exemplare ale umanităţii. 

3. Nu dispreţui moartea, ci primeşte-o cu mulţumire, 
întrucît şi ea este unul din evenimentele dorite de natură. 
Căci, după cum, a fi adolescent, a îmbătrîni, a creşte, a fi în 
plină vigoare, a-ţi da dinţii, tuleiele din barbă, a ză misli, a 
fi însărcinată, a naşte, a avea păr cărunt şi toate celelalte 
asemenea lor. sînt nişte activităţi ale naturii, pe care le 
aduc etapele diferite ale vieţii tale, la fel şi moartea, 
risipirea fiinţei tale, reprezintă un act firesc. De aceea, de 
vreme ce raţionează, o trăsătură proprie omului este să se 
comporte faţă de moarte, fără o aversiune violentă şi fără 
să o dispreţuiască, ci, dimpotrivă să o aştepte ca pe un fapt 
natural. Şi, după cum aştepţi ca fătul să iasă din pîntecele 
femeii tale, tot astfel fii gata să întîmpini ceasul cînd 
sufletul tău va fi smuls din învelişul său de carne. Şi dacă 
mai vrei o povaţă obişnuită, ce-ţi va merge la inimă şi te va 


206 Metaforă curentă la unii filozofi antici pentru a reda o stare proastă, o împrejurare 
nefericită, cf. Platon, Phaedon 99 c; Aristotel, Etica pentru Nicomah II, 9, 1109 a 34, etc. 


112 


Ad se ipsum 


face, în cel mai înalt grad, să te aco modezi cu ideea 
morţii, înseamnă să întreprinzi o cercetare amănunţită a 
lucrurilor de care urmează să fii despărţit, precum şi a 
feluritelor obiceiuri ale acelora de către care sufletul tău 
nu va mai fi multă vreme neliniştit. Fără îndoială, că va 
trebui să fii cît mai puţin pornit împotriva lor, mai mult, ai 
obligaţia să le porţi de grijă şi să-i suporţi cu amabilitate 
îngăduitoare, aducîndu-ţi aminte, în acelaşi timp, că nu vei 
fi despărţit de oameni eu aceleaşi prin cipii cu tine. Căci 
acesta ar fi singurul motiv, ce ar putea să se împotrivească 
şi să te determine să rămii în viaţă, daca totuşi ar fi 
vreunul: dacă ţi-ar fi fost hărăzit să vieţuieşti împreună cu 
oameni care şi-au însuşit aceleaşi principii ca şi tine. Acum 
însă, vezi cît este de mare obo seala iscată de dezbinarea 
intre cei care trăiesc împreună, încît ajungi ca să zici: "De- 
ai veni mai degrabă, o moarte, ca nu cumva să mă uit pe 
mine însumi !" 

4. Cine greşeşte, greşeşte împotriva lui însuşi, acela 
care face o nedreptate se nedreptăţeşte pe sine, deoarece 
devine rău. 

5. Adeseori săvirşeşte o nedreptate şi cel care nu 
îndeplineşte un anumit lucru, nu numai cel care face ceva. 

6. Este de ajuns să ai în clipa de faţă o părere sigură, 
întemeiată pe înţelegere, să desfăşori activitatea prezentă 
în interesul tuturor, să ai în prezent dispoziţia de a primi 
cu mulţumire orice eveniment provocat de o cauză din 
afară. 

7.Alungă  închipuirea,  stapineşte-ţi impulsurile, 
înăbuşă dorințele, păstrează-ţi raţiunea conducătoare 
stăpînă pe ea însăşi. 

8. Unul este sufletul hărăzit fiinţelor iraționale şi altul 
sufletul inteligent destinat fiinţelor raţionale, după cum 
unul este pămîntul pentru toate cele pămînteşti, una 
lumina pe care o vedem şi unul aerul pe care-l respirăm, 
pentru tot ce este însufleţit şi cu vedere. 


113 


Ad se ipsum 


9. Toate cu o parte comună între ele se străduiesc sa 
se apropie de cele cu origine asemănătoare. Ceea ce este 
pămiîntesc se apleacă spre pămînt, tot ce reprezintă lichid 
se prelinge într-o scurgere comună; acelaşi lucru se 
petrece şi cu ceea ce aparţine aerianului, astfel încît este 
nevoie de forţă ca să le împiedice să se apropie. Focul urcă 
spre înalt, din cauza focului elementar. Şi tot ce constituie 
foc aici pe pămînt este atît de dornic să ardă împreună cu 
focul elementar, încît orice material puţin mai uscat se 
aprinde cu uşurinţă, fiindcă are în el mai puţine ele mente 
care ar putea împiedica aprinderea. Ca urmare şi ceea ce 
reprezintă o parte dintr-o natură inteligentă co mună, 
năzuieşte să se apropie ele cele ce sînt de aceeaşi origine, 
cu aceeaşi rîvnă sau chiar cu mai multă. Căci cu cît ceva se 
simte superior faţă de celelalte lucruri, cu atît este mai 
pregătit să se unească şi să se contopească cu cel de 
origine comună. Fără îndoială că şi printre vieţuitoarele 
fără rațiune, degrabă s-au închegat, roiuri de albine, turme 
de oi, cirezi de vite, cîrduri de păsări, creşterea puilor şi 
diferite chipuri de iubiri. Pentru că aveau suflete în ele şi 
le îndemna rivna să vieţuiască împreună într-un grad mai 
înalt, aşa cum nu se întîmplă între plante, nici între arbori, 
nici între stînci. Între fi inţele raţionale astfel s-au alcătuit 
comunităţi politice, prietenii, legături de apropiere, 
înţelegeri, iar în timp de război, tratatele şi armistiţiile. De 
asemenea, printre fiinţele raţionale superioare există o 
unitate, deşi într-un anumit fel sînt separate, aşa cum este, 
de pildă, între astre. In acelaşi fel şi năzuinţa aceasta către 
superior poate stîrni atracţia între ele, chiar, dacă sînt 
despărțite. Priveşte ce se petrece, însă, în acest moment. 
Căci, acum, numai fiinţele inteligente au uitat înţelegerea 
mutuală şi atracţia reciprocă una faţă de cealaltă, precum 
şi puterea de a se scurge împreună spre acelaşi liman, care 
nu se mai vede. Dar, deşi ele fug una de cealaltă, rămîn 
totuşi în alcă tuirea de ansamblu, deoarece îi stăpîneşte 
forţa naturii. Tu însuţi vei vedea ceea ce spun, dacă vei 

observa cu atenţie. Căci cu mai multă uşurinţă vei găsi un 
lucru pămîntesc lipsit de legătura cu alt lucru pămîntesc, 
decît un om despărţit definitiv de alt om. 

10. Şi omul şi divinitatea şi universul poartă 
fiecare rodul său. Fiecare îl poartă în anotimpurile 
potrivite. lar, dacă, obişnuinţa foloseşte în mod firesc 
termenul cu privire la viţa de vie şi la plantele de acelaşi 
fel, aceasta nu înseamnă nimic. Rațiunea îşi poartă rodul 
său şi în interesul social, şi pentru sine însăşi. Şi din ea se 
nasc celelalte roade, de acelaşi fel cu raţiunea. 

11. Dacă se poate, îndrumează-l; dacă nu se poate, 
aminteşte-ţi că bunăvoința ţi-a fost dată tocmai pentru 
acest scop; căci zeii înşişi sînt binevoitori cu oamenii de 
felul acesta. În unele cazuri, chiar îi ajută pentru păstrarea 
sănătăţii, pentru dobîndirea bogăției, a gloriei. Astfel, deci, 
sînt zeii: buni şi îndatoritori; stă în puterea ta să fii la fel, 
dacă nu stă în puterea ta, spune, atunci, cine te împiedică. 

12. Străduieşte-te, dar nu ca un rob trudnic, nici ca 
unul care urmăreşte să fie compătimit sau admirat, ci 
dimpotrivă doreşte-ţi numai un singur lucru: şi cînd te 
mişti şi desfăşori o activitate şi cînd întrerupi, pentru 
odihnă, orice întreprinzi fă aşa cum socoteşte că trebuie să 
acţioneze raţiunea unei fiinţe politice. 

13. Astăzi am scăpat din toate cele ce-mi creeau 
dificultăţi. Ba, mai mult chiar, am înlăturat tot ce-mi 
provoca greutăţi, căci tot ce era stînjenitor nu era în afara 
mea ci în propriul meu fel de a gîndi, adică înlăuntrul meu. 

14. Toate lucrurile sînt obişnuite, fiind cunoscute 
prin experienţă, sînt pieritoare ca timp şi grosolane în ceea 
ce priveşte materialul. Aşadar, toate, acum, au rămas la fel 
ca pe vremea acelora pe care i-am îngropat de mult. 

15. Lucrurile stau înaintea uşilor fiinţei raţionale, 
aşa cum sînt în ele înşile, fără să cunoască nimic despre 
ele, iară să se dezvăluie în vreun fel 2%. Prin urmare, cine 


207 Lucrurile, evenimentele, fenomenele nu au contact direct cu sufletul, ci rămîn în 
afara acestuia. Aceeaşi idee a fost dezvoltata si in cartile a IV-a, 3, 10, a V-a, 19, a VI-a, 
8, 52. 

ne dezvăluie ceva cu privire la ele ? Nimeni altcineva decît 
raţiunea conducătoare. 

16. Pentru o fiinţă socială şi politică, răul şi binele 
nu constau în senzațiile încercate ci în forţa ei de acţiune?% 
după cum nici virtutea sau viciul unei astfel de fiinţe nu 
constau în ceea ce simte ci în tăria cu care acţionează. 

17. Piatra aruncată în sus nu simte nici un rău cînd 
cade din nou spre pămînt, după cum nici un bine cînd este 
înălţată atît de sus. 

18. Pătrunde pînă la rațiunea conducătoare a 
oamenilor şi vei vedea ce fel de judecători te înspăimîntă şi 
mai ales ce fel de judecători sînt asupra lor înşişi. 

19. Totul se află într-o continuă transformare şi 
consumare permanentă, tu însuţi eşti în continuă 
schimbare, într-un anumit fel, mergi spre distrugere şi 
întregul uni vers este dus în acest flux împreună cu tine. 


20. Greşeala altuia trebuie părăsită acolo unde a 
fost săvîrşită. 
21. Sfirşitul unei activităţi, încetarea năzuințelor 


sau a părerilor, deci un anumit fel de moarte, nu au nimic 
rău în ele. Acum, îndreaptă-ţi atenţia asupra diferitelor 
vîrste ale vieţii: de exemplu, asupra copilăriei, adolescen 
tei, tinereţii, sau bătrineţii. Căci şi această trecere dintr-o 
etapă în alta constituie un fel de moarte. Ori, este ceva în 
fricoşător într-o astfel de trecere ? Mergi mai departe şi 
fixează atenţia asupra zilelor petrecute după sfatul 
bunicului, a celor trăite sub povăţuirea mamei, aminteşte-ţi 
apoi perioada în care ai vieţuit sub îndrumarea tatălui şi 
după ce-ţi vei revărsa atenţia asupra multor altoi-variaţii, 
transformări, încetări a unor stări, întreabă-te: „Sînt oare 
acestea, ceva înspăimîntător ?" Vei înţelege astfel că nici 
încetarea sau transformarea întregii vieţi nu au în sine 
nimic vătămător, nimic înfricoşător. 


208 Activitatea nu este privită şi înțeleasă ca rezultat material, ci ca inițiativă morală 
care determină pe om să înfăptuiască numai hotărîrile bune (cf. şi cărțile a II-a, 4, a XI-a, 
7, 21 şi a XII-a, 17). 


116 


Ad se ipsum 

22. Grăbeşte apoi paşii ghidului şi cercetează 
propria ta rațiune conducătoare, pe aceea a universului şi 
pe cea a unui om oarecare. Pe a ta ca să dobândeşti şi să-ţi 
mentii o judecată dreaptă, cinstită. Pe aceea a universului 
pentru ca să-ţi dai seama din ce întreg eşti o parte. Pe 
aceea a unui om oarecare ca să înţelegi dacă faptele lui au 
ca temei neştiinţa sau ştiinţa şi totodată pentru ca să ai în 
vedere că ai aceeaşi origină cu el. 

23. După cum tu însuţi eşti o parte care întregeşte 
un sistem politic şi social, tot astfel fiecare acţiune a ta 
trebuie să tindă să fie un element ce întregeşte viaţa 
politică şi socială. Aşadar, dacă vreuna din acţiunile tale nu 
vor avea raport, fie imediat fie îndepărtat, cu acest scop al 
interesului comun, va fi o acţiune care va pricinui zbu 
ciumul întregii tale vieţi, provocîndu-i o adevărată spăr 
tură şi, de asemenea. îţi va răpi posibilitatea, ţie şi vieţii 
tale, de a fi unitară; ea va deveni o înfruntare şi o abatere, 
întocmai cum, în adunarea poporului, cel care acţio nează 
după capul lui, devine un element potrivnic armo niei 
sociale. 

24. Pretutindeni nunii copilăreşti, jocuri?% de copii, 
sărmane respiraţii care înalţă cadavre?!*: pentru ca evoca 
rea casei morţilor să izbească cu şi mai multă limpezime 
211 

25; Întoarce-te acum şi cercetează forţa activă şi 
crea toare a elementului cauzal, şi după ce ai mărginit efec 
tele .sale în cadrul elementului material, observă-l în con 
tinuare cu atenţie; mărgineşte apoi timpul, ca durată, cît îi 
este dat, de la natură acestuia, ca să reziste în forma sa 
caracteristică.2!? 


209 Simbolizează pasiunile omeneşti, în acest sens cf. şi cartea a V-a, 33. 

210 Citat din Epictet, fragm. XXVI Schenke, cuprins deja în Diatribe, IV, 41. 

211 Gataker presupune a fi o evocare a infernului,; în aceste rînduri. Schiiltze opinează 
ea poate fi şi o referire la Odiseea, XI. Umbrele evocate ale morţilor întruchipează 
deşertăciunea pasiunilor omeneşti. 

212 Forma caracteristică, la vechii stoici, este nu ceea ce dă unui lucru ideea, forma sa 
generală (ca în Platon şi Aristotel) ci esenţa sa fundamentală şi unică. 


117 


Ad se ipsum 


26. Ai îndurat mii de nenorociri, fiindcă nu te-ai 
mulţumit cu raţiunea ta conducătoare care făcea treburile 
pentru care a fost alcătuită. Destul însă. cu toate acestea. 

27. De cîte ori un altul te critică sau te urăşte sau 
alții rostesc răspicat anume cuvinte împotriva ta, mergi 
imediat către măruntele lor suflete, pătrunde adînc 
înlăuntrul lor şi vezi ce fel de oameni sînt. Vei vedea că nu 
e ne cesar să te zbuciumi pentru ca aceştia să aibă 
neapărat vreo părete despre tine. Trebuie să fii binevoitor 
faţă de ei, totuşi, căci potrivit cu legea naturii sînt nişte 
prie teni. Chiar şi zeii le dau ajutor pe toate căile, prin vise, 
prin oracole, pentru a-i face să dobîndească acele lucruri 
pentru care depun interes. 

28. Acestea sînt mişcările ciclice ale universului, în 
sus, în jos, din vecinicie către vecinicie. Şi fie că inteligenţa 
universală dă impuls fiecăruia şi dacă acesta este adevărul, 
primeşte şi tu însuţi impulsul ei, fie că este un impuls 
primar, dat odată pentru totdeauna, după care se mişcă 
toate celelalte ca o urmare 215 firească, fiecare într-un 
anumit fel. Căci într-un sens, toate sînt atomi, elemente 
care nu se mai pot împărţi. În cele din urmă, dacă există 
divinitate, toate merg bine, iar dacă totul se petrece la voia 
întîmplării, tu nu te lăsa cîrmuit de hazard 21%. Chiar din 
această clipă, pămîntul va acoperi toate ale noastre; după 
aceea el însuşi se va transforma, apoi şi acestea se vor 
transforma pînă-n vecinicie, apoi altele, iarăşi şi iarăşi pînă 
la infinit. Cine cugetă la această frămîntată învolburare de 
transfor mări succesive şi alternări şi la iuţeala cu care se 
petrec va simţi un dispreţ adînc pentru tot ce este muritor. 

29. Cauza universală este un torent; pe toate le 
tirăşte cu sine. Cît sînt de vremelnice şi fără valoare aceste 
dezbateri politice, care, după cum s-ar părea, rezolvă într- 
213 problema, dezbătută de la originile stoicismului, este dacă providenţa se întinde 
asupra universului, in urma unei decizii iniţiale de la care evenimentele pornesc drept 


consecinţe, sau se preocupă de fiecare, determinînd fiecare eveniment printr-o ini ţiativă 
specială, cf. Diogene Laertios, VII, 149; Cicero, De natura deorum, Il, 65. 104. 


214 Tensiunea morală are aici o oarecare independenţă fală de teoria fizică, în general, 
deşi îi este subordonată, cf. şi VI, 10. 

un chip înţelept, afacerile omeneşti; curat o învălmăşeală 
de ţipari ! Omule, oare ce ai de făcut ? Fă, ceea ce în 
această clipă îţi pretinde natura. Pune-te în mişcare şi nu-ţi 
întoarce privirea de jur împrejur, ca să vezi dacă te 
observă cineva. Nu spera să instaurezi Republica lui 
Platon, ci, dimpotrivă, fii mulţumit dacă cel mai mic lucru 
progresează şi consideră că chiar dobîndirea acestui rezul 
tat nu este ceva neînsemnat. Căci cine oare schimbă prin 
cipiile acestor oameni? Şi în afară de schimbarea prin 
cipiilor ce altceva rămîne decît sclavia unor oameni care se 
vaită deşi se prefac că sînt convinşi. Pregăteşte-te acum şi 
vorbeşte-mi despre Alexandru, despre Filip, despre De 
metrius din Phaleron 215. Se va vedea dacă aceştia au ştiut 
ce doreşte natura comună şi dacă s-au călăuzit pe ei înşişi 
potrivit cu voinţa acesteia; iar dacă au făcu t-o numai pe 
eroii de tragedie, nimeni nu m-a condamnat să-i imit. 
Opera filozofiei este simplă, modestă şi conştiincioasă, 
nimeni să nu mă împingă spre semeaţă fanfaronadă. 

30. Priveşte ca de pe o înălţime aceste nenumărate 
mulţimi omeneşti, miile de serbări religioase, călătoriile pe 
mare de pretutindeni, pe vreme de furtună năpraznică sau 
pe timp liniştit, ai după aceea în vedere felurimea acestor 
fiinţe care au venit pe lume, trăiesc împreună, se sfir-şesc 
laolaltă. Cugetă, de asemenea, asupra vieţii din vre murile 
străvechi, asupra vieţii ce va fi trăită de cei care vin dupa 
tine, sau asupra traiului, de acum, printre na ţiunile 
barbare. Cugetă, deopotriva câţi nu cunosc nici măcar 
numele tău, câţi îl vor uita cu repeziciune, câţi din tre cei, 
care poate acum te laudă, sînt gata să terfelească; vezi, 
aşadar, cum nici amintirea, nici faima, nici altceva de felul 
acesta nu merită preţuire. 

31. O linişte netulburată a sufletului în ceea ce 
priveşte întîmplările pricinuite de o cauză din afară. Spirit 
de echitate şi justiţie în cele ce sint săvirşite, ca urmare a 


215 Ultimul dintre oratorii antici, timp de 10 ani guvernator al Atenei, sub diadohul 
Casandros — 317-307 î.e.n. 

unei pricini izvorită din tine însuţi; ceea ce înseamnă că 
năzuinţa şi fapta trebuie să se înscrie în aceasta finalitate: 
activităţi desfăşurat în interesul societăţii, căci acestea sînt 
pentru tine potrivite cu natura. 

32. Poţi face să dispară multe  deşertăciuni 
tulburătoare pentru tine, de vreme ce toate îşi au izvorul în 
părerile tale; în felul acesta, îţi vei deschide un cîmp întins 
şi liber pentru ca să poţi cuprinde cu puterea ta de 
înţelegere şi cunoaştere întregul univers, pentru a 
contempla, sub toate aspectele, nemărginirea timpului 
veşnic, ca să poţi concepe fulgerătoarea transformare a 
fiecărui lucru, parte cu parte, pentru a vedea cît este de 
scurtă distanţa în naştere şi dezagregare, o genune de 
veacuri înaintea naşterii şi după dezagregarea în elemente, 
de asemenea, acelasi abis al timpului nesfîrşit. 

33: Toate cîte le vezi, degrabă se vor fărimiţa în 
tărînă, iar acei care vor fi martori ai acestei farâmiţări la 
fel de grabnic vor pieri ei înşişi. Şi astfel vor fi deopotrivă 
cel care a murit la cea mai înaintată vîrstă a bătrineţii cu 
cel care a avut o moarte prea timpurie. 

34. Ce fel de rațiune conducătoare au acei oameni, 
pentru ce fel de lucruri s-au străduit, căror țeluri si-au 
dăruit dragostea şi prețuirea lor ? Presupune ca poti privi 
dezgolite sărmanele lor suflete. Cît de mare le este 
îngânfarea cînd li se pare că vatămă pe cineva birfind, sau 
ca sînt folositori lăudînd. 216 

35. Pierderea nu este nimic altceva decît 
transformare. Datorită acestei transformări se bucură 
natura universu lui, potrivit cu voinţa căreia toate 
lucrurile, produse de la începutul veacurilor în acelaşi 
chip, precum şi celelalte care se vor naşte în acelaşi fel, 
pină-n veşnicie, au fost bine făcute. Aşadar, de ce spui că 
toate lucrurile au fost si vor fi rele, că nici un fel de putere 
nu s-a găsit între atiţia zei, care să fie în stare să îndrepte 


216 Pentru aceeasi idee vezi cartea a IX-a, 27. 

aceste stări de lucruri în vreun fel şi că universul a fost 
condamnat să fie copleşit de nenorociri neîntrerupte ? 

36. Descompunerea materiei de temelie din fiecare 
lucru, da apă, pulbere, oscioare, murdărie ! Sau iarăşi, 
facând o comparaţie, stîncile de marmură sînt ca nişte 
ghebe învirtoşate ale pămîntului; aurul, argintul sînt 
depuneri sedimentare, veşmintele nişte fire de lină: şi pur 
pura e sânge, şi toale celelalte sînt asemenea. lar săr mana 
ta răsuflare este un alt element de acelaşi fel, deoarece 
prin transformare, se schimbă dintr-unele  într-al-tele 
necontenit. 

37. Destul cu această viaţă nenorocită, cu 
murmurul ei cîrctitor, cu şiretlicuri de maimuţă. Ce te 
frămîntă ? Ce-ţi pare neobişnuit din toate acestea ? Ce te 
scoate din fire ? Cumva elementul cauzal activ ? Priveşte- 
1 ! Ori poate te melia materială ? Priveşte-o şi pe aceasta; 
în afara lor nu există nimic iar faţă de zei, fii mai sincer, 
mai virtuos, macar din clipa de faţă. Trei ani, dacă vei fi 
avut în vedere acest lucru sau timp de o sută de ani, este 
acelaşi lucru. 


38. Dacă cineva a păcătuit, răul este acolo, în el 
însusi. Totusi, poate n-a greşit. 
39. Ori tot ceea ce se petrece provine, ca dintr-un 


corp unic dintr-o singură sursă inteligentă şi atunci partea 
nu trebuie sa mure împotriva unor evenimente, în interesul 
întregului, ori totul este format din atomi şi atunci întregul 
univers nu e nimic altceva decât confuzie şi de-zagregare. 
Atunci, pentru ce te frămînţi ? Spune-i calauzei tale 
interioare care este raţiunea? ai murit, ai pierit, ai devenit 
fiară sălbatică, te-ai schimbat într-un comediant ipocrit, ai 
devenit animal de turmă şi paşti asemenea acestuia. 

40. Fie că zeii nu au nici o putere, fie că au totuşi, 
aceasta este întrebarea. Dacă nu au, atunci de ce ridici 
altare, aduci jertfe şi te rogi ? Iar dacă zeii au putere, de ce 
nu crezi că e mai bine să te rogi lor. ca sa-ţi dă ruiască 
puterea, de a nu te mai îngrozi lucrurile care te 

înspăimântă acum, să nu mai râvneşti lucrurile pe care le 
doreşti acum, să nu te mai întristeze cele ce acum îţi pri 
cinuiesc mîhnire, căci este cu adevărat mai de preţ decit să 
te rogi să se petreacă sau să nu se petreacă vreunul din 
evenimentele care survin. Fiindcă, oricum, dacă zeii prin 
acţiunile lor, pot să vină în ajutorul oamenilor, ei pot să ne 
dea ajutor şi pentru atingerea unor asemenea scopuri. Dar, 
poate cîndva, vei avea de gind să spui: ..Zeii au făcut ca 
acestea să fie în puterea mea". De ce nu cauţi alunei să te 
foloseşti numai de ceea ce stă în tăria ta. cu iniţiativa unui 
om liber, în loc să te frămînţi umilit ca un sclav, din cauza 
celor care nu se află în forţa ta şi-ţi pri cinuiesc o povară ? 
Şi apoi, în cele din urmă, cine ţi-a spus oare că zeii nu-şi 
unesc puterea lor cu oamenii, chiar şi pentru acele lucruri 
care se găsesc în tăria noastră ? în cepe aşadar să-l rogi 
întîi privitor la acestea şi vei vedea. De pildă, unul se roagă 
aşa: „Cum aş putea să mă culc cu această femeie ?" Tu 
însă să te rogi numai astfel: „Cum să fac să nu rîvnesc să 
mă culc cu această femeie Altul se roagă astfel: „Cum să 
scap de acest om nesuferit ?" Tu însă, fă-ţi doar această 
rugăciune: „De n-aş avea nevoie să mă lipsesc de acesta.” 
Se roagă cineva: „De nu mi-aş pierde copilaşul !" Tu însă; 
înalţă doar această rugăciune: „De nu m-aş teme că-l 
pierd ! într-un cuvînt în acest fel îndreaptă rugăciunile tale 
spre zei şi vezi după aceea ce se petrece.’ 

41. Epicur spune aşa: „în timpul bolii, discuţiile 
mele nu s-au învârtit în jurul suferințelor acestui corp 
sărman, nici n-am flecărit, spune tot el mai departe, faţă de 
cei care veneau să mă vadă, ceva de felul acesta, ci, 
împreună cu ei, am dus la bun sfîrşit punctele de vedere 
principale privind ştiinţele naturii, dezbătind mai ales 
următoarea întrebare: „Cum poate să rămînă netulburată 
inteligenţa, cît timp este într-o biată bucată de carne 
omenească şi este afectată de frământările acesteia, cum 
poate să-şi păstreze bunul specific sieşi, gindirea ? Şi, 


217 Pentru aceeaşi idee, cf. şi Epictet, Diatribe, II, 18, 15-18. 

spunea tot el, nici medicilor nu le-am dat ocazie să se 
mândrească, de parcă ar fi făcut cine ştie ce, ci viaţa se 
scurgea bună şi cinstită”?!8. În această privinţă, deci, 
urmează-i exemplul, fie în timp de boală, dacă te 
îmbolnăveşti cumva, fie în orice altă împrejurare a vieţii. 
Căci este o convingere co mună pentru toate şcolile 
filozofice să nu te îndepărtezi de principiile filozofiei în nici 
o împrejurare şi, prin urmare, niciodată şi să nu flecăreşti 
cu oamenii simpli ne-deprinşi încă bine cu natura şi cu 
legile ei, precum şi da toria de a fi atent numai la ceea ce 
făptuieşti acum şi la mijlocul prin care vei făptui. 

42. Ori de cîte ori eşti izbit în faţă de obrăznicia 
cuiva, întreabă-te îndată: „E cu putinţă ca să nu fie 
obraznici în univers ?" Nu e cu putinţă ! Ca urmare, nu 
pretinde ceva imposibil. Căci şi cel în cauză este unul 
dintre obraznicii pe care de voie de nevoie îi rabdă 
universul. Acest fel de a gândi să-l ai şi faţă de cel viclean, 
de cel lipsit de bună-credinţă, precum şi faţă de orice altfel 
de păcătos, în acelaşi timp, adu-ţi aminte că e cu neputinţă 
să nu se ivească şi aceste feluri de oameni, fiindcă aşa vei 
fi mai binevoitor faţă de fiecare dintre ei. Este deopotrivă 
de folositor să gîndeşti cu repeziciune cu ce virtute anume 
a înzestrat natura pe om împotriva acelei greşeli. Căci 
natura a dăruit ca leac faţă de cel neştiutor blândeţea şi o 
altfel de putere, faţă de o altfel de greşeală. Într-un cuvînt, 
ţie îţi este dat să instruieşti pe cel care rătăceşte drumul. 
Căci orice om cînd greşeşte se înşeală asupra scopului 
propus şi astfel se abate din cale. Şi la urma urmei, oare 
prin ce te vatămă greşeala ? Îndată vei descoperi că nici 
unul din tre cei ce ţi-au pricinuit supărare n-a izbutit să 
facă totuşi vreo greşeală datorită căreia inteligenţa ta e pe 
punctul să-şi piardă calităţile. Ceea ce e rău pentru tine şi, 
prin urmare, vătămător îşi are temeiul în judecăţile tale. 
Căci ce este rău sau nefiresc dacă un om lipsit de educaţie 
face cele potrivite cu unul lipsit de educaţie ? Bagă de 


IBGE. Epicur, ed. Usener, fragm. 191. 


123 


Ad se ipsum 


seamă să nu fie mai degrabă nevoie să te învinovăţeşti că 
nu te-ai aşteptat ca un astfel de om să greşească aşa cum 
s-a întîmplat. Căci tu aveai mijloace dăruite de rațiune ca 
să presupui că este cu putinţă ca un anumit fel de om să 
facă o eroare într-un anume mod şi totuşi, fiindcă ai uitat 
un asemenea gind te-ai mirat, dacă a greşit. Şi mai cu 
seamă, ori de cîte ori te plîngi împotriva unuia fără bună- 
credinţă sau a unui nerecunoscător, întoarce-te cît mai 
cercetător asupra ta însuţi. Căci în mod vădit e greşeala ta, 
dacă ai avut încredere că un om cu o asemenea încli nație 
este în stare să respecte buna-credinţă, sau dacă, făcîndu-i 
o înlesnire, nu ai dus-o la capăt cu toată inima, nici în aşa 
fel încît să gindeşti nemijlocit că numai din însăşi fapta 
urmează să culegi roadele. Ce mai doreşti, de vreme ce ai 
făcut bine unui om ? Nu eşti mulţumit că ai realizat ceva 
potrivit cu propria ta natură, pretinzi cumva vreo 
răsplată ? Ar fi ca şi cum ochiul ar cere ceva în schimb 
fiindcă vede sau picioarele fiindcă păşesc ? Căci, după cum 
acestea au fost făcute avind menirea lor, fie care 
împlinindu-şi lucrarea potrivit cu structura lor parti culară 
şi săvârşesc ceea ce le este propriu, tot astfel şi omul, ori 
de cîte ori face bine sau ceva folositor în vreun fel 
treburilor de interes public, a făptuit un lucru pentru care 
a fost alcătuit, păstrîndu-şi în acest chip însăşi firea lui de 
om. 


CARIEA a X-a 


1. O, suflete, oare vei fi tu vreodată, bun, simplu 
întreg şi unitar, dezgolit, mai dezvăluit privirilor, decît 
corpul care te cuprinde de jur împrejur ? Oare vei în cerca 
tu cîndva predispoziția spre dragoste, înclinația spre 
duioşie ? Vei fi tu vreodată complet plin, fără să-ţi 
lipsească nimic, să regreti ceva, fără să rivneşti nimic nici 

din cele însufleţite, nici din cele neînsufleţite, care să-ţi 
servească pentru domolirea poftei de desfătare ? Nu vei 
simţi nicicînd nevoia prelungirii timpului ce ţi-a fost dat să 
trăieşti, pentru a te înfrupta mai mult din plă ceri, nici a 
vreunui loc, a unei regiuni, a unui aer mai bun de respirat, 
sau a unei mai bune înţelegeri între oa meni ? Şi iarăşi 
întreb, cînd te vei mulţumi oare cu situaţia ta din clipa 
prezentă ? Oare te vei bucura vre odată fericit, de tot ceea 
ce vezi acum împrejur, sau te vei convinge că toate îţi sînt 
la îndemînă că-ţi merg bine, că prin voia zeilor ai totul în 
preajma ta, că toate cele plăcute acestora sînt bune şi cîte 
vor dărui ei, pentru iz băvirea acestei fiinţe desăvîrşite 219, 
bună, frumoasă şi dreaptă, care zămisleşte şi păstrează 
împreună toate, care conţine şi cuprinde în sine totul, 
absorbind tot ce e sortit dezagregării în vederea zămislirii 
unor corpuri noi, asemănătoare celorlalte ? Vei fi tu în 
stare să con-vieţuieşti într-o societate cu zeii şi cu oamenii, 
fără să cîrteşti împotriva lor şi fără a fi învinuit de ei ? 

2. Observă ce-ţi cere natura, ca şi cum ai fi cîrmuit 
numai de către aceasta? ! îndeplineşte-le şi adaptează-te 
lor, dacă astfel nu este înjosită firea ta ca fiinţă. Observă, 
în continuare ce-ţi cere, ca fiinţă, natura şi adaptează-te 
tuturor acestor cerinţe, dacă firea ta, ca fiinţă raţională nu 
se înjoseşte. Şi apare de-a dreptul firesc că o fiinţă 
raţională este şi una politică şi sociabilă. Dacă foloseşti 
aceste reguli, nu te mai preocupa de nimic altceva. 

3. Tot ceea ce se petrece se întîmplă în aşa fel încît, 
prin alcătuirea ta naturală, fie că le poţi îndura, fie că nu. 
Deci, dacă ce ţi se iveşte poate fi îndurat de către natura ta 
de om, nu mai murmura, ci suportă-le aşa cum îţi îngăduie 
însuşirile tale proprii. Dacă evenimentele pe trecute sînt de 
o asemenea factură încît nu pot fi îndurate de către 


i eri Crysippos, Stoicorum Veterum Fragmenta, II, 550 şi Platon, Timaios, 21 b. 
„Universul este un întreg perfect, dar părțile lui nu, deoarece comportamentul acestora 
este subordonat întregului”. 

220 Cf. cartea a V-a, 4, 8; cartea a X-a 2, 33. Plantele sînt admi nistrate de natură, 
ființele vii de suflet, un suflet rational. 

puterile tale naturale, nici atunci nu fii nemul ţumit, fiindcă 
şi acestea, sleindu-ţi forţele, ele înşile se consumă. 
Aminteşte-ţi, de asemenea, că, prin structura naturală, poţi 
să înduri tot ce după opinia ta socoteşti suportabil, potrivit 
cu impresia că ceea ce faci este folo sitor pentru tine şi că 
aşa se cuvine. 

4. Dacă cineva se abate din drum, învaţă-l cu bună 
voinţă şi blindeţe şi arată-i că se află pe o cale greşită, iar 
dacă nu izbuteşti, învinuieşte-te numai pe tine însuţi sau 
măcar atit. 

5. Tot ceea ce ţi se întîmplă a fost pregătit pentru 
tine încă din vecinicie, o strînsă înlănţuire a cauzelor a 
urzit încă din infinitul timpului întreaga ta existenţă 
precum şi evenimentele din cursul acesteia. 

6. Fie că privim universul ca pe-o îngrămădire de 
atomi fie că-1 înţelegem asemenea unei naturi, trebuie să 
fie statornicit de la bun început că eu sînt o parte a acestui 
univers cîrmuit de natură; în al doilea rînd, că într-un 
anumit fel, am legături foarte strinse cu părţile de aceeaşi 
origine. Aşadar, dacă-mi amintesc aceasta, nu mă va 
nemulţumi nimic din cele hărăzite mie din univers, din 
moment ce reprezint o parte a universului iar ceea ce folo 
seşte întregului nu poate fi vătămător acesteia. Pe de altă 
parte, universul nu are în sine nimic care să nu-i fie 
folositor. Aceasta este o trăsătură comună tuturor fiinţe 
lor, iar natura universului are în plus puterea de a nu pro 
duce ceva vătămător pentru sine, constrinsă de o cauză din 
afară. în concluzie, potrivit cu această menţiune că şi eu 
sînt o parte dintr-un asemenea univers, totdeauna voi fi 
mulţumit de ce se petrece. Iar în măsura în care mă simt 
foarte apropiat de fiinţele cu aceeaşi origine, este firesc să 
nu întreprind nimic în afara interesului public; mai mult 
chiar, voi avea în vedere pe toţi de origine iden tică şi 
plămadă cu mine, îmi voi îndrepta fiecare năzuinţă a mea 
spre ceea ce este util pentru comunitate şi mă voi 
îndepărta de tot ceea ce îi este potrivnic. Săvirşind pînă la 

sfîrşit acestea, în mod necesar viaţa va avea un curs fericit 
şi îmbelşugat, după cum ai putut observa că are o 
desfăşurare fericită viaţa cetăţeanului care păşeşte înainte 
făptuind acţiuni folositoare concetăţenilor săi şi care 
primeşte cu plăcere tot ce i-a fost hărăzit de către 
cetate??!. 

7. Este o necesitate pentru părţile universului, adică 
pentru cele care, prin natură, sînt cuprinse în univers, să 
fie nimicite. Cuvîntul nimicire trebuie înţeles cu sem 
nificaţia că ele se transforma unele în altele; dar dacă, prin 
natură, aceasta este şi rău şi necesar pentru părţi, 
universul n-ar fi cîrmuit în bune condiţii, de vreme ce păr 
tile înclină să se transforme unele în altele, din moment ce 
au fost alcătuite, înainte de orice, pentru a fi nimicite. 
Aceasta ar însemna, fie că natura şi-a propus să facă râu 
părţilor cuprinse în sine însăşi, lăsindu-le cu atîta uşu rinţă 
pradă răului, determinîndu-le să acţioneze astfel din 
necesitate, fie că anumite fapte se petrec în afara puterii 
de cunoaştere a naturii. Amîndouă aceste ipoteze nu pot să 
convingă. lar dacă cineva, lăsînd la o parte natura, ca 
principiu eficient, privitor la aceste transformări, ar socoti 
că ele sînt fireşti, ar fi vrednic de ris, ca, în timp ce 
transformarea părţilor universului îi apare ca naturală, în 
acelaşi timp se minunează sau îşi arată nemulţumirea ca în 
faţa vreunui eveniment petrecut împotriva regu lilor 
naturii !... Şi aceasta cu atît mai mult cu cît dezagre garea 
înseamnă o eliberare a părţilor din care a fost alcă tuit 
fiecare. Căci reprezintă fie o împrăştiere a părţilor din care 
a fost alcătuit, fie o transformare, o întoarcere a ceea ce 
este tare spre pămînt, a ceea ce este volatil, deci a 
sufletului, către atmosferă. Astfel, acele părţi sînt rein 
tegrate de către raţiunea universului, fie consumîndu-le 
prin foc, la intervale de timp determinate, fie 
reîmprospătîndu-l printr-o succesiune de transformări fără 


221 Pentru aceeasi idee, vezi cartea a III-a, 11 şi cartea a IV-a. 

sfirşit?2?. Nu trebuie să-ţi închipui cumva, că ceea ce este 
solid sau volatil se afla în corpuri încă de la prima lor 
zămislire. Căci toate au început cursul dezvoltării de 
curînd, de ieri sau de alaltăieri, din alimente şi din aerul pe 
care-l inspiră. Aşadar, se transformă ceea ce au primit 
între timp, nu ceea ce a adus mama pe lume. Presupune, 
de asemenea, că prin aceste elemente se desăvirşeşte 
legătura ta strînsă cu însuşirea specifică; ceea ce, dealtfel, 
după cum soco tesc eu, nu este potrivnic la cele susţinute 
pînă acum?”?. 

8. După ce ţi-ai statornicit aceste nume: bun, 
modest, neprefăcut, sincer, prudent, binevoitor, 
mărinimos, ai grijă cu toată atenţia ca nu cumva să le 
dezici vre odată. lar dacă vreodată vei fi despuiat totuşi de 
aceste nume caută degrabă să te întorci către ele, ca să le 
recapeţi din nou. în acelaşi timp, însă trebuie să-ţi aduci 
aminte că denumirea de „prudent”, vrea să însemne pen 
tru tine, oprirea atentă şi cercetarea amănunţită a fiecărei 
probleme, cu obligaţia de a nu fi neglijent; că termenul 
„binevoitor” semnifică primirea cu voie bună a celor 
hărăzite de către natura comună; că termenul „măreție 
sufletească” reprezintă ridicarea părţii inteligente deasu 
pra frăminţărilor, fie plăcute, fie aspre, ale cărnii, a pre 
ocupărilor pentru o măruntă reputaţie, deasupra morţii şi 
deasupra tuturora, oricît de multe sînt, de felul acestora. 
Ca urmare, dacă te vei menţine la nivelul acestor nume. 
fără să rivneşti ca ele să-ţi fie acordate de către alţii, vei fi 
altul şi vei păşi către o viaţă diferită. Căci a rămîne încă, 
aşa cum ai fost pînă acum, pingărit şi sfişiat într-un 


222 Prima alternativă enunţă doctrina stoică, a doua trimite la concepţia lui Heraclit, cf. 
fragm. 89, 90 Diels, iar începutul frazei este o referire la doctrina epicureică. 

223 Termenul „alteraţie" se referă la schimbarea calităţii, nu a substanţei (e aici şi o 
aluzie la teoria aristotelică, după care schim barea substanţei, corupţia — este de 
asemenea un aspect al trans formării) Chiar dacă se acceptă teoria lui Epicur, după care 
"calitatea individuala" este rezultatul modului de conglomerare a atomilor şi nu o 
consecinţă a lui pneuma, moartea nu este decît o dezagregare, deci nu trebuie temută. 
224 Aluzie la teoria stoică a limbajului care propune obligaţia studierii sensului cuvintelor 
si menţinerea corespondenţei cuvînt-realitate. 

asemenea fel de trai. înseamnă a arăta o nemăsurată gro 
solănie şi un ataşament prea mare pentru viaţă, înseamnă 
a fi asemeni celor ce luptă cu fiarele în arenele de circ, 
care, pe jumătate sfişiaţi, mînjiţi de sînge şi acoperiţi de 
răni, imploră să fie cruţaţi pînă a doua zi, deşi, în aceeaşi 
stare vor fi daţi pradă aceloraşi gheare şi colţi. Aşadar, 
ridică-te la nivelul acestor nume şi dacă te poţi păstra sta- 
pinul lor, menţine-te şi vei trăi simțind o asemenea linişte 
ca şi cum ai fi fost strămutat în insulele fericiţilor??%. Iar 
dacă simţi că te prăbuşeşti, că ai ajuns la capătul puterilor, 
îndreaptă-te cu îndrăzneală către un colţişor oarecare, 
unde să devii din nou stăpînul tău, sau pleacă din viaţă cu 
totul, fără mei o miînie. cu simplitate, liber şi cu modes tie, 
făcînd în viaţă măcar aceasta în mod desăvirşit, că o 
părăseşti în felul acesta. Şi ceea ce îţi va ajuta. în cel mai 
înalt, grad, ca să păstrezi în minte aceste nume, este obiş 
nuinţa de a-ţi aduce totdeauna aminte de zei şi mai cu 
seamă de faptul că zeii nu doresc să fie linguşiţi ei au în 
primul rînd dorinţa ca toate fiinţele raţionale să li 
asemene; că ei vor ca fiecare să-şi îndeplinească meni-rea 
şi, după cum rostul smochinului este să facă roade pe 
potriva lui, a cîinelui să împlinească cele fireşti, a albinei 
să facă munca potrivită, a omului este să săvirşească ceea 
ce este propriu firii omeneşti. 

9. Reprezentarea unui mim?%, războiul, groaza, 
amorţirea, trudnica sclavie?”, vor şterge, zi după zi, din 
sufletul tău, toate sfintele principii, pe care ţi le-ai 


225 Insulele fericiţilor, corespondentul mitologiei greco-latine a paradisului sau raiului 
creştin. Menţionate de scriitorii greci şi latini, sînt situate de Plutarch, în Viaţa lui 
Sertorius, 8, în apropiere de Cadiz, lîngă ţărmul spaniol. Homer, în Odiseea IV, 565, de 
asemenea, le aminteşte, preluind unele legende mai vechi. Locul corespunzător 
descrierii din Odiseea nu este identificat. Insulele considerate de Plutarch par a fi 
Madeira si o altă insulă apropiată. 

226 Specie comică la romani, de origine populara, consta în imi tarea scenelor vieții 
obişnuite. Autori de mimi, Laberius şi Publius Lyrus, primele reprezentări — la începutul 
secolului I î.e.n. — În text are o semnificație alegorică, figurată — cf. si Seneca, 
Epistulae LXXX, 7. 

227 Termenul are un sens figurat, exprimă sclavia spirituală, opusă libertăitii spirituale 
a înţeleptului. 

imaginat, fără să le sprijini pe temeinica observare a 
naturii şi le pără seşti acum. Aşadar, este o datorie să 
priveşti şi să săvir şeşti toate treburile, astfel încît, în 
acelaşi timp, ducînd la bun sfîrşit cele pretinse de 
împrejurări, să rămînă activă puterea ta de cercetare şi 
studiu, iar datorită cu noaşterii ştiinţifice a fiecărui obiect 
să-ţi păstrezi o încre dere continuă, care să nu fie zărită, 
dar nici să nu rămînă ascunsă”. Cînd vei încerca oare 
bucuria că eşti un om simplu ? Cînd vei preţui, cu 
adevărat, măreţia pe care ţi-o dă demnitatea? Cinci vei 
gusta multumirea produsă de cunoaşterea atentă a fiecărui 
obiect, adică ce este fie care obiect în substanţa sa, ce loc 
anume are în univers, cît i-a fost dat de natură să 
dăinuiască, de asemenea, care sînt părţile alcătuitoare, de 
către cine poate să fie stăpinit, în puterea cui stă să 
dăruiască aceste lucruri şi cine e în stare să le 
îndepărteze ? 

10. Un păianjen se mîndreşte că a vînat o muscă, un 
om că a prins un sărman iepure, un altul că a reuşit să 
pescuiască o biată zglăvoacă, un altul că a vînat un porc 
mistreţ, altul fiindcă vînează urşi, iar altul Sarmaţi”*. Dacă 
le-ai cerceta în amănunţime felul de a gîndi nu i-ai socoti 
pe toţi aceştia nişte tilhari ? 

11. Caută să-ţi însuşeşti o metodă de cercetare, pentru 
observa cu ajutorul acesteia, felul în care lucrurile se 
transformă unele în altele, pune-o în aplicare fără între 
rupere şi deprinde-te cu un ager exerciţiu al minţii asu pra 
acestui aspect al vieţii?*, căci nimic altceva nu este în 
stare să producă o atit de desăvirşită, măreție a sufle-tului. 


228 încrederea sau siguranţa — concept stoic pe larg dezbătut de Epictet, Diatribe, II, 1, 


nu trebuie aici arătată ostentativ, teatral, nici ascunsa, cum cerea epicureismul. 


229 Razboiul cu sarmaţii, terminat în anul 175 e.n., încheie prima parte a războaielor 


dunărene purtate de Marcus Aurelius. În urma acestui război, atît împăratul Marcus 
Aurelius cît şi fiul Commodus au primit titlul de Sarmaticus. Este de remarcat 
subtilitatea stilistică pe care o foloseşte autorul pentru a con damna razboiele de 
agresiune, precum şi sinceritatea autocritică cu care acuza înadrîndu-se pe el însuşi, 
conducătorul unui razboi de cucerire, în rîndul tîlharilor. 

230 Adică cercetarea filozofică şi aplicarea în viaţa de toate zilele a principiilor filozofiei. 

S-a despuiat de veşmîntul său corporal cel care a înţeles că 
va trebui să părăsească toate acestea şi să plece dintre 
oameni, încredinţîndu-se în întregime, în ceea ce priveşte 
acţiunile sale, spiritului de dreptate, iar pentru toate 
celelalte evenimente, naturii universului. Ca urmare, ceea 
ce se va spune sau se va gîndi cu privire la el, ori ceea ce 
se va întreprinde împotriva lui, nu vor putea nici măcar 
pătrunde în gindirea sa, deoarece ei se va mulţumi cu 
aceste două lucruri: să îndeplinească în spiritul dreptăţii 
toate acţiunile sale prezente şi să iu bească ceea ce îi este 
hărăzit în clipa de faţă, din urzelile destinului. El lasă 
deoparte truda, strădaniile şi nu-şi mai doreşte nimic 
altceva decît să păşească pe o cale dreaptă cu ajutorul legii 
şi să urmeze zeilor care păşesc drept. 

12. De ce oare este nevoie de nesiguranţă şi bănuială, 
devreme ce-ţi este cu putinţă să observi ce se cuvine să 
faci: iar dacă dintr-o privire ai zărit. înaintează cu voie 
bună pe drumul acesta, fără să te abaţi, fără să te întorci; 
iar dacă nu zăreşti drumul, opreşte-te şi foloseşte-te de 
indicaţiile celor mai buni sfătuitori, iar dacă ţi se împotri 
vesc alte obstacole, păşeşte înainte totuşi, potrivit cu mij 
loacele pe care le ai în momentul de faţă şi în mod ra 
tional, păstrind ceea ce-ţi apare ca drept. Atingerea aces 
tui scop este pentru tine cel mai mare bun, iar neatingerea 
lui pentru tine înseamnă prăbuşirea. Cel care ur mează 
totdeauna îndrumările raţiunii este în acelaşi timp calm şi 
vioi, senin şi statornic. 

13. De îndată ce te trezeşti din somn, întreabă-te dacă 
va aduce ceva deosebit pentru tine faptul că cele drepte şi 
bune sînt săvîirşite de un altul. Nu va prezenta nici o 
importanţă. Oare, ai uitat că aceştia care se umflă în pene, 
fiindcă laudă şi critică pe alţii, sînt aceeaşi oameni trufaşi 
cînd dorm şi mănîncă ? Ai uitat ce fac, de ce se feresc, ce 
urmăresc cu tot dinadinsul, ce-şi însuşesc pe furiş, ce 
răpesc cu forţa, şi nu folosind mîinile şi picioarele, ci cu 
ajutorul părţii celei mai preţioase din ei, aceea care dă 

naştere, oricînd vrea cineva, bunei-credinţe, cum pătării, 
adevămlui, regii şi unui geniu bun?!. 

14. Omul bine educat şi conştiincios spune naturii, cea 
care dă şi reprimeşte totul în sine: „Dă ceea ce voieşti şi 
primeşte înapoi tot ce doreşti”. Şi spune aceasta nu cu 
îndrăzneală sfidătoare, ci dimpotrivă, numai cu supunere şi 
cu gînduri bune faţă de natură. 

15. Scurt este puţinul ce-ţi rămîne de trăit din viaţă. 
Trăieşte, deci, ca şi cum ai fi într-un munte. Că te afli aici 
sau acolo2*?, nu este nici o deosebire, de vreme ce 
pretutindeni în univers, omul este ca într-o cetate. Lasă 
oamenii să vină, să vadă, să recunoască în tine pe unul 
care trăieşte cu adevărat potrivit regulilor naturii, iar dacă 
nu pot să-l suporte, mai degrabă să-l omoare, căci e mai 
bine decît, să trăiască aşa cum vor ei. 

16. La urma urmei, nu trebuie să se discute prea mult 
despre cum trebuie să se comporte cineva ca să devină un 
om de bine, ci doar să devină un astfel de om. 

17. Fă-ţi o imagine a întregii veşnicii a timpului, la fel 
a substanţei, apoi, în ansamblul ei şi dă-ţi seama că, în 
parte, toate par asemenea unei smochine faţă de pro 
porţiile nemărginite ale substanţei, iar privite din punctul 
de vedere al timpului, par o răsucire de sfredel. 

18. Observă şi examinează cu rigurozitate fiecare din 
tre obiectele ce-ţi vin în faţă, vei înţelege că se află deja în 
curs de dezagregare şi de transformare, că este ca şi pu 
tred şi în curs de descompunere şi în plus că oricare din 
acestea a fost făcut de natură spre a fi din nou nimicit şi 
transformat. 

19. Încearcă să-ţi închipui cum sînt. aceşti oameni cînd 
mănîncă, sau dorm, cînd se înmulţesc, ori elimină resturile 
de mîneare. sau în alte activităţi. Inchipuie-ţi apoi ce fel de 
oameni sînt cînd îşi dau aere de bărbaţi, se sumeţesc, sînt 
dificili de suportat, sau îşi atribuie importanţă dato rită 
231 Pentru precizarea înţelesului denumirii şi pentru limpezirea ideii, vezi şi cartea a VII- 


a, 17. 
232 Vezi dezvoltarea acestui punct de vedere, mai jos (22). 

unui rang superior. Imaginează-ţi, în continuare, pe lîngă 
cîţi s-au umilit cu slugărnicie, cu puţin timp îna inte, 
datorită căror scopuri şi în ce fel de situaţii voi fi după 
puţină vreme. 

20. Ceea ce oferă fiecăruia natura universului 
foloseşte fiecăruia şi. de asemenea. în momentul cînd 
natura i-l oferă. 

21. Pămîntului îi place ploaia sublimului văzduh?” iar 
universul întreg preferă să facă ceea ce este rînd uit să se 
săviîrşească; voi spune aşadar universului că voinţa mea 
este aceeaşi cu a lui, că iubesc împreună cu el ceea ce-i 
place lui. Nu este oare acelaşi lucru ca şi cum am spune 
uneori că universul este obişnuit 25% ca totul să se facă. 

22. Ori trăieşti aici, în locul în care te găseşti şa acum 
eşti deja deprins, ori te-ai retras undeva în altă parte, în 
afară şi aceasta a fost dorinţa ta, ori mori şi astfel meni rea 
ta este îndeplinită. în afara acestor alternative nu există 
alta. în concluzie, nu-ţi pierde seninătatea şi curajul. 

23. Să-ţi fie limpede că şi acest loc este asemeni unui 
ogor retras de la ţară. Tot aşa de limpede să-ţi fie că aşa 
cum există aici toate, sînt şi pentru cei de pe virful unui 
munte şi pentru cei de pe ţărmul mării ori de unde vrei. Şi 
astfel vei găsi adevărate cuvintele lui Platon la fel cum sus 
pe munte prin stihii şi-ar mulge turma de rumegătoare, în 
mijlocul unui ţarc %5. 

24. Ce este pentru mine, în clipa de faţă, călăuza mea 
interioară raţiunea ? În ce fel o folosesc eu în acest 
moment ? În vederea cărui scop îmi serveşte în clipa de 
faţă raţiunea mea călăuzitoare ? Nu cumva acum, este ea 
lipsită de chibzuinţă ? Nu s-a dezlipit oare sau nu s-a 
abătut de la viaţa socială ? Nu este amestecată cumva şi 


233 Citat din Euripide (fragm. 898), Citatul este inclus şi de Aristotel, Etica către 
Nicomah, VIII 1. 

234 Joc de cuvinte, datorită dublului sens al verbului folosit în original, verb care 
înseamnă şi „a iubi” şi „a se obişnui”, ceea ce îngăduie acest transfer de semnificaţie. 

235 Citat din Platon, Theaitetos; filozoful atenian afirma aici ca un titan sau un rege este 
tot atît de necioplit şi de prost crescut ca si un mulgător de capre, atît din cauza lipsei 
de răgaz cît şi a zidurilor palatului care-l împrejmuiesc asemeni unui ţarc. 

atît de mult contopită cu sărmanul meu înveliş de carne, 
încît se zbu ciumă împreună cu el, luînd parte la 
frămîntările lui ? 

25. Acela care se îndepărtează de stăpinuhsău este un 
fugar şi un dezertor. Deoarece stăpînul nostru repre zintă 
legea, cel care înfrînge legea este un dezertor şi un fugar. 
Este deopotrivă un dezertor şi acela care se mîh neşte, se 
miînie, se teme sau nu acceptă să se fi întîmplat cîndva, în 
clipa prezentă sau în viitor, vreun eveniment din 
cele .rînduite de cîrmuitoarea universului, adică de lege. 
Impărţind tuturor evenimentele prin care trebuie să 
treacă. Ca urmare şi cine se arată nemulţumit, se miînie 
sau se sperie este un dezertor de la datoria sa. 

26. După ce-a împrăştiat în mitră sămînţa, tatăl se 
retrage, o altă cauză preia sămînţa, lucrind asupra ei, 
desă-virşeşte restul şi astfel se zămisleşte copilul. O astfel 
de floare, dintr-o asemenea sămînţă ! După aceea, în conti 
nuare, copilul înghite prin gitlej hrana, din nou o alta 
cauză intervine, ca element formal, asimilează această 
hrană, îndeplineşte celelalte acţiuni şi se produc organele 
de simţuri, impulsuri, instinctele, într-un cuvînt viaţa, 
puterea şi toate celelalte capacităţi ale omului, atît de 
multe şi de variate. Aşadar, să contemplăm toate cîte se 
ivesc sub formă de efecte, într-o taină desăvîrşită, căutînd 
să întrezărim forţa care le dă naştere, întocmai cum zărim 
puterea ce înalţă sau doboară totul: chiar daca n-o vedem 
cu ajutorul ochilor, totusi nu mai putin lămurit. 

27. Ar trebui să ai în vedere ca toate întîmpiarile s-au 
petrecut altădată întocmai cum se desfasoara acum, mai 
departe, ar trebui să cugeti ca si de acum înainte 
urmmeaza să se producă în acelaşi fel. Aducţi, 
deasemenea, în centrul atenţiei toate dramele si scenele pe 
de-a intregul asemănătoare celor de acum, cunoscute fie 
prin experienta de viaţă proprie, fie din istorisii foarte 
vechi: de pilda, toată curtea lui Hadrian, toată curtea lui 
Antoninus, întreaga curte şi suită a lui Filip, Alexandru, 

Cressus, caci si atunci toate se desfăşurau ca şi acum, 
numai ca personajele erau altele. 

28. Ţine seama că omul cînd se întristeaza datorita 
evenimentelor pe care le  întîmpina,  aratîndu-se 
nemultumit, învrajbit cu propria lui soarta, este la fel cu un 
purcel hărăzit sacrificiului care se zbate si guita; la fel e si 
acela, care atunci cînd e bolnav, întins în patul sau în 
singuratate si tacere se deplinge si neputinta de care 
sîntem îngrădiţi. Gîndeste-te că numai fiintei rationale i-a 
fost dat sa se supuna de buna voie celor ce survin. lar, a se 
supune e o necesitate categorica pentru toti. 

29. Zăboveste asupra fiecareia dintre  actunile 
savirsite, examinează-le una cate una, luate în parte, apoi 
întreabă-te dacă moartea este înfricosatoare, fiinca te 
lipseste de ele. 

30. Cînd te loveşti de eroarea cuiva, reculege-te 
imediat, întoarce-te asupra ta si adu-ti aminte, cum chiar si 
tu ai gresit mereu asemănător. De pildă, faptul că ai 
socotit argintul drept un bun, sau plăcerile simturilor, sau 
mărunta glorie si altele multe, fiecare după chipul sau. 
Căci, dacă totdeauna îti vei propune asemenea preocupari, 
vei uita cu repeziciune mînia, mai ales dacă adaugi si 
remarca: este constrîns, ce mai poate să facă? Ori, dacă-ti 
sta în putintă, îndepărtează de lînga el, tot ceea ce-l 
constringe. 

31. Dacă reflectezi asupra lui Satyrion?5 închipuie-ţi 
un socratic: fie pe Eutyches, fie pe Hymenos, dacă gindeşti 
asupra lui Euphrates imaginează-ţi pe Eutychion sau pe 
Silvanus; dacă rechemi în gindu-ţi pe Alkiphronos 
închipuie-ţi pe Tropaiophoros?. Considerînd pe Xenophon 
gîndeşte la Criton?% sau la Severus; şi, privindu-te, 
imaginează-ţi unul dintre împărați. Astfel, pentru fiecare 
ima-gineazâ-ţi pe cineva asemănător. Apoi, pune-ţi 


236 Filozof socratic, protagonist şi al operei lui Lucian din Samosata, cf. Banchetul, 19. 
23], Tropaiophoros ca si majoritatea celor citați sînt personaje înca neidentificate. 
238 Prieten si discipol al lui Socrate; unul din dialogurile lui Platon poarta numele sau. 


135 


Ad se ipsum 


întrebarea: acum, oare unde sînt aceştia ? Nicăieri şi 
pretutindeni. Vei trage astfel concluzia că totdeauna cele 
omeneşti sînt fum şi nimicnicie, mai cu seamă dacă ai să-ţi 
aminteşti că ceea ce s-a transformat odată, nu va mai 
exista în nemărginita scurgere a vremii. Aşadar, de ce tinzi 
mai mult decit îţi indică drumul tău ? De ce nu-ți este de 
ajuns că poţi duce pînă la capăt scurta durată a existenţei 
după rînduiaia cuvenită ? De ce materie şi de ce principii 
vrei să-ţi eliberezi gîndirea ? Pînă la urmă, ce altceva sînt 
toate acestea, decît nişte exerciţii ale raţiunii care a cer 
cetat cu ingeniozitate, în modul cel mai riguros şi potrivit 
cunoaşterii naturii lor, toate cele ce se petrec în viaţă ? 
Perseverează, deci, pînă îţi însuşeşti acest fel de a gîndi, 
întocmai cum un stomac viguros asimilează toate alimen 
tele, după cum focul schimbă în văpaie şi lumină tot ce se 
aruncă în el. 

32. Să nu aibă nimeni motiv ca să spună despre tine, 
cu dreptate, că nu eşti modest şi simplu sau că nu eşti bun. 
Dimpotrivă, fă să rămînă de minciună oricine va presupune 
ceva neplăcut despre tine, fiindcă totul se găseşte în tăria 
ta. Căci cine oare poate să te împiedice să fii bun sau 
modest şi simplu ? Tu singur eşti cel care hotărăşte, mai 
degrabă să nu mai vieţuiască decît să nu aiba asemenea 
însuşiri. Fiindcă nici raţiunea chiar nu te îndeamnă să mai 
trăieşti, dacă nu eşti un astfel de om. 

33. Ce este oare vrednic de făcut sau de spus, pentru o 
cît mai sănătoasă trăire, faţă de substanţa materială a 
vieţii noastre, adică faţă de diferitele sale împrejurări ? 
Dealtfel orice ar fi, ţie îţi stă în putere să faci sau să spui, 
prin urmare, nu căuta un pretext că eşti împiedicat de 
ceva. Nu înceta să te vaiţi, mai înainte de a simţi că ceea 
ce este viaţa molatică şi senzuală pentru cei care gustă 
plăcerile simţurilor, reprezintă pentru tine obligaţia de a 
face in orice împrejurare ivită, toate cele potrivite şi 
naturale firii omeneşti. Trebuie, deci, să fie privite ca nişte 
adevă rate plăceri toate faptele ce pot fi îndeplinite 

conform cu propria natură omenească. Şi aceasta stă în 
puterea omu lui, totdeauna şi pretutindeni. Dealtminteri, 
nu-i este dat cilindrului să-şi facă întotdeauna propria-i 
mişcare, nici apei, nici focului, nici altora cîte sînt cîrmuite 
de natură sau de un suflet fără rațiune, căci se ivesc 
piedici şi obsta cole numeroase. Giîndirea însă ca şi 
raţiunea pot să pă şească croindu-şi drum prin orice 
greutate iscată în cale, corespunzător alcătuirii lor 
naturale şi propriei lor voie. în consecinţă, pune-ţi 
totdeauna în faţa ochilor uşurinţa cu care raţiunea 
pătrunde prin toate împrejurările, întocmai cum focul se 
înalţă, piatra cade şi cilindrul se mişcă în planul său 
înclinat şi nu mai rivni nimic în plus. Căei celelalte 
obstacole, fie că se ridică în calea trupului hărăzit morţii, 
fie că (în afară de cele pricinuite de păreri sau de 
îngăduinţa raţiunii însăşi) nu nimicesc fiinţa raţională şi 
nici nu-i fac vreun rău, în nici un fel. Şi o dovadă că nu 
vatămă este că ele pot fi îndurate fără ca omul să devină 
mai rău. Căci între toate celelalte fiinţe organizate, oricine 
suferă vreun rău, devine mai rău, prin însuşi faptul că a 
suportat acel rău. în cazul omului însă, fiindcă trebuie 
neapărat spus, omul devine mai bun şi mm vrednic de 
laudă, în momentul în care foloseşte bine greutăţile ivite în 
cale. Într-un cuvînt, adu-ţi aminte că nimic nu lezează 
cetăţeanul născut cetăţean, dacă nu prejudiciază cetăţii, că 
nu păgubeşte cetatea, ceea ce nu atinge legea, ori nici una 
din aceste pretinse nenorociri, nu dăunează legii — şi, fără 
îndoială, ceea ce nu vatămă legea, nu vatămă nici cetatea, 
nici pe cetăţean. 

34. Pentru cine se  însufleţeşte de adevăratele 
învățături şi-cuvîntul cel mai scurt şi cel mai obişnuit este 
de ajuns ca să-i aducă aminte să se lipsească de mîhnire şi 
dc spaimă, de exemplu: „Vintul împrăştie pe pămînt 
frunzele... tot astfel şi generaţiile oamenilor”2%. Sărmane 
frunze, asta este seminţia ta. Sărmane frunze şi aclamaţiile 


239 Citat din Homer, Iliada VL, V. 146. 

vrednice de crezare, ca şi cei ce te laudă în mod sincer; 
sărmane frunze, de asemenea, şi ceea ce ţi se aruncă şi ţi 
se pune pe seama-ţi din partea vrăjmaşilor sau învinuirile 
şi ironiile făcute în taină. Şi în acelaşi fel, sărmane frunze 
sînt cele care vor duce faima peste generaţii, căci toate 
acestea „sînt plăsmuite de anotimpul primăverii”, după 
care vintul le doboară şi le risipeşte, iar pădurea dă 
naştere la altele în locul lor. Aşadar, vremelnicia este 
comună tuturor. Tu însă te fereşte de ele sau le urmăreşte 
cu stăruinţă pe toate, de parc-ar fi veşnice. Mai este încă 
puţin, însă şi vei închide ochii. Iar pe cel care te-a purtat 
către groapă, un altul îndată îl va boci şi pe acesta. 

35. Ochiul sănătos trebuie să vadă toate lucrurile care 
pot fi privite şi să nu spună: „Aş vrea să le văd numai pe 
cele verzi", fiindcă aceasta este o lipsă caracteristică 
bolnavilor de ochi. Căci un organ sănătos al auzului sau un 
simţ sănătos al mirosului, trebuie să fie deschise să 
primească tot ceea ce poate fi auzit şi mirosit. La fel, un 
stomac bun, trebuie să aibă, în mod statornic, aceeaşi 
acţiune, asupra tuturor alimentelor, întocmai cum are 
moara asupra celor hotărite pentru măcinat. Prin urmare, 
o gîndire sănătoasă trebuie să fie pregătită să înţeleagă 
toate evenimentele. Deci, gîndirea care-şi va spune: 
„Scăpaţi pe urmaşii mei", sau „lăudaţi-mă, orice-aş face", 
este asemenea ochilor dornici după culoarea verde sau 
dinţilor care caută numai ceea ce este fraged. 

36. Nici un om nu este fericit pînă într-atita, încît să 
nu aibă lîngă el, chiar şi în clipa cînd trage să moară, cîţiva 
care, totuşi, primesc nefericita întîmplare?! cu bucurie. lar 
cînd unii vor spune „a fost un om bun şi înţelept", tot se va 
găsi baremi unul, şi în ultimul moment, care va spune 
despre cel mort: „în sfîrşit vom răsufla uşuraţi că am 
scăpat de acest pedagog cicălitor", sau „deşi nu se purta 


240 Ibidem, 148. 

241 în alte pasaje, Marcus Aurelius afirma că pentru un întelept moartea nu este un rău. 
În acest loc, însă, Marcus se substituie rudelor care consideră moartea celui apropiat o 
nenorocire. 

aspru cu noi, simţeam cu toate astea că în taină ne 
condamnă". Cam acestea se spun despre omul virtuos. 
Multe sînt pricinile pentru care cineva ar vrea să scape 
degrabă de noi. Păstrează, deci, pentru totdeauna în minte 
această convingere şi, în clipa cînd tragi să mori, îţi vei da 
mai uşurat ultima suflare, zicînd: „Plec dintr-o ase menea 
viaţă", unde înşişi prietenii mei, aceia pentru care m-am 
zbătut şi m-am luptat atita, pentru care am înălţat atitea 
rugăciuni şi mi-am făcut atitea griji, doresc să mă 
îndepărtez, nădăjduind că, cu acest prilej, vor avea vreo 
înlesnire. Prin urmare, la ce bun s-ar strădui cineva ca să 
petreacă, aici pe pămînt, un timp mai îndelungat ? Cu 
toate acestea, dintr-un astfel de motiv, nu te arăta mai 
puţin binevoitor faţă de ei, ci păstrează-ţi neschimbată 
firea ta obişnuită, fii afectuos, grijuliu, binevoitor, nu 
trebuie să mori ca unul ce se zbate să se întoarcă iarăşi în 
această viaţă, ci să ai o moarte frumoasă, prin care spiritul 
se desparte liniştit de trup, în acest fel trebuie să părăseşti 
lumea, ca şi cum pleci de lîngă aceştia într-n vacanţă. într- 
adevăr, natura te-a legat şi te-a făcut una cu aceşti oameni, 
dar acum tot ea este cea care te dezleagă. Mă las, deci, 
desprins ca din mijlocul unor prieteni, nu înverşunîndu-mă 
împotriva morţii şi fără nici o urmă de violenţă. Căci este şi 
aceasta un eveniment dintre acelea care se petrec potrivit 
cu legile naturii. 

37.Pe cît îţi stă în putere, fă-ţi obiceiul ca să te 
întrebi, faţă de orice acţiune săvirşită de cineva: „Către ce 
scop îşi călăuzeşte el această acţiune ?” Şi totdeauna 
începe cu tine, deci, în primul rînd cercetează-te cu 
minuţiozitate. 

38. Adu-ţi aminte că ceea ce-ţi mişcă firul vieţii şi te 
aruncă dintr-o pasiune în alta este imaginaţia din lăuntrul 
tău. Ea provoacă elocinţa, ea singură face să se işte 
părerile şi, fiindcă trebuie să se spună, cîrmuieşte pe om 
însuşi. Tu însă nu trebuie să te simţi contopit cu acest 
înveliş, care înconjoară ca o crustă, nici cu feluritele 

organisme plăsmuite în jurul lui. Ele sînt ca nişte unelte, 
cu singura deosebire că apar legate de tine printr-o 
conexiune organică. Dealtminteri, în afară de cauza care le 
mişcă şi le cîrmuieşte, aceste părţi nu au o utilitate mai 
mare pentru om, decît are suveica pentru ţesătoare, pana 
pentru scriitor, sau biciul pentru căruţaş. 


CARTEA a XI-a 


1. Însuşirile specifice ale unui suflet raţional sînt: se 
autoanalizează, se modifică cu uşurinţă, se autodetermină 
aşa cum voieşte, îşi culege roadele (căci roadele plantelor 
şi produsele asemănătoare ale animalelor sînt culese de 
alţii.) şi oricare ar fi termenul hotărit vieţii sale, el îsi 
îndeplineşte scopul său propriu. Căci nu este la fel ca la un 
dans, la o piesă de teatru, sau la vreo altă activitate 
asemănătoare, rămasă  nedesăvirşită, dacă ceva, o 
întrerupe, ci, dimpotrivă, oricînd i s-ar întîmplă sfîrşitul, în 
fiecare parte a vieţii sale sufletul raţional îşi îndeplineşte 
planul propus, din plin si fara deficienţe, astfel încît, să 
poată spune: „Eu mi-am îndepărtat toate grijile mele." Mai 
mult, ei călătoreşte în jurul întregului univers si al vidului 
ce-l înconjoara, cutreiera cu gîndul configuratia sa, iar cu 
mintea năzuieşte spre veşnicia fără de margini. Mai 
departe, o fiinţă raţională cuprinde cu intelegerea sa 
renaşterea periodică a universului o cercetează sub toate 
feţele sale şi mai ales, înţelege ca cei care vor veni dupa 
noi nu vor vedea nimic nou, după cum vietuitorii dinaintea 
noastră n-au văzut ceva deosebit; ci dimpotriva, într-un 
anumit sens, un om în virsta de patruzeci de ani, dacă are 
un dram de minte, a văzut trecutul precum si viitorul, in 
virtutea unor simple analogii. O alta caracteristică a 
sufletului raţional este şi dragostea pentru vecinii săi, 
adevărul, modestia, pudoarea precum şi aceea că nu 
respectă, în adevăratul înţeles al cuvîntului, pe nimeni mai 

mult decît pe sine însuşi, ceea ce constituie tot o cerinţă a 
legii universale. În acest fel, o judecată cu adevărat 
dreaptă nu se deosebeşte prin absolut nimic de raţiunea 
justiţiei. 

2. Cu siguranţă vei gusta mai puţin o melodie chiar 
fermecătoare, un dans sau o demonstraţie de gimnastică, 
cînd vei descompune aria cea armonioasă, în sunetele care 
o alcătuiesc şi cînd te vei întreba asupra fiecăruia, dacă 
este în stare să-ţi subjuge sufletul; vei renunţa, de ruşine, 
la părerea avută înainte; apoi, vei proceda la fel şi cu 
dansul, analizîndu-l în raport cu fiecare mişcare, vei face 
apoi acelaşi lucru cu o demonstraţie de gimnastică, într-un 
cuvînt, aminteşte-ţi că, în afară de virtute şi de cele care 
aparţin şi se raportează la virtute, în toate cele lalte, 
trebuie să pătrunzi, analitic, parte cu parte, ca să ajungi 
astfel, printr-o cercetare riguroasă să le dispre-ţuieşti. 
Foloseşte apoi această metodă, asupra întregii vieţi?*?. 

3. Ce fel de suflet este acela pregătit, chiar dacă din 
acest moment ar trebui să fie dezlegat de trup, sau să se 
stingă, sau să se risipească, sau să-şi continue exis tenţa ! 
Înţeleg această pregătire însă, astfel încît să plece din 
viata, în urma unei deliberări proprii, nu pur şi simplu 
dintr-o rezistenţă încăpăţinată, aşa cum fac creştinii, ci din 
motivare raţională cu o demnitate gravă, ca sa convingă şi 
pe altul, dar fără să facă pe tragedianul 2%. 

4. Am îndeplinit ceva în interesul societăţii ? Deci mi- 
am făcut un serviciu ! Să ai în gind întotdeauna aceasta şi 
nu înceta niciodată să faci asemenea lucru. 

5. Care este rezultatul înţelepciunii tale ? Sa fii bun. 
Şi cum se ajunge, în chip desăvirşit, la acest scop, decît 


242 Asupra acestui procedeu analitic vezi şi cărțile a II-a, 12, 3; a III-a, 11. a VI-a, 13, 3; a 
VIl-a, 29, 5; a XI-a, 16, 2; a XII-a, 10. În plus, trebuie avut în vedere că acest fel de 
analiză dezintegratoare a structurilor, cum s-ar spune în termeni moderni, anticipează 
ideea „duratei melodice", despre care va scrie Bergson , cf. Goldschmidt, Le systeme 
stoicien p. 195 şi urm. 

245 Asupra respingerii atitudinii teatrale, vezi si cartile a IV-a, 29, 7-8; a V-a, 28, 4. 
Asupra aprecierii atitudinii crestinilor cf. si Epictet, Diatribe, IV, 7, 6; şi Plinius cel Tînăr, 
Epistulae ad Traianum X, 96(97) 3. 

studiind principiile fundamentale, atît cele referitoare la 
natura universului, cît şi la propria structura si alcătuire a 
omului. 

6. Mai întîi tragediile au adus în scena învăţămite din 
istoria omenirii arătînd că aceste evenimente s-au pe 
trecut potrivit unei ordini naturale, că nimeni nu trebuie să 
se tulbure din cauza acestor întîmplări, cînd se petrec pe 
scena mai mare a lumii, de vreme ce, au fost fermecaţi de 
ele, cînd se desfăşurau pe scena unui teatru. Se poate 
observa deci, că era necesar ca ele să aibă un asemenea 
deznodămiînt şi că a trebuit să le suporte chiar cei care au 
strigat: „Oh. Cithairon?*% !" Se spun, de către poetii tragici, 
unele adevăruri de cel mai mare folos, spre exemplu, mai 
ales acesta: „Dacă eu şi copiii suntem neglijaţi de către zei, 
şi această neglijenta are o cauza ra ţională", sau „nu 
trebuie să-ţi faci sînge rău din cauza evenimentelor", sau 
iarăşi „seceră viaţa întocmai ca pe un spic copt de griu”2%5, 
şi cît de multe adevararuri de acest fel. După tragedie, a 
fost adusă pe scenă comedia veche, care adoptat o mai 
mare libertate de exprimare, în scopuri educative şi care 
datorită sincerităţii de afirmare a lucru rilor, a dat, nu fără 
un real folos, multe lecţii de modestie oamenilor. Pentru un 
scop de acelaşi fel, Diogene”, chiar, a luat din vechea 
comedie această caracteristică. Reflectează apoi ce şi-a 
propus comedia mijlocie, după cea veche şi în cele din 
urmă, pentru ce i-a succedat şi aceleia, noua comedie, 
care, după scurtă vreme, a alunecat spre o inge nioasă 
imitație a moravurilor. Că s-au spus unele adevăruri 
folositoare şi de către aceştia, nu contestă nimeni; dar 


244 Strigatul lui Oedip — Sophocle, Oedip rege. vers 1368, dupa teribila descoperire a 
paricidului şi a incestului comis, indicand muntele dintre Atica si Beotia, unde a fost 
crescut de pastorii tatălui său Laios; Sofocle, Oedip rege,vers. 1089. 

245 Pentru aceste citate, cf. cartea a VII-a, 38, 40, 41, unde sunt citate şi explicate aceste 
versuri din Euripide. 

246 Libertatea de exprimare, exaltată de comicul Eupolis; fragm. 91, este obiectivul de 
temelie al pieselor lui Aristophan precum si ai scolii filozofice cinice, iniţiată de Diogene 
din Sinope (secolul al IV-lea î.e.n.). Dealtfel, această francheţă se bazează pe un drept - 
isogoria - dreptul de a vorbi egal. 

întreaga activitate creatoare a acestor poeţi şi dramaturgi, 
către ce scop oare şi-a orientat privirea ? 

7. Cît de limpede apare, că nu este o altă situaţie de 
temelie a vieţii, mai convenabilă, într-un asemenea chip 
meditaţiei filozofice decît cea în care trăieşti acum! 

8. Nu se poate tăia o mlădiţă dintre crengile cu care 
se învecinează, fără să fi fost desprinsă din tot arborele. La 
fel şi omul, separat de un altul, de fapt, s-a prăbuşit din 
întreg ansamblul vieţii sociale. Pe cîtă vreme, însă. mlă 
diţă este tăiată de altcineva, omul, singur, se rupe de lingă 
vecinul său. fiindcă-l urăşte şi-l respinge. Nu-şi dă seama 
însă, că în acelaşi timp, s-a desprins din ansamblul sis 
temului social şi politic. Mai este însă acest dar al lui Zeus, 
cel care a conceput şi sistematizat viaţa socială şi anume, 
faptul că ne este cu putinţă ca din nou să creştem 
împreună cu cei învecinaţi, să redevenim iarăşi o parte 
care completează şi desăvîirşeşte universul. Dar clacă se 
produce prea des. această izolare determină serioase difi 
cultăţi celui care o separă, în calea reintegrării şi 
restabilirii în unitate. Căci, după cum spun grădinarii, nu 
este deloc asemănătoare mlădiţa, care dintru început 
creşte împreună cu trunchiul arborelui, continuînd să 
trăiască şi să respire prin acesta, cu acea mladiţă. care, 
odată tăiată este altoită din nou, in arbore. La fel si omul 
va creşte împreună, va fi una cu tulpina dar nu-l va mai 
străbate totuşi, nealterată, seva aceleiaşi afinități. 

9. După cum, atunci cînd înaintezi pe un drum ce 
urmează îndrumările raţiunii, acei care îţi stau împotrivă 
nu te pot abate de la o activitate sănătoasă, tot astfel să nu 
poată împuţina în inima ta, bunăvoința faţă de ei. Tu deci, 
din contra, păstrează-ţi deopotrivă aceste două atitudini, 
adică nu numai judecată şi activitate echilibrată şi 
statornică, ci chiar amabilitate faţă de aceia care îsi 
propun să-ţi pună piedici ori te tulbură în vreun alt chip. 
Căci a le provoca neplăceri şi dificultăţi este o slăbiciune, 
după cum tot o slăbiciune înseamnă a te lăsa abătut de la 

treburi sau a îndepărta ceea ce îţi produce groază. Căci 
deopotrivă dezertează şi-şi părăsesc ponturile, atît acela 
care se lasă înfricoşat, cît şi înstrăinatul de cel care prin 
natură îi este de acelaşi neam şi prieten. 

10. Nici o fire nu este mai prejos decît arta, de 
vreme ce artele imită realitatea care reprezintă lucrarea 
naturii Dacă acesta este un adevăr, cu atît mai mult 
natura, mai desăvirşită decît toate şi mai cuprinzătoare 
deoarece le înglobează pe toate, n-ar putea să fie lipsită de 
iscusinţă artistică. Ori, întrucât în vederea realizării unor 
valon superioare, artele creează şi lucrări de valoare mai 
mică, de bună seamă că şi natura comună poate face la fel. 
Aici îsi are originea justiţia şi spiritul de dreptate, iar din 
aceasta virtute îşi trag izvorul toate celelalte. Dar justiţia 
însăşi şi tot ceea ce este drept nu vor fi păstrate cu 
stricteţe, dacă ne preocupăm prea mult de lucrurile de 
mijloc, dacă sîntem uşor de înşelat, pripiţi sau 
nestatornici?*” . 

11. Dacă lucrurile din pricina cărora te frămînţi, fie 
că le urmăreşti cu zel, fie că încerci să scapi de ele, nu vin 
către tine, trebuie, într-o oarecare măsură, să te în drepţi 
tu către ele. Scuteşte-ţi deci părerea de vreo tul burare 
datorită lor, fiindcă îndată şi ele vor rămîne în cremenite, 
iar tu nu vei mai fi văzut, nici urmărindu-le cu stăruinţă, 
nici căutînd să scapi de ele. 

12. Sfera sufletului îşi păstrează mereu aceeaşi 
formă, deci asemenea sieşi, cînd nu năzuieşte la nimic, nu 
se repliază contractîndu-se înlăuntrul său, nu se risipeşte 
şi nici nu se constringe în sine însuşi, ci străluceşte 
datorită unei lumini, cu ajutorul căreia întrezăreşte 
totdeauna adevărul, în toate lucrurile precum şi în 
interiorul său?2%%. 


241 vezi si cartea a V-a, 16, 30, 55, unde sunt enuntate conceptele de prudenta, 


cumpatare si forta. 


243 Asupra aceleiaşi idei vezi şi cartea a VIII-a, 4, 45 şi cartea a XII-a, 3. 

13. Oare, mă va dispreţui cineva ? Îl priveşte. Eu, 
msă, voi avea în vedere să nu fiu găsit vrednic de dispreţ, 
nici datorită celor ce fac, nici datorită celor ce spun. Mă va 
uri, oare, cineva ? îl priveşte. Eu, însă, voi rămîne 
binevoitor şi blind faţă de toţi şi voi fi gata oricind să-i arăt. 
chiar aceluia care mă urăşte, că este în greşeală: dar 
aceasta n-o voi face într-un mod jignitor, nici ca şi cum aş 
vrea să demonstrez că abia-l suport, ci cu o atitudine plină 
de nobleţe şi de bună-credinţă, întocmai ca, odinioară, acel 
Focion?®, dacă şi sentimentele acestuia nu erau şi nişte 
ironii plăzmuite. Căci sentimentele de acest fel e necesar 
să se afle în adîncurile inimii, iar omul trebuie privit de 
către zei, ca unul care nu se arată cuprins de o statornică 
miînie, nici ca unul care se vaită pretutindeni pentru 
suferinţele sale. Care este pentru tine răul dacă faci totul 
propriu firii tale, dacă primeşti cu linişte, acum, ceea ce 
convine naturii universului, tu fiinţa omenească a cărei 
menire este să înlesnească săvirsîrea a tot ceea ce poate fi 
de folos societăţii. 

14. Cu toate că în realitate se dispreţuiesc totuşi, 
se arată îndatoritori unii faţă de alţii şi deşi, de fapt, 
năzuiesc să se subjuge reciproc, se umilesc, totuşi, unii în 
faţa altora. 

15. Cît de putred de respingător şi de ipocrit este 
acela care afirmă: „Prefer să am faţă de tine o purtare 
cinstită şi directă !" Ce faci omule ? Nu trebuie să spui 
acest lucru înainte. Adevărul va ieşi, de la sine la lumină. 
Este o datorie ca o astfel de vorbă să fie înscrisă pe frun 
tea ta, ca un asemenea cuvînt să strălucească imediat şi 
direct în ochii tăi, aşa cum în privirea celor care iubesc cu 
pasiune, cei îndrăgiţi citesc totul numaideciît şi cunosc sen 
timentele încercate de aceştia. Ca urmare, omul simplu, 


249 Este probabil o referire la Focion, general şi om de stat atenian (secolul al IV-lea 
î.e.n.). Acesta. înainte de a bea cucută potrivit hotăriîrii care-l condamna la moarte, cu 
seninătate deplină dă fiului său instrucţiuni privitoare la comportarea viitoare, stăruind, 
mai ales asupra obligaţiei transmisă fiului, de a se arăta binevoitor faţă de atenieni, deşi 
acestia prin sentinţa lor, îl omorau — pentru detalii, cf. Eschine, 11, 170 şi Demosthene, 
ed. B. Lauppe, XXI, 164. 

cumpătat şi bun trebuie neapărat să fie în felul aceluia ce 
împrăştie un miros atît de puternic, încît cineva aflat în 
apropiere, vrea nu vrea, îl simte îndată ce trece pe lingă el. 
Iar simplitatea şi modestia prefăcută pare asemenea unui 
pumnal trac încovoiat?%. Nimic nu este mai ruşinos decît 
prietenia lupului’. înainte de orice, fugi, mai ales de o 
astfel de prietenie. Omul bun, binevoitor şi modest are în 
ochii săi aceste însuşiri şi nu le ascunde. 

16. În suflet se găseşte şi această putere, să-şi 
trăiască viaţa cît mai frumos cu putinţă, dacă nu acordă 
interes celor care, prin natura lor sînt dezinteresate. Şi nu 
le va acorda atenţie dacă le va cerceta pe fiecare, atit 
analitic, cît si în ansamblul lor, amintindu-şi că nici unul 
din ele nu ne poate stirni o părere şi nici unul nu e în stare 
să ajungă pînă la noi”? ; ele sînt, dimpotrivă, împietrite, noi 
dăm naştere unor păreri asupra lor şi în felul acesta le 
reținem, cu toate că avem posibilitatea să nu le întipărim 
sau, dacă s-au strecurat cumva, pe furiş în noi, să le 
ştergem numaidecît. În cele din urmă, trebuie să iei aminte 
că o asemenea supraveghere va fi de scurtă durată şi că 
viaţa însăşi se va sfirşi foarte curînd. Dealtminteri în ce fel 
sînt neplăcute toate acestea ? Fiindcă, dacă sînt potrivite 
cu natura, bucură-te de ele şi fă în aşa fel încît să-ţi aducă 
înlesniri, iar dacă apar împotriva naturii, tu caută ce 
corespunde naturii şi străduieşte-te cu toată graba către 
acestea, chiar dacă sînt potrivnice părerilor mulţimii, 
fiindcă oricărui om care-şi caută binele propriu, trebuie să 
i se acorde îngăduinţă. 

17.  Cugetă de unde a venit fiecare lucru, din ce 
elemente este alcătuit, în ce altceva se transformă, cum va 


239 Am renuntat la lecţiunea Saumaise considerînd ca Marcus Aurelius întrezăreşte şi 


enunţă în această cugetare, caracterul agresiv al modestiei ipocrite prin asemănarea cu 
rănile provocate de sabia turca. 
251 Aluzie la fabula cu acelaşi nume, a lui Phedru (secolul I e n.) care l-a inspirat şi pe La 
Foptaine in fabula Le loup et le brébis. 

Daca sufletul se abtine de la o parere amplificatoare a lucrurilor, acesta inceteaza 
sa-l cotropeasca şi datorita ratiunii el poate ramine indiferent. 

fi dupa schimbare şi că nu va fi încercat nici un rău, 
datorită acesteia. 

18. Şi cel dintii gînd trebuie să fie: Care este 
poziţia si raportul meu cu oamenii, că am fost zămisliţi unii 
în folusul altora: potrivit unui alt punct de vedere, că m-am 
născut ca sa stau în fruntea lor, aşa cum stă ber becul în 
fata turmei de oi şi taurul înaintea cirezii. Por neste insă si 
mai de sus, adică de la acest principiu: Dacă universul nu 
înseamnă o îngrămădire de atomi, atunci na tura conduce 
totul, iar dacă acesta este adevărul, cele mai rele dăinuie 
pentru folosinţa celor mai demne, iar acestea, fără 
îndoială, există unele în folosul celorlalte?5:. 

În al doilea rînd, cu privire la oameni, cum sunt cînd 
se aşază la masa, cînd stau în pat, precum ş.i in alte îm 
prejurări; mai ales, apoi ce fel de păreri socotesc drept 
temeiuri obligatorii şi cu cită semeţie oarbă le pun în apli 
care şi pe acelea. 

În al treilea rind, reflectează că, dacă oamenii fac 
anu mite lucruri potrivit cu dreptatea, nu ai motive ca să fii 
nemulţumit, iar dacă cele ce săvirşesc sînt necorespunză 
toare dreptăţii, atunci este limpede că le îndeplinesc fără 
voie si din neştiinţă. Căci întocmai cum, in mod obiectiv, 
orice suflet este lipsit de cunoaşterea adevărului? tot 
astfel este lipsit şi de capacitatea de a se purta faţă de fie 
care din semenii săi potrivit cu valoarea si cu meritul sau. 
Aceasta constituie pricina pentru care oamenii în dură fără 
voia lor aproape, ca să fie socotiți nedrepţi, lipsiţi de 
recunoştinţă, lacomi, într-un cuvînt, în stare sa greşească 
fată de semenii lor. 

În al patrulea rînd, ia aminte că greşeşti de foarte 
multe ori, că eşti întru totul la fel cu ceilalţi, că, deşi te 
opreşti de la comiterea unor greşeli, ai totuşi înclinația 
către săvîrşirea lor. chiar dacă datorită lipsei de îndrăz 


253 Aceeasi idee este enuntata şi urmarita in cartea a II-a, 1; cartea a III-a, 4; cartea a 
VI-a, 16; cartea a IX-a, 39. 

254 Afirmatia lui Platon, citat de Epictet, Diatribe, 1, 28, si II, 22, pentru acelasi punct de 
vedere vezi si cartea a VII-a, 63, din prezentul volum. 

neală, dorinţei de faimă sau vreunui alt viciu de felul 
acesta, te abţii do la făptuirea unor orori asemănătoare. 

În al cincilea rînd, reflectează că nu totdeauna poţi 
să-ţi dai seama dacă ei greşesc cu adevărat deoarece multe 
se produc potrivit unui plan general de desfăşurare al unor 
activitati particulare; în sfrşit, reflectează si că trebuie sa 
cunosti multe amănunte înainte de a face o afir-matie 
întemeiată pe argumente, privitoare la faptele altora. 

În al şaselea rînd, bag de seama ca, ori de cite ori 
eşti peste masură de indignat, sau esti insufletit de 
simţăminte neplacute trebuie să cugeti că viaţa omenească 
este scurtă, ca peste puţină vreme o să fim cu toţii întinşi 
în sicriu. 

În al şaptelea rînd, gindeşte-te că nu activităţile aces 
tor oameni ne tulbură, căci asemenea practici îşi au izvorul 
în raţiunile lor călăuzitoare, ci, dimpotrivă, părerile proprii 
despre acele fapte. Ca urmare, smulge din rădăcină o 
astfel de părere, hotărăşte să înlături predispoziția de a le 
socoti vătămătoare pentru tine. Astfel, însăşi miînia va 
pleca de lingă tine. Oare cum ai putea s-o îndepărtezi ? 
Socotind că nu este neplăcut. Fiindcă, fără îndoială, dacă 
singurul rău?% este neplăcutul numai, tu însuţi ai fi săvîrsit 
multe greşeli, de nevoie. Ai fi devenit un tilhar, în stare de 
orice rău. 

În al optulea rînd trebuie să înţelegi că miîniile şi 
mihnirile provocate de aceste acţiuni stirnesc în noi 
tulburări mai grele chiar decît acţiunile care irită sau 
întristează. 

În al nouălea rînd, reflectează că bunăvoința şi 
omenia apar cu neputinţă de înyins, dacă sînt înnăscute, 
cînd nu este un suris prefăcut, o făţărnicie. Căci, ce rău, 
oare îţi va putea face chiar cel mai violent şi mai nesăbuit, 
dacă tu, cu statornicie, râmîi binevoitor faţă de el şi, cînd 


255 Actul rusinos si neplacut constituie singurul rau, aceasta este o conceptie generala a 


stoicilor, cf. si Cicero, De finibus, III, 9, 39; caci insulta nu produce rau decit prin 
caracterul urit, rusinos al actului in sine, caracter care-si are sursa in ratiunea 
conducatoare a autorului sau, de aceea nu poate vatama cu adevarat pe cel insultat. 

se iveşte prilejul, îl sfătuieşti cu blindeţe şi dacă, chiar în 
clipa cînd i se ofera ocazia să-ţi facă rău, îl înveţi: „Nu fiul 
meu, natura ne-a creat pentru alte lucruri. Nu eu voi fi cel 
pă-bit fiul meu, ci îţi aduci ţie însuţi pagubă. Sau, dacă 
dupa aceea îi arăţi cu iscusinţă, ca şi cum ar veni vorba 
întimplator si cu totul general, că lucrurile stau altfel, că 
nici albinele nu iac aşa şi nici animalele, atît cît sînt de 
multe, carora natura le-a menit să trăiască în turme. 
Observatiile insa nu trebuie făcute cu ironie, nici cu ton 
jignitor, ci cu afecţiune adevărată, fără să stirnească în 
sufletu-i vreun resentiment. În acelaşi timp, se cuvine ca 
orice reco mandare să nu pară rigidă, pedantă şi nici să nu 
fie făcută cu dorinţa de a stirni admiraţia celor de faţă, ci 
adresin-du-o numai lui, chiar dacă mai sînt împrejur şi alţi 
oameni. 

Adu-ţi necontenit în minte aceste nouă principii 
călăuzi toare, ca pe nişte daruri primite din partea muzelor 
şi în cepe odată pentru todeauna să fii om. Bagă însă de 
seamă, în egală măsură, nici să nu te mînii împotriva lor, 
nici să nu-i linguşeşti, căci amindouă aceste feluri de a fi 
sînt con tra interesului social şi sfirşesc prin a produce 
pagubă şi vă tămare. Ai totdeauna în minte convingerea 
neabătută că nu este deloc o purtare bărbătească, cînd tîrît 
de miînie, te laşi tulburat de patimi şi că dimpotrivă, 
blîndeţea şi bunăvoința sînt mai fireşti pentru un caracter 
bărbătesc, după cum sînt şi mai potrivite pentru o natură 
cu adevărat omenească. Mai departe, ai în vedere că este 
mai multă forţă, mai mult nerv, mai multă bărbăţie în acela 
care stăpiîneşte aceste ca lităţi decît în cel care se lasă 
subjugat de mînie şi de neca zuri. Căci în ce măsură omul 
se simte mai legat de elibera rea sa de sub domnia 
patimilor, în aceeaşi măsură devine mai apropiat de 
putere, fiindcă după cum tristeţea este o trăsătură a celor 
nevolnici, la fel şi mînia reprezintă o ca racteristică a 
acestora căci şi unii şi ceilalţi se arată răniţi şi robiţi cu 

totul de pomenitele simţăminte şi aduşi în si tuaţia să se 
predea în faţa vieţii. 

Şi acum, primeşte, dacă vrei, al zecelea dar, din 
partea lui Apollo, cîrmuitorul muzelor: înseamnă o nebunie 
să crezi că nu este firesc ca oamenii răi să greşească, 
deoarece aceasta atinge imposibilul; iar ca să fii de acord, 
că aceşti oameni fac erori astfel împotriva altora, dar să 
socoti că împotriva ta nu trebuie să greşească, vădeşte un 
fel de a fi nemilos şi despotic. 

19. Trebuie urmărite necontenit şi cu 
stricteţe patru abateri ale raţiunii tale conducătoare şi 
îndată ce sînt d coperite trebuie şterse cu desăvîrşire, 
glăsuind astfel către fiecare: această toană nu este cu 
adevărat necesară, această închipuire este vătămătoare 
pentru societatea în care tră ieşti, cuvîntul care urmează 
să-l spui nu are originea în gîndirea ta şi trebuie să 
socoteşti că a spune ceva ce nu provine din propria sa 
gindire este pentru fiecare om, una din cele mai mari 
absurdităţi. A patra abatere pe care se impune să ţi-o 
reproşezi este că îngădui ca partea mai di vină din tine să 
se lase înfrîntă şi subjugată de partea mai puţin prețioasă 
şi muritoare adică de trup şi de formele sale necioplite. 

20. Suflul tău vital, ca şi toate elementele 
de natura focului, contopite în tine, deşi în mod natural 
năzuiesc să se înalțe, se supun ordinei universale şi îşi 
păstrează locurile pe care le deţin, acolo, în cadrul 
alcătuirii generale a trupului. De asemenea, toate 
elementele de natură pămînteană sau lichidă din alcătuirea 
trupului tău, se ridică de asupra nivelului lor obişnuit şi 
rămîn statornice, într-o po ziţie care nu le este firească, cu 
toate că, în mod normal, înclină să cadă. 

In concluzie, deci, chiar şi elementele se supun 
legilor generale ale universului, de vreme ce, după ce le-a 
fost rînduită o anumită poziţie şi un anume rost în cadrul 
în tregului, rămîn în acel loc silite de puterea acestor legi, 
pînă cînd le vine din nou, de sus, semnalul dezagregării. 

Atunci, oare, nu este ciudat ca numai partea 
conştientă din tine să fie neascultătoare şi să se considere 
nemulțumită şi mîniată din cauza poziţiei sale ? Şi, cu toate 
acestea, nimic nu i-a fost impus acesteia cu forţa, ci 
dimpotrivă i-au fost rînduite numai cele ce i se potrivesc, 
după legile naturii. Ea. însă, departe de a le suporta, se 
lasă purtată într-o direcţie potrivnică. Căci, orice tendinţă 
către nedreptate, abuzuri, mînie, durere, teamă nu 
înseamnă nimic altceva decît o abatere de la legile naturii. 
Şi ori de cite ori raţiunea chinuitoare îşi manifestă 
nemultumirea faţă de în lănţuirea evenimentelor, îşi 
părăseşte propria sa poziţie. Căci fie a fost alcătuită pentru 
sfinţenie şi pentru vene rarea zeilor, nu mai puţin decît 
pentru dreptate. Caci aceste virtuţi fac parte din imaginea 
unei dcsăvirşite vieţi sociale, fiind mult mai de frunte?56 
chiar decît actele de justiţie. 

21. Omul care nu are unul şi acelaşi scop în tot 
timpul vieţii, de-a lungul întregii sale vieţi, nu poate să fie 
unul şi acelaşi. Afirmația nu este îndestulătoare însă, dacă 
nu adăugăm şi recomandaţia care şi în ce fel trebuie sa fie 
scopul acesta. Căci, după cum nu toţi au aceeaşi părere 
despre lucrurile socotite bunuri de către majoritatea 
oamenilor, ci numai despre un anumit fel de bunuri, adică 
despre acelea referitoare la interesul lor comun, tot astfel 
interesul social şi politic trebuie să fie propus ca scop 
esenţial. Iar acela care îşi îndreaptă toate năzuinţele sale 
spre acest ţel esenţial, va face ca toate activităţile sale să 
fie întru totul asemănătoare şi, ca urmare a acestui lucru, 
va fi totdeauna el însuşi. 

22. Compară şoarecele de munte, sălbatic şi 
şoarecele de pe lîngă casă, frica şi agitația vrednică de 
milă a aces tuia din urmă. 


256 


— are mai multe semnificaţii "mai in virsta”, „primul în ordine 
ierarhică — sau cronologica”, „superior”. Se pare că Marcus Aurelius le consideră ca 
surse ale celorlalte vituţi, deşi la capitolul al X-lea — cartea a XI-a afirmă ca jusţitia e 
sursa virtuţilor. Aparenta confuzie se datorează faptului ca autorul nu sesizează unitatea 
dialectica dintre aceste noţiuni etice fundamentale. 

23. Socrates numea părerile multora din locuitorii 
din Lamia, gogoriţe de speriat copiii?5. 

24. La spectacolele lor publice, lacedemonienii 
asezau băncile pentru oaspeţi, în locuri umbroase, ei, insă 
se aşe zau unde se nimerea. 

25. Cu privire la faptul că nu mersese la el cmd l-a 
chemat, Socrates i-a spus lui Perdiccas*; „Pentru nupieri 
prin cea mai crudă dintre morţi, adică aceea de a primi o 
favoare fără a fi în stare să fac în schimb o altă favoare?*. 

26. În scrierile filozofilor din Efes se găsea şi 
recoman darea ca necontenit să fie amintit oricare dintre 
oamenii din vechime, care, la vremea sa, s-a îndeletnicit cu 
prac ticarea virtuţii. 

27. Filozofii  Pitagoreici:% ne-au recomandat 
tuturor, ca în faptul zilei, la ivirea zorilor, să ridicăm 
privirile către cer, ca să avem totdeauna în minte aceste 
corpuri, care îşi fac, în acelaşi chip, cele specifice lor 
înşile, ducînd la bun sfîrşit aceleaşi munci, ca să avem în 
minte desăvîrşita lor ordine, limpezimea pură a acestora şi 
goliciunea lor, căci strălucirea astrelor nu este ascunsă în 
nici un văl. . 

28. Inchipuieşte-ţi în ce fel arăta, cîndva Socrates, 
în cins cu o piele simplă de miel, atunci cînd Xantipa i-a 
luat cămaşa şi a plecat cu aceasta în oraş, precum şi ce-a 
spus prietenilor săi care se ruşinau şi se retrăgeau din 
calea lui, cînd l-au văzut îmbrăcat în acest fel?61. 

29. Nu vei fi în măsură să dai îndrumări, în ceea ce 
se referă la scris sau la citit, înainte să fi fost îndrumat la 
rîndul tău. Acest aforism este cu atit mai mult adevărat 
pentru viaţă. 


257 Cf, Pluton, Criton şi Phaidon; idem Epictet, Diatribe II, 1. 

258 Alţi scriitori afirmă că Arhelaus, fiul lui Perdiccas l-a invitat pe Socrates să vină în 
Macedonia. Este deci o eroare a lui Marcus Aurelius. 

259 Cf. Aristotel, Rhetorica, II, 23. 

260 Cf. Cartea a VI-a, 47. 

261 Este singura menţiune despre o atare situaţie în viaţa lui Socrates, nu ne-au parvenit 
alte informaţii care să o confirme, nici măcar indirect. 

30. Ai fost născut sclav, deci nu ai îngăduinţă să 
vorbeşti acum?6?. 

31. Inima mea dragă se veseleşte în sine?65. 

32. Ei vor blestema virtutea, proferind cuvinte 
grele?®, 

33. A căuta o smochina în vreme de iarna este o 
treabă vrednica de om smintit; tot aşa este şi acela care-si 
cauta copilul, cînd nu i se mai oferă prilejul?%. 

34. Cind un om îşi miîngiie şi îsi imbratisează 
copilul, spunea Epictet?%6 trebuie să-şi spună lui insusi 
„Miine poate va muri”. „Acestea sînt doar nişte prevestiri 
rele”. „Nu este nici un fel de prevestire rea, spune mai 
departe acesta, ci numai semnificaţia unei lucrări a naturii, 
su cumva si faptul că spicele trebuie secerate, este tot o 
prevestire rea ? M”... 

35. Aguridă, strugure copt, sau stafida, toate sînt 
nişte transformări, nu pentru a nu mai fi nimic, ci 
dimpotrivă, pentru a deveni ceea ce nu sînt înca acum. 

36. De asemenea, o afirmaţie a lui Epictet: „Nu s-a 
născut încă un hoţ al liberului arbitru”26. 

37. Spunea mai departe acelaşi filozof: „Trebuie sa 
se găsească o tehnică cu privire la acordarea 
consimţamântului, iar în partea care se referea la 
impulsuri, că trebuie să se observe ca acestea să fie 
îngrădite de anumite conditii: sa fie totdeauna potrivite cu 
interesul comunităţii şi în raport cu valoarea specifică 
fiecăruia , cît despre pofte, ele trebuie totdeauna şi 
pretutindeni respinse, dar această ca pacitate de 
respingere nu e necesar să fie folosită faţă de nici unul din 
lucrurile din puterea noastră” 38. 


262 vers iambic, dintr-un autor necunoscut. 


263 Homer, Odiseea IX, 413. 

să Hesiod, Munci şi zile, V. 184. 
Epictet, Diatribe Il, 24. 

256 Epictet, idem. 

267 Epictet, Diatribe, III, 22, 105. 

268 Epictet, Manualul, 7. 

38. Prin urmare, disputa nu se referă la un subiect 
întîmplător, ci la tema „a fi sau a nu fi nebun" spunea 
iarăşi Epictet?%. 

39. Socrate spunea, „Ce doriţi ? Să aveţi suflete 
raţio nale, sau iraționale ?”, „Suflete raţionale !” „Şi 
anume, ce fel de suflete raţionale ? Sănătoase sau bicisnice 
?” „Sănătoase !” „De ce nu căutaţi atunci, să le aveţi ?” 
„Fiindcă deja le avem!”. „Atunci de ce vă războiţi şi de ce 


puneţi vrajba între voi ?”27%. 


CARTEA a XII-a 


I; Toate aceste bunuri pentru care te-ai rugat în 
repetate rinduri ca să le obţii, ai putea să le dobindeşti 
chiar din aceasta clipă, dacă din proprie voinţă nu ţi le-ai 
refuza. Cam acesta ar fi mijlocul prin care ai putea să le 
obţii: dacă părăseşti orice umbră a trecutului, daca îţi 
încredinţezi viitorul providenţei divine si îţi călăuzeşti 
existenţa prezentă”! numai spre pietate şi dreptate. Către 
pietate, pentru ca să iubeşti ceea ce ţi-a fost hărăzit de 
destin, căci natura a urzit această soartă pentru tine şi te-a 
zămislit pentru această soartă. Către dreptate, pentru ca 
să spui adevărul, în mod liber fără ocolişuri sau vorbe 
înflorate si pentru ca să-ţi desfăşori activitatea, potrivit cu 
legea universală şi în raport cu valoarea fiecărei fapte. Să 
nu-ţi fie piedică pe drumul către scopul acesta, nici viciile 
altora, nici părerile lor, nici crimele acestora şi nici chiar 
simţămintele acestui biet înveliş de carne care te acoperă. 
Căci partea care suferă va vedea ce are de făcut. Asadar, 
dacă în clipa cînd vei fi aproape de plecarea din viaţă, 
209 Epictet, Diatribe 1, 22. 

270 Citat dintr-o opera necunoscuta. 


ia Textul, foarte explicit, subliniază legătura dintre imperativul moral şi afirmaţia că 
prezentul este unica realitate; pentru aceeasi idee vezi şi cartea a VII-a, 8 si 29; cartea a 
VIII-a, 36 si cartea a X-a. 11, 31. 

lăsînd deoparte toate celelalte, vei preţui numai raţiunea 
ta conducătoare şi partea divină din tine, dacă nu te temi, 
nu căţi se întrerupe firul vieţii, ci doar că n-ai început încă 
să vieţuieşti potrivit cu natura, vei fi un om vrednic de 
universul care te-a zămislit; atunci vei înceta să mai fii 
străin în patria ta, să te mai urnească evenimentele zilnice 
ca nişte lucruri neprevăzute, vei înceta să te mai simţi 
dependent de unul sau altul din aceste sentimente. 

2; Zeul vede toate raţiunile conducătoare ale 
oamenilor, dezgolite de învelişurile materiei, de coaja ei de 
carne, de toate necurăţeniile care o învăluie??. Fiindcă 
divinitatea, numai prin inteligenţa sa însăşi, comunică 
numai cu acele părţi care-şi au izvorul în propria ei 
substanţă, de unde s-au revărsat în anumite corpuri. Dacă 
te vei deprinde să faci acest lucru fără întrerupere, vei 
determina dispariția multor din frămîntările care te 
copleşesc acum. Căci, cine nu bagă în seamă sărmana 
carne ce-l înveleşte, prins de iureşul vieţii se va mai 
preocupa oare, fie de straiele pe care le poartă, fie de 
locuinţă, fie de reputaţie, fie de orice asemenea dichisuri, 
de fapt, simple forme şi aparente ? 

3. Trei sînt părțile din care eşti alcătuit: corpul, 
răsuflarea care întreţine viaţa şi inteligența?”. Primele 
două din acestea, în măsura în care trebuie să le porţi de 
grijă, sînt ale tale, însă, numai cea de-a treia îţi aparţine în 
sensul propriu al cuvîntului şi în mod definitiv. Dacă însă, 
îndepărtezi din tine, adică din gîndirea ta, toate cîte fac 
sau cîte spun alţii, toate cîte ai făcut sau ai spus, toate 
pentru care te vei zbuciuma, la gîndul că urmează să se 
petreacă în viitor, toate cîte le întîm-pină bietul trup ce-ţi 
este înveliş de jur împrejur, sau răsuflarea care-ţi dă viaţă, 
care a fost împreunată cu trupul de către natură şi-ţi este 
ataşată independent de viaţa ta; dacă vei lăsa deoparte 
toate cîte, curgind de jur împrejur, le învolburează din 
272 Pentru asemanarea de concepţie, cf. Platon, Gorgias, 523, e; Phaidon, 7114 d-e; 


Republica, X, 611, b-e. 
213 Asupra triplei alcătuiri a fiinţei umane, vezi şi cartea a II-a, 2. 

afară vîrtejul, astfel încît puterea ta de gîndire, despărțită 
do cele pe care i le-a impus destinul?'+ să vieţuiască, în 
întregime, curată şi eliberată de sine însăşi, înfăptuind 
ceea ce este drept, primind cu voie bună toate 
evenimentele petrecute şi mărturisind adevărul; spun, 
aşadar, dacă îndepărtezi de raţiunea ta conducătoare tot 
ce este adus de înclinațiile patimilor şi de urmările lor, 
toate influenţele timpului care va veni sau ale timpului 
scurs, tu vei deveni asemnea sferei lui Empedocle?” „sferă 
desăvirşit rotundă care este mîndră de surizâtoarea ei 
statornicie” bagă însă de seamă să te străduieşti să trăieşti 
numai clipa prezentului sau cu alte cuvinte momentul de 
faţa şi atunci vei trăi ceea ce-ţi rămîne din viaţă, pînă în 
ceasul morţii, fără nici o tulburare, cu destoinicie, plăcută, 
totdeauna potrivită cu binele geniului tău lăuntric. 

4. Foarte des am fost uimit, gîndindu-mă de ce 
fiecare om, cu toate că se iubeşte, incomparabil mai mult 
decît pe oricare altul, pune totuşi un temei mai mic pe 
propria sa părere despre sine, decît pe părerile altora. Să 
presupunem acum de pildă, că un zeu oarecare sau un 
dascăl conştient de valoarea sa şi aspru, stînd alături de un 
om, i-ar porunci să nu se înflăcăreze şi să nu reflecteze 
nimic dacă acest gînd nu poate fi dat la iveală, adică 
proclamat cu glas tare, chiar în clipa cînd s-a iscat în 
minte, omul în cauză nu s-ar împăca, nici măcar pentru 
durata unei zile cu o astfel de poruncă. Ca urmare, 
încercăm un sentiment de ruşine mai mult datorită 
vecinilor şi a părerii lor despre noi, decît sîntem afectaţi de 
noi şi de propria noastră opinie despre noi înşine. 

5. Cum oare zeii, care au orînduit toate într-o 
ordine desâvîrşită şi cu atîta dragoste pentru oameni, au 
neglijat tocmai acest singur lucru şi anume că unii oameni, 
cu totul virtuoşi, care au fost apropiaţi de divinitate în cel 
mai înalt grad, încît, prin slujbe sacre şi prin practicarea 


274 Adică de corp şi de suflu vital. 
Empedocles din Agrigenium, nascut in anul 484 î.e.n. mort în anul 427 î.e.n. Citatul 
este din opera Despre natură, Poetarum philosophorum fragmenta, Diels, fragm. 2 7. 

celor sfinte, au stat într-o strînsă legătură cu zeii, de îndată 
ce au murit, n-au fost rechemaţi la viaţă ci au rămas stinşi 
pentru totdeauna. Mai departe, dacă lucrurile stau astfel, 
să ştii în mod foarte clar că dacă lucrurile trebuia să se 
petreacă în vreun alt fel, ei ar fi rînduit altfel. Prin urmare, 
dacă aceasta ar fi fost drept, ar fi fost şi cu putinţă, iar 
dacă ar fi fost in acord cu legile naturale, natura însăşi l-ar 
fi produs. Iar din faptul că nu se petrece aşa, fiindcă într- 
adevăr nu se în-lîmplă astfel, formează-ţi convingerea că n- 
a fost necesar să se producă în acest fel. Dealtfel, vezi, că 
încercînd să faci o asemenea cercetare, intri într-o dispută 
asupra dreptului cu zeii; ori noi n-am avea o astfel de 
controversă cu zeii, dacă aceştia n-ar fi fost foarte buni şi 
drepţi totodata. Şi dacă acesta este adevărul, cu siguranţă 
că ei n-ar fi neglijat, in chip nedrept şi lipsit de rațiune să 
se preocupe de toate cele ce fac parte integrantă din buna 
rînduire a universului. 

6. Obişnuieşte-te şi cu acele lucruri din pricina 
cărora deznădăjduieşti, părinduţi-se că depăşesc puterile 
tale. Fiindcă, într-adevar, şi mîna stingă, cu toate că e 
neputin-cioasa la alte treburi, din cauza lipsei de practică, 
friul calului îi slăpîneşte cu mai multă vigoare decît mîna 
dreaptă, tocmai fiindca s-a obişnuit cu aceasta. 

7. Cugetă în ce fel de dispoziţie trebuie să fim 
surprinşi de către moarte, atît în ceea ce priveşte trupul cît 
şi sufletul. Cugetă, de asemenea, la scurtimea vieţii, la 
genunea nepătrunsă a veşniciei, care se întinde în faţa şi în 
spatele vieţii, precum şi la nimicnicia a tot ceea ce este 
materie. 

8. Observă cu atenţie, dezgolite de  văluri, 
premisele for-male, cauzele active’ ale fenomenelor, 
obiectivele la care se reportează acţiunile. Mai departe, la 
fel de atent, observă ce este suferinaţa, ce este plăcerea, 
ce este moartea, ce este faima, vezi că oricine reprezintă 
o cauză a neliniştii pentru el insusi, că nimeni nu poate să 


276 în urmarirea si precizarea ideii, vezi cartea a XI-a, 16 si cartea a XII-a, 10. 

fie impiedicat în activitatea lui de către altul, că toate sînt 
doar părere. 

9. În folosirea învățăturilor filozofice trebuie sa ai 
în vedere exemplul pugilistutui şi nu al gladiatorului. Căci, 
gladiatorul, daca lasă sa-i scape din mînă sabia, de care se 
serveşte in luptă, este doborit şi ucis. Celălalt însa, adică 
pugilistul, avînd totdeauna mîna cu sine, nu are nevoie de 
nimic altceva decît sa-şi strîngă pumnul. 

10. Pentru a vedea ce sunt lucrurile în ele însele, 
presupune să fie studiate în elementul lor material, formal, 
precum şi din punct de vedere al scopului la care se 
raportează”. 

11. Cît de mare este puterea pe care o stăpîneşte 
omul ! Să nu făptuiască nimic altceva decit ceea ce 
urmează să aprobe divinitatea şi sa primească tot ceea ce 
lui însuşi i-a hărăzit divinitatea. 

12. Tot ce se petrece, ca urmare a rînduielilor 
naturii, nu trebuie imputat nici zeilor, deoarece aceştia nu 
gresesc nici cu voie, nici fără de voie şi nu trebuie reproşat 
nici oamenilor, întrucît aceştia nu greşesc niciodată cu 
voia lor: în consecinţă, aceasta nu trebuie imputată 
nimănui?'8. 

13. Cît este de caraghios şi de ciudat cel care se 
arată surprins de oricare din întîmplările petrecute în 
timpul vieţii. 

14. Fie că este o ursită constrângătoare şi o 
rîinduială cu neputinţă de înfrînt, fie că există o providenţă 
binevoitoare şi binefăcătoare?” fie că totul înseamnă o 


277 în concepţia stoicilor, orice acţiune trebuie raportata la un scop, deoarece nimic nu 
trebuie făcut la întîmplare, acest sens, cf. Cicero, De finibus, III, 6, 22; Marcus Aurelius, 
Către sine, cărţile a Il-a, 6, 16 , a VIl-a, 4, a X-a, 37, a XII-a, 18 si 20; etc. 

218 Acelaşi punct de vedere exprimat şi în cărţile a Il-a, 11, 12, 13, a VII-a, 62 si a VIII-a, 
17. 

279 Primii doi termeni ai disjuncţiei se identifică după doctrina vechiului stoicism, fixata 
de Chrysippos. Cleanthe, însă a considerat necesar sa deosebească providenţa de destin, 
iar Poseidonios pune destinul pe locul III, Zeus fiind pe primul loc, pe al doilea natura, 
lar destinul pe locul ai treilea, (cf. Aetius, Doxographi Graeci, I. 38, 5, p. 334.). 
Pesimismul obişnuit al lui Marcus reia aceasta disjuncţie, consideră providenţa un 
produs al credințelor populare (cartea a IX-a 27, 3) reia argumentul lui Chrysippos — 

dezordine fără scop şi fără cîrmuitor, dar daca este o 
necesitate de nemlăturat, atunci la cel bun să te opui ? Ori, 
dacă există o providenţă binevoitoare şi, în acelaşi timp, 
binefăcătoare, care face ca divinitatea să fie favorabilă, 
comportă-te vrednic de ajutorul divin; sau, dacă totul este 
o dezordine fără, ţintă şi fără îndrumător, bucură-te, 
fiindcă într-o asemenea tulburare a valurilor, tu ai o 
inteligenţă cîrmuitoare; iar dacă învolburările vieţii te 
tirăsc, lasă să ducă cu ele, sărmana ta carne, neînsemnata- 
ţi răsuflare şi toate celelalte, ele nu vor putea tîri însă 
inteligenţa ta. 

15. Lumina unei lămpi străluceşte până cînd este 
stinsă şi nu-şi pierde razele, clar adevărul din tine, 
dreptatea, moderaţia pot fi oare stinse înainte de a te 
stinge tu însuţi ? 

16.  Întreabă-te cu privire la omul care-ţi lasă 
impresia că a căzut în greşeală: „Cum ştiu eu oare că 
aceasta este o eroare” ? Iar dacă totuşi a greşit, îmi dau 
seama, că prin ceea ce a făcut s-a condamat şi că datorită 
greşelii săvîrşite devine asemănător unuia care îşi sfişie 
propria sa faţă. Cine nu vrea ca omul rău să facă erori, 
este la fel cu acela care nu doreşte ca smochinul să-şi 
împingă seva spre smochine sau cu un altul care n-ar fi de 
părere ca să ţipe pruncii, sau cu cine nu vrea ca să 
necheze caii, într-un cuvînt, cu acela tare nu consimte sâ 
se producă multe altele de felul acestora, necesare 
deopotrivă, potrivit ordinei generale a universului. Cât ar 
avea de suferii un om cu un asemenea nefericit 
temperament ! Prin urmare, clacă eşti iute la mînie, 
vindecă-ţi aceasta înclinaţie. 

17. Dacă nu se cuvine, nu săvirşi această faptă; nu 
rosti cuvîntul ce nu corespunde adevărului şi totdeauna 
astfel de imbolduri să pornească de la tine. 


răul este o consecinţă şi încearcă să găsească aspecte pozitiv e în acestea. 
280 000000000, concept stoic ceea ce se cuvine să fie facut astfel incit prin conţinutul său 
moral să devină normă de viată. 

18.  Obişnuieşte-te să vezi totdeauna, în întregime, 
structura internă a lucrului ce stirneşte în tine o 
reprezentare. despică-l şi cercetează-l parte cu parte, care 
este cauza activă, substanţa sa materială, scopul de 
referinţă şi intervalul de timp, după care va trebui să 
înceteze?!. 

19. Oricum, trebuie să-ţi dai seama că ai în tine. 
totuşi, ceva mai puternic şi mai înrudit cu natura divină, 
decît toate cele care aţiţă patimile tale fâcîndu-te în acelaşi 
timp să te mişti întocmai ca o marionetă. Ce este acum 
gîndirea mea ? Oare, nu cumva este frică, bănuială, poftă 
sau altceva de felul acestora ? 

20. În primul rînd să nu faci ceva fără chibzuinţă, la 
voia întîmplării, fără să fie subordonat unui ţel. In al doilea 
rînd, să acţionezi în aşa fel încît întreaga ta activitate sa nu 
năzuiască spre altceva decit spre o ţintă folositoare 
societăţii. 

21. Consideră că nu peste mult timp, nu vei mai fi 
decît nimeni şi nicăieri, că nu va mai exista nici ceva din 
acestea pe care le vezi acum, nici vreunul din vieţuitorii 
prezentului. Fiindcă este în natura tuturor lucrurilor ca să- 
şi schimbe starea şi poziţia, să fie nimicite pentru ca astfel 
să se nască altele şi să le urmeze. 

22. Consideră că totul este părere şi că aceasta 
depinde de tine. Prin urmare, cînd vei alunga această 
părere, asemenea marinarului care şi-a dublat capul 
compas, vei găsi liniştea, toate se vor aşeza statornice, vei 
afla un golf fără valuri frămîntate de furtună. 

23. O singură energie, oricare ar fi, care se sfirşeşte 
la momentul potrivit pentru ea??? nu suferă nici un rău, din 
această cauză. Nici cel care a desfăşurat activitatea 


281 Vezi cartea a XII-a, 10. 


282 Ideea „momentului potrivit” este abordată de gîndirea greacă incă de la inceput nu 
numai in morală dar şi in tehnică, medicină, retorica, strategic, etc. Noutatea, concepției 
stoice reiese din faptul că prezentul fiind singura realitate, el devine si o succesiune 
permanenta de momente potrivite, deci în ordinea cosmica orice eveniment se la 
momentul potrivit. De aceea, evenimentul respectiv devine favorabil inițiativei morale; în 
acest sens, cf. si Cicero, De finibus, III, 14, 15. 

respectivă, n-a suportat vreun rău pentru un asemenea 
motiv, adică pentru că activitatea a încetat. In acelaşi fel, 
prin urmare, nici sistemul tuturor activităţilor, însăşi viaţa, 
dacă încetează la momentul potrivii, datorită acestui motiv, 
adică pentru că s-a sfîrşit; de asemenea nici acela care îşi 
termină la  momenlul potrivij. Înlănţuirea tuturor 
activităţilor, adică viaţa, nu se găseşte într-o poziţie 
nefericită. Iar natura fixează momentul potrivit şi limitele 
vieţii, citeodată firea proprie a fiecăruia, de pildă, cînd 
cineva moare la vreme de bătrinete, în orice caz însă şi 
pretutindeni, natura universului, şi pentru că părţile 
acestei naturi se schimbă fără încetare, întregul univers 
rămîne plin de prospeţime şi de vigoare. lar tot ce este 
folositor universului e totdeauna bun şi frumos şi se 
petrece la vreme potrivită. Aşadar, pentru oricare fiinţă, 
întreruperea vieţii nu constituie o nenorocire, nici ceva 
ruşinps sau neplăcut, din moment ce nu se împotriveşte 
voinţei noastre şi nici nu se găseşte împotriva interesului 
social ci reprezintă, dimpotrivă un bine, dacă este 
convenabil pentru univers, folositor, dacă este folosit în 
rîinduiala comună a celor utile universului. Ca urmare cine 
se îndreaptă către aceleaşi țeluri ca şi zeul şi este purtat şi 
călăuzit către aceste țeluri de către puterea sa de 
cunoaştere, devine purtător al spiritului divin. 

24. Totdeauna să ai prezente în minte aceste trei 
principii călăuzitoare: în tot ceea ce îndeplineşti, ai grijă să 
nu săvîirşeşti nimic nechibzuit, ori în altfel decit ar face 
spiritul dreptăţii, justiţia însăşi; în ceea ce priveşte 
evenimentele venite din afară, socoteşte că ele se petrec 
sau la voia întimplării sau potrivit planurilor providenţei 
divine şi că nu trebuie, deci, nici să cirteşti împotriva 
întîmplarii, nici să judeci sau să învinovăţeşti divinitatea. 
Al doilea: ai în vedere însuşirile fiecărei fiinţe de la sămînţa 
care o zămisleşte pînă cînd dobindeşte un suflet? şi de la 


283 Potrivit antropologiei stoice sămînţa conţine un suflu vital provenit din sufletul 
tatălui, acesta se hrăneste cu singele matern şi in momentul naşterii devine suflet 
datorită amestecului cu aerul rece, în momentul primei inspiraţii. 


161 


Ad se ipsum 


do-bîndirea acestui suflet pînă cînd îl dă înapoi, din ce fel 
de elemente este alcătuită şi în cîte elemente se 
descompune. Al treilea: să fii convins că, dacă te-ai fi 
înălţat, deodată, deasupra pămîntului şi ai fi contemplat 
cele omeneşti în marea lor varietate, le vei dispreţui, 
văzînd in acelasi timp cîte fiinţe locuiesc pretutindeni în 
aer şi în eter. Mai departe, să fii convins că ori de cîte ori 
te-ai ridica astfel le vei vedea cu aceeaşi înfăţişare şi la fel 
de vremelnice. Aminteşte-ţi că din ele se înalţă fumul 
miîndriei. 


25. Dezbară-te de o anume părere. 
Cine, oare te împiedică ? 
26. Oricind eşti nemulțumit din cauza 


cuiva, înseamnă a uita că toate se petrec potrivit cu natura 
universului, că greşeala altuia nu poate să te atingă, că 
toate intîmplările s-au desfăşurat în acelaşi chip din 
totdeauna, că tot aşa se va petrece mereu şi că acum tot 
astfel se întîmplă pretutindeni; şi ai uitat, mai ales, cît de 
strinsă este înrudirea şi afinitatea omului cu întregul neam 
omenesc, întrucît nu este vorba numai de o înrudire a 
sinqelui sau a seminţei care-l zămisleşte ci de o comunitate 
de gândire; ai trecut cu vederea, de asemenea, ca gîndirea 
fiecăruia este un zeu, o emanaţie din divinitate, că nimic 
nu este proprietatea cuiva, ci pruncii, corpurile şi sufletele 
au venit de acolo; ai uitat că, totul este doar părere, că 
fiecare, cu adevărat, trăieşte numai prezentul şi că numai 
pe acesta îl pierde. 

27.  Recheamă fără încetare în minte pe toţi aceia 
care din nimic se mîniau faţă de oricine, pe cei care s-au 
distins printr-o glorie deosebită, cunoscuţi mai mult decît 
alţii, prin marile nenorociri întîmpinate, sau prin 
duşmăniile violente stirnite, ori prin orice fel de ursite 
asemănătoare ! Cugetă apoi, unde sînt acum toate 
acestea ? Fum, cenuşă şi legendă, sau nici măcar legendă. 
Aşadar, rememorează toate faptele şi toţi oamenii de acest 

fel, de pildă, pe Fabius Catullinus %* pe ogorul său, pe 
Lucius Lupus 7% în grădinile sale, pe Stertinius 2% la 
Baiae%”, pe Tiberius? la Capri şi pe Velius Rufus, într- 
un cuvînt, rivna capricioasă şi semeaţă pentru asemenea 
lucruri; adu-ţi aminte cît de lipsite de valoare sînt toate 
cele pentru care se zbat cu atîta străduinţă oamenii, cu cît 
este mai înţelept ca omul să se arate, în toate împrejurările 
date, drept, cumpătat, ascultător faţă de zei. dar plin de 
modestie, deci lipsit de înfumurare; ţine minte in orice 
clipă că mîndria care se sumeţeşte să dovedească lipsa de 
mâîndrie este dintre toate cea mai greu de indurat. 

28. Celor care întreabă: „Unde ai văzut 
pe zei şi cum ţi-ai format convingerea că ei există încît îi 
venerezi astfel ? S-ar putea răspunde: „In primul rînd, ei 
pot fi văzuţi chiar de privirea noastră, în al doilea rînd, 
propriul meu suflet îl preţuiesc, chiar dacă nu l-am văzut 
niciodată”. Ca urmare în acelaşi fel gîndesc şi în ceea ce îi 
priveşte pe zei, de a căror putere simt mărturie în fiecare 
clipă, de la fiecare lucru?%; din această cauză mi-am format 
convingerea că există şi îi venerez. 

29. Salvarea vieţii este pentru oricine să vadă 
fiecare lucru in el însuşi, partea materială a acestuia, 
elementul său cauzal. Prin urmare, să făptuieşti ce este 
drept cu tot sufletul şi să rosteşti ceea ce corespunde 
adevărului. Ce-ţi mai rămîne apoi decît să te bucuri de 
faptul că trăieşti, că înşiri, pe firul vieţii, bine lîngă bine, 
astfel încît nu rămîne nici cea mai mică distanţă intre ele ? 


284 Fabius Catullinus, consul sub Hadrian, prima jumătate a secolului al II-lea î.e.n. 


285 Lucius Lupus, personaj necunoscut. 


286 Istoria consemneaza doua personaje cu acest nume: unul, filozof stoic, contemporan 
cu Augustus, celălalt, general al lui Tiberius. 


287 Oras în Campania. 
288 Succesor al lui Augustus, sec. I e.n. 
289 g S uha 

General al lui Dominitian. 


290 Stoicismul consideră că întregul univers este un zeu (cartea a V-a, 23) şi că fiecare 
corp ceresc are zeul său (cartea a VIII-a, 19), iar zeii se arată în faptele lor. Teologia 
creştină reflectă în dogmele ei această concepţie stoică, în momentul cînd afirmă că 
Dumnezeu există în creaţiile sale. 

30. O singură lumină a soarelui există, cu toate că 
este întreruptă de ziduri, de munţi, de numeroase alte 
piedici asemănătoare. O singură substanţă comună este, 
deşi risipită, în mod distinct, în mii de corpuri de diferite 
feluri. Un singur suflu vital există, deşi împărţit în mii de 
naturi, în mii de forme specifice. Un singur suflet raţional 
există, cu toate că pare el însuşi divizat. Aşadar, unele 
părţi din cele enumerate pînă acum, de exemplu, suflul 
vital şi materia apar iară simţăminte şi afinitate reciprocă 
unele faţă de altele. Totuşi şi acestea sînt menținute 
împreună de către un principiu inteligent care le face să 
graviteze spre aceeaşi ţintă. Gîndirea, însă, într-un fel 
propriu, năzuieşte către cel din spiţă identică, tinde să se 
asocieze cu cel de origine comună, iar în calea 
sentimentului social nu se aşază nici o piedică. 

31. Ce urmăreşti ? Să-ţi continui existenţa ? Ori, 
cumva, să poţi avea senzaţii şi simţăminte ? Să te mişti, să 
creşti, sau dimpotrivă să-ţi încetezi creşterea, să te 
foloseşti de voce, sau să raţionezi ? Care îţi pare cea mai 
vrednică de rivnit, dintre toate acestea ? Iar, dacă luate în 
parte, consideri totul lesne de disprețuit, întoarce-te spre 
cel din urmă obiectiv — să asculţi de rațiune şi de zei. Sint 
insă într-o luptă neimpăcată venerarea lor şi neliniştea 
pentru că din cauza morţii, cineva este lipsit de toate 
celelalte. 

32. Cît de măruntă şi neînsemnată parte din 
nemărginirea timpului de nepătruns a fost hărăzită 
fiecăruia |! Căci se şterge cu repeziciune şi dispare în 
eternitate. Cît de măruntă şi de neînsemnată parte din 
substanţa universală ! Cît de mică parte din sufletul 
universal ! Şi, în cele din urmă. pe ce bulgăre neînsemnat 
din pămîntul întreg, abia te tîrăşti. Virindu-ţi acestea 
statornic în minte, să nu mai socoteşti nimic de o mare 
însemnătate, decît să săvirşeşti totul aşa cum te 
îndrumează firea ta şi, pe de altă parte, să înduri tot ce 
produce natura universului. 

33. În ce fel se foloseşte însăşi raţiunea ta 
conducătoare ? Aceasta reprezintă totul. Căci ceea ce 
rămîne, fie dependente de tine, fie independente, sînt 
leşuri şi fum. 

34. Ceea ce trezeşte, în modul cel mai desăvîrşit, 
disprețul faţă de moarte este faptul că cine a socotit 
plăceri'e ca un bine şi suferinţele o nenorocire a disprețuit, 
deopotrivă moartea?*!. 

35. Pentru cel care socoteşte un bine tot ce se 
petrece la momentul potrivit, cine gîndeşte că e acelaşi 
lucrai dacă sâvirşeşte mai multe acţiuni sau mai puţine în 
conformitate cu dreapta rațiune, pentru cel care consideră 
că nu are o importanţă deosebită dacă a contemplat 
universul interval de timp mai lung sau mai scurt, pentru 
un asemenea om, nici moartea însăşi nu este de temut. 

36.  Omule, ai fost cetăţean al acestei măreţe 
cetăţi?*?, universul! Ce diferenţă reprezintă pentru tine 
faptul că ai trăit ca cetăţean al universului cinci sau trei 
ani?%, dacă este în mod egal hărăzit fiecăruia, ceea ce se 
potriveşte cu legile. Prin urmare, ce ţi se pare atit de 
îngrozitor, din moment ce nu te-a alungat din cetate un 
tiran, un judecător nedrept, ci chiar natura, care te-a 
îndrumat către o asemenea cetate. Ca şi cum, pretorului, 
care a angajat un actor?" i-ar spune acesta, dacă l-ar 
scoate din scenă: „Dar n-am interpretat cinci acte ci numai 
trei !”2% „Frumos şi adevărat ai grăit ! În viaţă, însă, cele 
trei acte epuizează întregul tău rol". Căci sfîrşitul l-a 
hotărît cel care a fost cîndva cauză a alcătuirii tale şi acum 


291 Adică epicureicii. 

292 Ideea comunitatii universale, divino-umane exprimată foarte des în opera stoicilor. În 
acest sens, vezi si cartea a IV -a, 3, 23. 

29% Vezi cartea a VII-a, 32 si cartea a XII-a, 23. 

294 Comparaţia vieţii cu scena unui teatru este foarte frecventă în opera stoicilor, pentru 
ilustrare, cf. şi Epictet, Manualul 17. 

Lica Regula teoretică a celor cinci acte este nuanţată de Horatius, în Arta poetică, v. 189- 
190, mărginindu-se la tragedie, la fixarea episoadelor Marcus Aurelius foloseşte pentru 
latinescul actus, cuvîntul grec care înseamnă purte pentru a insista asupra ideii de 
continuitate a vieţii, redată prin .succesiunea diferitelor episoade-părţi. 

devine motiv al dezagregării tale. Fiindcă tu nu eşti cauză 
pentru nici una din acestea două, îndepărtează-te, deci, 
mulţumit de această viaţă, pentru că şi cel care te 
îndepărtează de ea este mulţumit?% . 


2% Termenul folosit de Marcus Aurelius are două sensuri: „împăcat” si "favorabil”. Am 
tradus „mulţumit”, fiindcă „bucuria omului”, este definită de autor adesea prin 
mulţumirea, împăcarea cu destinul; vezi cartea VIII-a, 26. 

Opera lui Marcus Aurelius Antoninus, cunoscută şi 
sub numele de Cugetări, cu siguranţă, n-a fost scrisă în 
vederea publicării. Aceasta reiesc şi din compoziţia ei, care 
nu înfăţişează un întreg, precum şi din stilul folosit, nu 
totdeauna stilul unei opere de filozofie teoretică. În 
ansamblu, lucrarea are aspectul unui jurnal, în care 
autorul înscrie cu rigurozitate reflecţiile sale. Se pare că 
acest gen de notații i-au folosit ca sprijin oferit de sine 
însuşi pentru îndrumarea judicioasă a atitudinii faţă de 
fiecare gînd, faţă de fiecare acţiune. Deşi este menţionată 
încă din antichitate de biograful Suidas nu ne-au parvenit 
informaţii certe nici cu privire la data când a fost 
redactată, cu excepţia primelor două cârţi, datate destul 
de vag chiar de autor, nici cu privire la primul manuscris 
destinat publicului larg. 

Ediţia princeps este îngrijită şi adnotată de Gulielmus 
Xilandros (Wilhelm Xilander) şi este tipărită în anul 1558 la 
Zurich. Redactată după un manuscris Codex Palatinus, din 
secolul al XIII-lea, astăzi dispărut, este subîmpărțită de 
editor. Urme ale unei probabile diviziuni în mai multe cărţi 
conţine şi Codex Vaticanus A din secolul al XIV-lea, avînd 
spaţii libere la începutul cărţilor I-a, a Il-a, a II-a, a IV-a, a 
V-a, a IX-a şi înaintea cărţii a XI-a inscripţia 
DODODODOOOOOODUDOU. Una dintre ediţiile cele mai comlete, 
ca aparat critic şi adnotări este a lui Thomas Gataker 1652. 

Ediţia tipărită în 1626 la Lyon (Lugdunum) prezintă 
prima împărţire în paragrafe, procedeu urmat şi de ediţiile 
următoare. Se cuvine să fie remarcat titlul sub care apare 
ediţia Oxford, Marci Antonini imperatoris, De se ipso ad se 
ipsum, care  îndreptăţeşte într-o oarecare măsură 
considerarea operei ca ghid şi sfătuitor oferit de autor lui 
însuşi, deşi unii comentatori o socotesc ca îndreptar pentru 

fiul său Commodus, asociat la domnie în 169 e.n. după 
moartea lui Lucius Verus. 

În secolul al XX-lea, ediţii complete şi judicios 
adnotate apar în editura Teubner, Leipzig, 1903 sub 
îngrijirea lui Ioannes Stick şi în colecţia Les Belles Lettres, 
Paris, 1925, îngrijită de A. I. Frannoy. 

Traducătorii şi comentatorii contemporani ca Matthew 
Arnold în lucrarea Essays in Criticism, Long şi Jeremy 
Collier în introducerile făcute la traducerile în engleză ale 
operei lui Marcus îl consideră pe drept cuvînt un moralist 
viu, nu un clasic împietrit în dogme rigide şi inaplicabile. 

Dincolo de limitele fireşti  datorite  mentalităţii 
generale a epocii, poziţiei de clasă, lipsei unei metode 
ştiinţifice de cercetare, considerăm că opera lui Marcus 
Aurelius dezvăluie o gândire tonifiantă garantată de 
libertatea de spirit cu care omul îşi impune sâvîrşirea 
actului moral. 

